text:
2009年11月6日 (晴)
明天今日就係我地的大日字, 為咗紀念呢日, 所以我地都選擇咗一年前的今天去影結婚相. 當日真係天公做美, 天晴, 間中有雲, 微風
為咗今次的pre-wedding, 事前真係做咗好多野, 例如去染髮, 修甲, 修眉, 買gridle, nubra, 安瓶等等...其實仲有好多準備功夫做得唔好, 不過都唔緊要啦, 最緊要係開心
因為入秋的關係, 而我地最後一個景點係影日落, 所以要3點幾出發, 最靚的日落要有15mins, 所以要好好把握時間, 就係咁, 我地原先個schedule 都要提早, 8點正要去到mdw 到花妝, 所以我5點幾差唔多6點要起身, 之後後final checking 睇下有無野帶漏, 跟住約丙丙一齊去食早餐
原來TST 好多茶餐廳都唔係咁早開, 本來我地打算去味皇, 但未開門, 跟住我地走番轉頭, 好彩我地有足夠的時間, 時過早餐後我地就去mdw 了
我地早咗10mins 到達, 突然發現唔記得問mua 個手提, 如果佢唔記得咗轉時間咁點算, 又或者佢遲到又點算呢 (因為我地見過之前有blogmate 個mua 遲到咗好耐架). 在我地擔心之際, 我地mua -- May 已經到達了
因為我final fitting 時有件衫要再改, 所以我地try 咗先再上妝, 佢話我地都試開衫, 不如一定過換等一件衫 (好多時都係化完妝先換, 所以記得著開胸衫
May 真係好pro, 我唔洗講佢就知我想要d乜, 乜野style 襯我, 我都好放心咁交曬比佢決定. (雖然好多人事前都會想定要set d 乜野頭, 點化法, 但我今次無, 因為我自己覺得一個pro 的mua 其實一睇就要乜野style 襯你, 適合你, 唔洗多說, 由她自由發揮仲會有驚喜)
我化完妝之後就到丙丙啦, 我地大家都唔記得原來佢都有得化妝, 就係咁佢獻出咗佢的第一次了
呢個mua 真係好快手, 大約1半鐘就幫我地set 好比頭同化妝. 下面呢件係我去火車博物館著的. 大家覺得點呢? 佢右邊有個小蝴蝶架, 清清地我好鐘意
我地有帶相機, 但係跟本都無時間影相, 去到火車博物館就即影, 我地多數都係2人相, 好小影單人相, 又抝腰, 又要伸長個頸, 又要個頭唔可以太高, 又唔可以太低, 抝腰又只係條腰, 上半身係要向前, 亞b 真係要求好高, 我地初時都handle 唔到, 咁佢同助手matthew 就做一次比我地睇, 我地睇番d playback, 唔知係咪大家都未溝通過同未ready, 我覺得比之下的景點影得無咁好
我地影影下真係有幼稚園的小朋友去site visit 丫. 好彩d miss 都好識做, 見我地影緊相就叫小朋友唔好走過去, 真係唔該曬, 天真的小朋友見到我仲話我靚女tim
話咁快就去第2個地方, 濕地公園啦, 呢個造型係我3個之中最鐘意的一個, 但係佢地係响個地方影得唔係太多相, 只係响橋同室內.
話說我地响橋到影相時阻住佢地過跟, 佢地一不做, 二不休, 拎起佢地的相機同我影相, 唔知第日有無機會响佢地的facebook 見到我d 相呢. 影完室內我地走咗出去濕地公園外的斜波, 呢到係太好陽光啦, 攪我個流曬汗, 亞B 仲要我又跑又跳, 你都咪話唔辛苦, 因為又要齊喎, 唔係就要再retake
3點幾我地就要起行去第3個景點, 因為日落最靚的時間係得15mins, 所以我地要好好把握. 第一次去白泥, 响呢到影日落真係好靚, 但亞B 話唔係好多時可以影到靚日落, 佢話今日天氣好, 應該無問題. 真係so good 啦
白泥原來係一個泥地來的, 好彩我無因為今次影相而買對白色波鞋, 唔係就total loss 啦. haha.. 每去到一個地方都比人讚靚, 真係好開心呢!!
呢次影相雖然係有d 辛苦, 但係好開心呢~~~
我仲記得亞B 當日同提點我地的說話:-
1. 拗腰丫..唔係老公拗.. 只係腰拗, 上半身唔拗,
2. 頸伸長小小... 宜家over 咗啦.. 頭過番d.. 唔係有頸紋架啦
3. 老公拖住老婆, 唔係老婆拖老公
4. 老公合咗眼啦, 再來過
5. 响左邊.. 跟我做..


c: text/html

text:
2015年9月3日 星期四
2015東京河口湖甲府賞櫻美食爆喼行Day 4
Day 4行程: 上野, 代官山, 新宿, 澀谷
今日係最後一日係東京掃貨啦. 我又係8:30起身. 今日肥仔話join我去上野買野. 去到上野大家當然係去二木果子掃零食啦. 估唔到冇去幾年佢已經開左成三間店. 仲變左小型超市tim. 真係發死佢啦. 我同肥仔又好唔小心咁買左成兩袋野, 真係買到冇眼睇, 都唔知點拎番香港>_<
之後我去左Yodobashi幫同事買風筒, 要成千蚊一個, 好貴呀.....
買完野我地返Apartment放好d野. 好彩我地買左Metro 1 Day Pass, 500yen任坐. 岩哂要番酒店放低野既人.
放好野我地又分開行街啦. 我就去左代官山諗住睇貓精品店Cats click.點知原來佢星期六日先開. 冇辦法啦, 唯有去下300 yen精品店cou cou睇下. 其實有好多野想買, 不過真係唔知點拎 .....
去完代官山我又走左去新宿Lumine同藥房睇下. 新宿間藥房退稅條龍真係長到要落下一層.
於是我走返去澀谷藥房睇下. 固間稍為好少少. 我今次冇買化妝品, 反而買左美白牙貼試下.
行下行下都成10點. 於是約埋肥仔係澀谷食dinner. 本來諗住去一間燒烤店試下. 點知佢話呢幾
日都好full! 下次一定要去試下先.
哎, 10點幾好多好味既食店都Close, 好彩我地住係澀谷, 唔憂搵唔到野食. 我地見到一間碟碟290 yen既燒烤店, 所以就去試下啦. 雖然唔係好高質素, 但都ok既.
好啦, 要返去執野啦, 聽日要出發去山梨玩啦.
2015東京河口湖甲府賞櫻美食爆喼行Day 3
Day 3行程: 原宿, 池袋
第三日終於可以訓晏d啦. 我8點幾先起身, 同肥仔食左禽日買既toro海膽同限定雪糕做早餐.
我地又分頭行事啦. 我今日要去原宿究朝聖啦!! 我沿住明治通行去burberry買左個牛仔布袋.
又去左精品店Asoko買左少少精品, 之後就去左我必到既La Foret朝聖啦. 好多i記代理品牌都有. 而且價錢仲平過i記好多. 可想而知i記食水有幾深呢. 日圓平之下我買左件2xx既乾濕褸.
真係唔買對唔住自己 =P
買呀買呀已經成四點幾, 禽日已經book左食鰻魚飯, 所以要趕去池袋. 去到唔見明明. 原來佢whatsapp我地佢去左橫濱所以唔同我地食飯. 咁好啦. 我地自己食啦.
池袋鰻魚小店只有1x個位, 真係好細間, 除左鰻魚飯外, 佢地仲有鰻魚唔同部位既串燒食.
名副其實全鰻魚宴. 鰻魚飯汁唔係好甜, 反而可以突出鰻魚味. 肥肥地好香口好好味. 唔怪得係
tabelog成4.x分啦.
食飽左都係6點幾. 肥仔又約左另一班朋友食雞泡魚宴. 我就走去車站旁既Lumine掃貨.
今次買左唔少accessories. 耳環, 頭飾.... 行到Lumine Close先返Apartment. 返到去都11點幾. 肥仔已經係度. 我又撩佢去附近既24小時supermarket買野. 原本佢話第一日已經去過下買左少少野. 但一諗起食佢就抵抗唔住我既誘惑所以我地就去左Maruetsu睇下. 唉, 兩個人去買野真係容易出事, 大家會發掘好多野黎買. 結果大家每人買左成袋零食啦. 我順便買d三文治做後日既早餐.
2015東京河口湖甲府賞櫻美食爆喼行Day 2
Day 2行程: 築地, 三井入間outlet, 千島之淵公園
好眼訓呀, 諗住一早起身去築地壽司大食早餐, 但係估唔到5點幾條龍已經長到不堪,
我估應該有超過50人係度. 我估以後都唔使咁早起身. 因為咁早起身都係食唔到, 不如訓晏d好過.
食唔到壽司大, 我地唯有去我地既backup店喜代村本店啦. 雖然佢係間廿四小時連鎖店, 但我地去過幾次都覺得佢既質素平均above average.尤其toro好好味. 我地今次去到有吞拿魚祭, 大中細吞拿魚都係598yen.所以肥仔叫左3客食. 我就叫左客3千幾yen set同一個吞拿魚set.
我地去喜代村期間有段小插曲, 話說禽日我係fb post左張旅行相. 我有個朋友comment我
話今日會到, 點知真係係築地撞到佢地夫婦. 佢地都係食唔到壽司大, 所以我地後黎叫佢去喜代村食tim.
早餐過後我地係築地市場行左陣, 買左toro同海同膽聽日食早餐. 之後我地就分開行動. 我坐車去左池袋再轉車去三井入間outlet. 由於日圓平左好多, 又有退稅.所以我係outlet買左好多野呀 >_< Pageboy, As know as, Nice Claup, Arte....
買到4點幾, 要回程去池袋, 因為約左團友去食池袋名店食鰻魚飯. 但係呢我地去到佢話full左. 我地問佢呢兩日仲有冇位. 佢話聽日5:00先有位. 我地為左要試下, 所以book左先啦.
冇得食鰻魚飯我地就去千島之淵睇夜櫻. 去到半藏門站天開始落幾大雨. 我地由半藏門
行去九段下站, 又話有夜櫻睇既????? 好黑呀咩野都睇唔到, 只係見到疑似櫻花物體.
仲好鬼凍tim呀. 肥仔以為天氣唔凍, 所以全部帶哂短袖衫. 所以佢都頂唔住. 行到去九段下
站就入左cafe飲野取暖.
我地係Cafe休息一陣, 就去左附近既靖國神社睇下, 之後就去左肥仔搵到既意大利餐廳食Steak. 我地叫左和牛牛扒食. 果然好肥好好味. 都係出去食好過自己煮 =P
食完都係返去覺覺豬, 話哂今日都咁早起身啦.
訂閱: 文章 (Atom)

robotstxt: allowed

filter: keep


text:
2014年4月25日
走進 東京迪士尼樂園酒店, 一種似曾相識的感覺!
雖然話就話轉場去咗 東京迪士尼樂園,但其實同 迪士尼朋友 玩咗冇耐之後就離開咗樂園,因為要去酒店辦理入住手續!尋晚響 東京迪士尼海洋海景酒店 好舒服咁住咗一晚,而今晚就輪到 東京迪士尼樂園酒店!
踏出樂園正門之後,可以見到 迪士尼渡假區線 車站,而後面嗰座藍色屋頂嘅建築物就係我即將入住嘅 東京迪士尼樂園酒店!其實距離樂園都唔算好遠,就算夜晚玩到好攰,都只需行幾步路就返到去!
呢間酒店用咗幾個經典 迪士尼 動畫作品做主題,其中一個係《愛麗絲夢遊仙境》;一入門口經已發現好多相關佈置,包括馬賽克壁畫,撲克牌畫作等等.
行到去酒店大堂,正中央有一個小型噴水池,奇妙仙子 企咗響水池頂端呢!冇錯,另一個動畫主題就係《小飛俠》!牆上亦有展示幾張電影劇照,小飛俠 帶領小朋友們翱翔天際!
除咗有經典動畫主題,東京迪士尼樂園酒店 亦採用維多利亞式建築風格;酒店裡面周圍都係華麗嘅古典擺設,畫作,氣派非常瑰麗高貴.
維多利亞式建築風格?咁咪即係同 香港迪士尼樂園酒店 一樣囉?兩間酒店嘅風格係一樣嘅,自然都有一啲類似嘅裝飾,吊燈,米奇銅像,米妮銅像,全部都俾我熟悉嘅感覺!
講完佈置就要講下酒店設施,同 東京迪士尼海洋海景酒店 嗰邊一樣,呢到都有一間售賣樂園商品嘅店鋪,同樣有售賣酒店獨家商品.
但我最滿意嘅係,呢到有便利店!價錢只係比起市區嘅便利店貴少少,亦有一啲帶有 迪士尼 元素嘅貨品!究竟點為之有 迪士尼 元素嘅貨品?遲啲先講,嘿嘿!
最後,送上一張地板嘅相片;話哂都係 迪士尼酒店,點會冇 隱形米奇 呢?剩係呢到已經一次過有四個!不過我之後冇再特別花心機去搵更多 隱形米奇,因為實在有太多野等住我去做... 哈!
於 22:44
標籤: 東京迪士尼之旅2013 [夢幻]
訂閱: 張貼留言 (Atom)


text:
2012年2月4日 星期六
☆★﹋一個令我又興奮又感動CONCERT---少女時代大發!!!~o(≧w≦)o ...
係星期日(15日),就係韓國人氣組合---少女時代來港開CONCERT既大日子啦!!!
小弟作為SONE,緊係唔少得去觀賞啦!!!
其實開頭係錯過左第一次賣飛既機會,以為冇得睇啦,點知上網見到有人賣飛,就即刻去左買,咁先有得睇,感謝
0個日放假都晨咁早起身約左其他SONE,想早D去博覽館早D拎籌,不過後來取消左派籌,就改到差唔多5點先去到拎
雖然0個日成日都落住雨,仲要唔細,不過都冇影響我睇少時既心情
去到0個陣都見到唔少少時既野,其他SONE做既banner咁
首先博覽館西面入口一入去就見到既
之後就係行緊去時既指示牌
(終於有機會踏足博覽館見到少時,太興奮)
再行到盡頭落番地下,係arena對出,就見到唔少其他SONE整既banner
個個都整得好靚
5點到左之後就食下野,周圍行下影下相就去排隊啦,到7點幾就開始入去
開show前影番d相先
見到個大mon有"2012 GIRL'S GENERATION TOUR",即刻雙眼發光,唔敢相信少時會係HK開CONCERT
之後睇下拎左D咩先
有汽球用來放既,仲有螢光棒用來FING
係開SHOW前,個個都已經好興奮啦
已經一片粉紅海,fing晒棒咁
到show開始時,熄晒燈就
呢片粉紅海就更光亮天熾熱!!!
由於要專心睇show,就中途冇影到啦,請見諒
唔知佢地睇唔睇到呢
係encore前放既紙碎好壯觀
而最尾放汽球度更壯觀,遲d睇下搵唔搵到相補上來俾你地睇啦
而佢地都感動到喊,呢樣野我都估唔到,仲有佢地都勾手指尾,承諾會再來港開show!!!
而佢地間所屬公司---SM Entertainment都有報導呢次演唱會,仲大讚添
對呢次演唱會,真係令我好興奮好感動,成場冇冷場,氣氛超好!!!
而我成場係到跟住唱又叫,又係咁fing棒,雖然叫到聲沙,fing到手軟,不過都係值ga!!!
希望之後佢地快d再來HK啦
最後送上一張值得紀念,保存既CONCERT飛
之後送上一張樣衰自拍照!!!
補多句先:
現在是少女時代.以後是少女時代.永遠是少女時代
少女時代大發!!!
訂閱: 張貼留言 (Atom)


text:
原籠蒜香糯米蒸羔仔蟹
咁細隻蟹都有唔小羔呢
瑤柱貴妃雞 ( 半隻 ) - 媽咪同工人食嘅主菜
燒汁腰果牛柳粒 - 家姐要我補血 所以特登話食呢個 我叫咗蟹同雞先 之後 whatsapp 個 menu 比家姐睇 叫佢揀 2 樣 佢第 1 樣係揀乳豬 第 2 樣係揀呢個牛柳粒 其實我超級感動 因為一睇就知呢兩樣餸係為我而叫呢
蒜茸豆苗 - 好味呀 我超勁鍾意食豆苗
紅豆沙 / 芝麻糊 / 喳咋
西瓜 / 橙
( 22-NOV-2013 FRI )
終於又到 happy friday 喇 凍凍地真係幾好瞓 呢 d 天氣真係好舒服呢 ~
落到樓下先知道落緊毛毛雨 不過都無拎遮 因為完全無諗過會落雨囉 ~
今朝唔係好餓 所以早餐食奶油多 差唔多 9 點就去阿信屋幫家姐睇有無花生醬 今日特價嘛 想買比佢 點知無粗粒 邪 ~
之後打比家姐 家姐話估唔到阿信屋 9 點就開 咁我又話我呢頭嘅萬寧 8 點半未夠都已經開啦 淘大都無咁早開 咁番商場入面嘅萬寧真係着數 d 咁 唔駛咁早開舖嘛 之後家姐好愕然咁問我 : 咩妳咁遲出門口架 ?! 我話咩呀 平時 8 點經過都未開 之後就一齊爆笑啦 嘩哈哈哈哈 ~
菇場無咁忙喇 不過都有 d 嘢做 真係做下抖下呢 ~
唔想出去呀 所以 lunch 食辛辣杯麵 食完覺得好滯咁 ~
依家一田瘋狂勁減 咁家姐見到單張入面有間麵包舖買個咩 " 樹頭忌廉奶油包 " $18/2 個好抵喎 見佢咁鍾意 放工就去昅下啦 ~
一場黎到 買完個包就入去超市睇下啦 估唔到又唔係咁多人 起碼有條路行到 ~
見到媽咪鍾意食嘅 80 卡餅乾 依家 $33.9/2 包 買咗 4 包比媽咪 因為無哂購物車同籃 所以我捧住佢 之後見到有 johnsonville 腸 $36.9/包 家姐想要嘛 我又買 3 pack 再見到扎肉好平 $88/4 條呀 平時 1 條要差唔多 $30 所以最後忍唔住買 4 條 好重呀 第 1 次雙手捧咁多嘢 最搞笑突然有個賣蜜糖嘅 promoter 伸隻手過黎 幫我隊番條扎肉入膠袋 因為差 d 跌出黎呀 我根本都唔知 哈哈 ~
之後家姐打黎話想買樽柚子蜜 $27.9 咋 原價好似 $6x 咁好彩比我見到有人買 咁我即問佢 d 柚子蜜放喺咩位置 佢話周圍都有 我覺得佢仲衰過唔答我囉 之後又經過蜜糖 promo 果度 佢問我想搵咩 我話想搵柚子蜜 佢話叫我問 staff 仲好 咁我問個 staff 佢話直行 好啦 直行啦 又唔見 其實勁想放棄 因為捧住咁多嘢好論盡 但我又唔忿氣嘛 同埋家姐好小叫我買 所以肯定佢鍾意 所以我再問另一個 staff 佢又話直行 其實好在頭先見到樽柚子蜜係咩樣 咁我先買到咋 因為佢地根本無擺出黎 喺個紙箱入面 真係唔會知係柚子蜜囉 所以都好感恩 ~
買埋包朱古力比家姐就走喇 估唔到樽柚子蜜咁鬼重 又要等排隊比錢 好在有 4 個 counter 所以都好快 今次我真係要比 5 毫子買個膠袋喇 因為完全無諗過會買到嘢 ~
買完之後就慘喇 有 d 暈同埋勁想嘔 唔知係咪頭先緊張得滯 哈 ~
差唔多 6 點幾去到酒樓 家姐就差唔多 7 點到 不過媽咪肚餓 所以一路食一路等 ~
樹頭忌廉奶油包
食到 8 點幾就去媽咪屋企拎湯同生果 對手斷完再斷 ~
johnsonville 腸 ( $36.9 ) - 最後 2 pack hot & spicy 感恩買到呢 同家姐每人 1 pack cheddar 就係家姐嘅
黑胡椒扎肉 ( $88/4 條 ) - 同家姐每人 2 條 黑胡椒好味
tiramisu 朱古力 ( $33.9 ) - 買比家姐架 之後佢話阿信屋好似平 d 喎 @@
柚子蜜 ( $27.9 )
80 kcal 餅乾 ( $33.9/2 包 ) - 見到即買比媽咪喇 平時 1 包要 $20 架
番到屋企就煲中藥 之後即沖涼喇 里奧大人就差唔多 10 點就番到屋企 食完蟠桃又食香蕉 其實 d 蕉都未熟 我覺得生勾勾唔好食 不過佢話驚擺得耐之後熟哂 要一過要食哂喎 車 蘋果夠擺到熟哂啦 又唔見佢食 懶切就懶切啦 不過其實我都好懶切生果 嘻嘻 ~
11 點幾瞓喇 如果聽日唔駛番工幾咁好呢 ~


text:
Day 3
7 - 03 - 2014
向台北進發 ~
今日我哋要返出去台北了 , 臨別秋波 去了捷運站 附近啲小攤檔試吓地道早餐
見呢檔都幾多人幫襯 就揀佢啦 ~ haha
點咗一碗雞肉飯 , 苦瓜排骨燉湯 ,滷豆腐 滷蛋 > 只係台幣 110咋 ! 好味又抵食 ( 仲好過昨晚在瑞豐夜市食嘅 )
食完早餐 就坐捷運到左營站 轉高鐵去台北
我哋選擇坐快速高鐵 只須一個半小時左右就去到台北
( 抱歉 . 由於高鐵車速實在太快 所以影得張沙龍照 ) :目
坐高鐵出台北一點都不便宜 , 最平嘅自由坐都要台幣 $1580一位 (約 400港元有多 )@.@
( 如一早安排了旅程嘅朋友可以上網預早購買車票會有折呢 )
在車中買了兩支限量版 樽裝水 ~ Q Q 哦 ^^
呢程車票雖貴 但只須個半小時就到達台北 , 嘥了金錢 但多了時間去玩 , 都算值得 !
出發到台北前已經留意了天氣報導 > 台北有雨 , 氣溫寒冷
果然比起高雄凍好多又落毛毛雨 >.<
拿拿聲去酒店攞房 ~
今次在冇可選擇下 BOOK 了呢間 福泰桔子 房間細到 呢 , 又一陣UP 味 >.<
好彩房裡有隻大窗可以比我打開散吓房間陣除 加上我狂噴 花露水 , 總算廦去UP 味 !
放低行李後 就去台北火車站外坐 260巴士 向 陽明山出發 ~ 賞花
由於時間唔早 ( 已經2點幾 ) 要趕住上山 所以忘了買 悠遊咭 ,要付硬幣資
原來呢架巴士係分段收費 ,上車講了目的地入錢後 司機就比咗兩張咭我哋 叫我哋落車時交回 (證明我哋喺邊一段上車, 落車 )
上山途中已經開始見到沿途好多住宅門前都種了櫻花
到達山頂好彩雨水收細了, 可以沿山上公園慢行 欣賞 台灣嘅櫻花 ^^
整個陽明山公園開滿了櫻花 與其他花種 , 可惜雨水 風都將花打落了很多
如果天氣好的話 我想這裡花景一定更美 , 更美
今日天氣唔好 ,天黑黑 風大 雨又大 , 搞到啲櫻花都頭 dum dum 唔開心 ~
雨水又再越落越大 , 我哋都被迫切退落山
明年今日 如果有時間好想再嚟賞花呀 , 希望到時會天朗氣清讓我慢慢欣賞 ~
在陽明山另一邊落山點就是北投 , 可順道轉捷運去 淡水 ~ 食胡椒餅 , 阿給 呢 ^^
\
到了 北投站 老細又要去懷舊吓 到附近嘅小攤檔 搵食
百香果汁 + 雲吞麵
食完再上路 > 向淡水出發
雨下過不停 , 所以遊客都比較稀疏
返到台北 老細一見呢隻雞 即刻兩眼又發光 流哂口水 ~ 即買一包大嘅咬 ^^
淡水老街 胡椒餅 ~ 40 台幣一個
呢檔嘅胡椒餅好味 , 個人覺得好味過 饒河夜市 嘅
傳統舊式炭爐烤製 ,特別有風味 !
佢有兩款 五花肉 (帶肥肉) , 赤肉 ( 帶瘦肉 )
我哋揀咗赤肉 一個香蔥胡椒肉球包住一小件瘦肉 堂食熱辣辣 特別好味呢
食完呢個又蕩番出去食 阿給 ^^
揀咗兩個唔同味 一個係原味 , 一個係沙茶味(只係撻了一pat 沙茶醬上面 ) :p
阿給 係一個大腐皮袋內裡載滿粉絲 面層用魚肉膠封口 再淋上野味醬汁拌食
食完又蕩咗去一間懷舊小物店尋寶
呢間好似士多嘅店鋪 有好多特別嘅小食 有啲小時候嘅我都食過 玩過 呢 ^^
我曾經都有兩款呢啲鉛筆刨呢
呢張至經典嘅 大家知唔知係乜家伙 ? 有冇見過 , 玩過 呢 ?
記得小時候 過新年就必定出現 ,我都佢呃咗唔少錢
現今有啲舊型屋村士多都仲見有呢
遊蕩完 買完 又食飽飽 係時候返酒店了
返酒店會途經三越 順道入去超市買啲小吃 飲品回酒店做宵夜時 發現有果啤 ( 果汁味啤酒 )
又買嚟試吓先 ^^
今晚試呢款 ~ 葡萄味 , 酒精含量只有2.8% 飲多幾罐都唔怕醉, 仲好有葡萄味 , 正 ! ^^
飲完都有少少醉意 , 啱哂 可以好好瞓一覺
Day 3 ~ The End


text:
尋日巧緊張 因為放工要見 blog 友 卡姑 佢呢 係都要格梗比 d 手信我喎 但其實我知佢係巧想見我真人就真呢
卡姑之前一晚已經 sms 比我架喇 但我好早熄電話 所以朝早先收到佢個 sms 呢 佢仲話以為我比假電話號碼佢添 哎喲 我係好人黎家嘛 仲要係好人到唔恨果隻喎 點解佢要咁樣 hurt 我架
真係唔好意思 第一次見就遲咗 5 分鐘 因為我記錯時間囉 雖然第一次見卡姑 但 d 感覺好似好熟咁 真係要多謝 msn 喇 因為我地日日番工都會由番工 m 到放工呢
佢好計客氣 比咗袋手信我呀 搞到我唔好意思呢 我唔係一個咁為食嘅人黎家嘛
之後格硬迫佢同我影相 仲要喺超多人流嘅地鐵站影 我又唔多識自拍 又要就番三七臉 所以一定要卡姑出手先影到咋 如果唔係都唔知要影到幾時啊
其實我已經同佢講咗千千萬萬次我係好人 但我相信佢都係好驚我 因為我望到佢隻手好好好好好好好好震呢
卡姑趕時間 所以比完手信再影埋相就要道別喇 下次要再約出黎食飯先 因為唔見得唔夠喉呀
之後我就 join 埋家姐行去學瑜珈 兩個星期無玩 一路玩一路覺得超辛苦呀
放學就同家姐去媽咪屋企食飯 睇下電視 估唔到 " 與敵同行 " 又幾好睇喎
今朝同媽咪 朱朱食早餐 雖然攰 但勁開心呢
番到菇場做下嘢咁 不過全日坐真係幾辛苦 坐到腰骨都痛呀
晏晝同里奧大人又去下村食嘢 咖哩雞飯套餐 + 炒米粉 個咖哩雞絕對絕對唔掂 毫無味道可言 個米粉呢 雖然係白雪雪又無料 但我又好鍾意食喎


text:
記得小學一年級中文書第一篇開頭就係呢兩句, 下面係乜就唔記得喇.
噚日係呢邊的開學日(新加坡幼稚園至預科都係一月開始新學年的), 兩個囝囝都返新學校. 哥哥開始小學生涯, 細佬返幼稚園Nursery 1, 所以我和Daddy請假一日嚟倍太子們開學. Daddy陪哥哥, 我陪細佬.
呢邊啲小學係倒"塔"咁早返學的, 七點半開始, 咁哥哥就要六點三十五分落樓下等校車. 一早六點就剷醒哥哥, 天都未光就要佢食早餐, 因為唔食早餐的話, 放學返到嚟成兩點幾會餓扁.
第一日返學, 我和Daddy一齊送佢上校車, 跟住我就開車送Daddy去間小學度"陪"哥哥返學嘞 (校車唔俾家長一齊上車). 其實所謂"陪"只係叫啲家長留喺一個指定位置離遠咁望啲細路咋, 所以陪唔陪都分別唔大. 叫咗Daddy响學校幇佢影番啲相, 但Daddy話離太遠影唔到.
第一日返學俾佢試吓自己買嘢食, 所以冇預備麵包俾佢帶去. 學校安排每個小一生都有一個五或六年級的師兄照顧, 個師兄小息時間就帶哥哥去買嘢嘞. 學校飯堂有好多檔架, 好似hawker centre咁, 有雞飯, 西餐, 麵, 飲品之類. 結果, 佢噚日用咗S$1.60, 買啲咩呢? 一杯蘋果汁, 一杯啫喱和一杯美祿, 全部都唔飽肚既, 俾佢激死! 佢一向唔受得甜和凍嘢, 返到屋企就係咁咳, 所以噚日下晝我就即刻整啲腸仔包俾佢今日帶返學食, 亦同佢講明今日唔準買嘢!
唔明呢邊啲校服點解咁奇怪, 條褲係冇橡筋頭亦唔可以帶腰帶的, 只靠褲頭兩邊兩粒紐嚟較鬆緊. 前一晚幇佢改三條褲, 改咗我鬼咁耐, 褲頭有好多層布, 支針好難至篤得入架.
送完Daddy去間小學, 我又要調頭返屋企陪細佬上校車. 幼稚園校車冇咁嚴, 俾我陪佢上車. 細佬以前日日送哥哥上校車時都話要返學, 依家終於輪到佢, 勁興奮哩.
入到班房初時要我陪响佢旁邊, 後來開始玩玩具, 我就靜靜走出班房外面.
玩一陣玩具就去食堂食早餐, 一人一碗粥, 細佬好叻, 自己食. 佢旁邊個光頭仔好犀利, 好快就食完一碗要再添, 但有啲細路就要老師餵, 或者完全唔肯食.
食完嘢就去花園淋花, 有水玩, 細佬幾開心, 已經唔再在意我有冇喺附近.
返班房聽故事, 佢大部份時間响度玩佢掛喺頸上的name tag.
講完故事就到唱歌跳舞, 佢即時成個生猛晒, 又唱又跳.
頭兩日只係俾佢哋適應吓, 只返兩個鐘頭, 聽日就要返足四個鐘喇.
放學喇, 啲小朋友要排隊等校車.
細佬話返學好開心, 放學之後都係咁話佢要返學喎.
我要講: I'm so proud of my boys!
佢哋兩個都好叻, 轉新環境都完全冇問題, 細佬一滴眼淚都冇流添.


text:
上演《七月大荳芽》當日,綵排完之後食飯時,Li Kien 問我會唔會去探江老師,因為佢想趁件畢業袍未還之前同老師影相,咁我當然應承去啦,因為好耐都無見老師喇!星期日 Li Kien 打電話俾我,話星期一老師得閒,喺咁臨急臨忙嘅情況下,都唔知買咩俾老師好,又唔可以買啲 cheap 嘢喎,咁所以星期一朝早一起身就即刻焗個蛋糕送俾老師.
其實我都諗咗好耐焗咩蛋糕俾江老師,因為老師係非常注重健康,每日必定會抽時間做運動,步行一萬步,Li Kien 仲話老師唔會出街食飯嘅 o添!所以老師雖然已經過咗八十大壽,依然健步如飛,條腰真係攣都唔攣吓呢,佩服!
因為呢個原因,我決定咗整雪芳蛋糕,因為唔係用牛油整,係用橄欖油,夠哂健康啦.之於味道方面,其實我都唔知老師喜好,不過諗番之前有幾次喺老師屋企 tea 嘅時候,老師都會叫工人沖幾杯奶茶,咁我就諗到整紅茶雪芳,起碼老師一定唔會唔鍾意,同埋蛋糕味道清清哋,啱哂注重健康嘅老師.
材料:
紅茶茶葉 3 克
熱水 100 毫升
伯爵茶葉 3 克
低筋麵粉 90 克
泡打粉 2/3 茶匙
鹽 少許
蛋白 4 個
他他粉 1/4 茶匙
糖 70 克
蛋黃 3 個
君度橙酒 10 毫升
橄欖油 40 毫升
以上材料份量可做直徑 20 厘米嘅蛋糕一個.
食譜參考自《糕點教科書》.
- 紅茶茶葉放入杯內,之後倒入熱水,冚蓋,將茶味焗出.
- 紅茶茶葉放入杯內,之後倒入熱水,冚蓋,將茶味焗出.
- 麵粉,泡打粉,鹽及伯爵茶葉混合好,過篩 3 次,備用.
- 蛋白加他他粉,用電動打蛋器打至起泡,之後分 3 次加入 50 克糖,打至 8 成
企身.
- 將橙酒倒入蛋黃內,加入剩低嘅 20 克糖,混合好後打散.
- 橄欖油與 70 毫升紅茶混合,之後倒入蛋黃液內拌勻.
- 將已過篩嘅粉類混合物加入,拌勻成麵糊.
- 蛋白霜分 3 次加入麵糊內,用膠刮輕手拌勻.
- 將麵糊倒入模內,放入已預熱至 170 °C 嘅焗爐內焗約 40 分鐘至熟.
- 出爐後立即倒扣放涼.
今次個蛋糕焗得好靚,完全無缺陷,唔知係咪因為有用到泡打粉呢?
整嚫紅茶味嘅西點糕餅,多數味道都唔係咁出,但係今次呢個蛋糕個茶味非常之濃,而且仲有淡淡伯爵茶加橙酒嘅香味 o添,而最重要嘅係唔會食到粒粒茶葉嘅粗嚡口感,呢個食譜好得呀! 如果有 blogger 試過整紅茶蛋糕或伯爵蛋糕,而個茶味又唔係好出的話,不妨試吓呢個食譜呀!
Notes:
- 蛋白霜打好之後,立即放入雪櫃內儲存,咁就可以保持其穩定性.
- 麵糊倒入模之後,喺枱面上輕敲幾下,可將較大嘅氣泡排出.
- 原食譜所用嘅酒係白蘭地,一來我無呢隻酒,二來加入伯爵茶內嘅香料佛手柑都
係柑橘類植物,香氣與橙味非常配合,所以我就改用橙酒代替.
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


text:
上次整麵包俾 Ernest,由於時間關係,朝早唔夠時間整好兼出爐攤凍,所以試吓前一晚整好個麵糰,放雪櫃過夜低溫發酵,第二朝起身就處理埋餘下步驟,可以慳番啲時間.但係Ernest 媽咪話番俾我聽,個包唔掂,一切就散開!由於低溫發酵都係第一次嘗試,我自己都未試過,所以前晚就再試多次,睇睇情況點樣.
個亞麻籽合桃包又OK 喎,無事呀,唔通麵包多士麵糰
係唔可以低溫發酵過夜!?由於今日係初一,
所以噚晚整咗個無紅酒,無五辛版嘅
ratatouille,配麵包食一流!
噚晚仲煲咗個糖水,有綠豆,麥米,番薯同南瓜,
再加幾片薑,都唔知係咩名堂喇,
總之啱自己口味就算.
買慣買熟嘅菜檔,依家有好幾隻南瓜賣,中國南瓜賣 $4 斤;中國種嘅日本南瓜,$8 斤;橙色嘅
halloween 南瓜我最憎,得個顏色靚,味道同質地都唔掂,都費鬼事問價;近排就多咗隻迷你版日本南瓜,賣 $12 斤.問阿姐點解賣咁貴,原來係正宗純種日本南瓜喎!呢個比個錫山梨大少少就已經 $9 喇!!
切開之後顏色好靚㗎,切嗰陣時已經覺得好粉,好鬆脆嘅感覺,
之前買過一次食,入口質地都好粉,好好食,但今次煲完
糖水之後,口感好似食緊生水榴槤咁,激死人呀!!
參考食譜:
燕麥包
普羅旺斯燴雜菜


text:
最近單反歧視法案鬧得熱烘烘,上週日班由富貴教會恩福堂射水做金主,背後當然由嗚肛發功加影音使隊打鑼打鼓站台嘅耶教恐同勢力卒之哂馬,喺立會外面搞個萬人祈禱會
,擺明迫狼英就範 (雖然大會話佢地冇反對資訊),唔好喺施政報告中提要做立法諮詢;除咗人力,加埋幾份報紙廣告,今次都怕要幾百萬埋單,目的當然係要向政府同整個香港顯示政治實力,之不過鵬佬同啲有搞緊同權嘅朋友傾開,好多人仲好似停留喺啲宗教霸權嘅層面上,或係比好似蔡志森等人嘅肛交論搞到幾情緒化,有啲仲非常悲情,但係只要認清楚呢班人背後嘅動機,大家先可以見招拆招.
對宗教仇恨組織 只能用政治手法應付
其實鵬佬一直話政治爭拗應該通過政治手段解決,真係無必要同佢哋講咁多耶穌 (笑),因為好似蘇穎智咁都唔係亦唔會同我地講道理,由反家暴到反歧視,到幾個包括陳世強
,吳恩源,李炳光,陳一華之流入咗選舉委員會,有份選特首又同嗚肛係同一條偽道德路線,加上經由支持梁美芬入立會,幫西環大搞河蟹,呢班 "官商教" 連串勢力都係唔會放過利用宗教嘅偽道德高地去撈政治油水,之後再用嚟同當權者討價還價,好多時都係為咗擴張個人同佢地個堂口喺宗教界入面以至整個社會上嘅地位同勢力.
咁蘇穎智
背境當然十分保守,係拉斯神學院
(Dallas Theological Seminary) 嘅碩士畢業生,呢間基本上係美國近代極端保守福音派嘅培訓基地,同佢係校友就有個 Bryan Fischer,係當地頭號煽動恐同,被評為係一個 "仇恨組織
" (Hate Group) 嘅 American Family Association (AFA) 嘅發言人;Fischer 出哂名專用啲非常帶有攻擊性嘅膠論反同權
,基本上係語不驚人死不休 (佢提出過納粹黨係由同性戀者組成),而依家姓蘇嗰班提嘅所謂 "逆向歧視",完全出於 Fischer 嗰套 "零和理論" (Zero-Sum game),下面短片解釋得好清楚:
即係你唔比我話事,喺法律同制度上歧視同性戀,就等於侵犯我宗教自由,又或者你比同性婚姻合法化,就等於破壞我地個宗教指定嘅一夫一妻制,亦都係等於侵犯我個宗教,係完全迫對手入哂死角冇彎轉,所以喺好似美國一個以選舉為基礎嘅民主制度,對佢地嚟講,剩低都只係赤裸裸鬥政治本錢,即係邊個可以動輒喺選票夠多就惡,完全無得亦唔會有理性討論.
從呢個角度,加上睇番好似 AFA 等嘅發展,大家就唔洗再為佢地啲大學生 "做鴨論" 而動氣,因為呢啲膠論喺目的就只係分化,搞對立,將自己班會眾引入同一個思想上嘅死胡同,同迫對方一直要追住對呢啲歪論回應,而且用呢類手段對姓蘇呢班喺短期內係無政治成本 (除咗林以諾,下面再講點解),所以只要無恥,更膠更毒更無理性嘅歪論都講得得出.
最有效對付教棍:提高反同權政治成本
咁有乜對策,按鵬佬個人意見,大家首先應多用啲時間了解下呢班本地耶教恐同嘅背景,無論出面或唔出面,搞清楚呢班人嘅關係,所謂知己知彼,先可以打呢場政治硬仗 - 呢幾日上一上網,先發現蘇穎智同 Fischer 係校友,前者又將後者嘅逆向歧視理論同政治運動手段照搬嚟香港,小弟就唔明點解無人提過,或去 check 下佢地又無交情,因為睇返近十幾年嗚肛同本地班福音派同美國班耶教極極右份子行得好埋
,而且喺好多場合都有意無意提出國教論(已前有詳細寫過 "Dominionism"
,即係以耶教治國),或最少喺啲社會道德有關嘅立法攞番話事權,用嚟做籌碼同執政者討價還價.
另外鵬佬又聽到好多人話點解佢地講啲嘢咁膠同無邏輯,都仲有咁多人跟,而且有唔少係有教育同中產,仲唔一定係年紀偏中老年;咁呢個想法首先係低估咗姓蘇呢班牧者嘅魅力,因為佢地成功搞得起咁大間會堂,肯定係講道,人事關係同管理上有佢個人之處,而堂口人數多寡,就係基教入面邊個夠惡同聲大嘅主要指標;咁呢班信徒返得呢幾間堂,跟咗呢班牧師一段時間,肯定係好接受佢地嗰套,而班教友如果又係喺教會嘅恐同環境中長大,其實好難喺短時間入面令到佢定轉向支持同志.
所以只要明白喺呢班恐同領袖入面邊個係用緊反歧視做 "磨心議題" (wedge issue
) 撈政治油水嘅教棍,大家就唔需要在為佢哋嘅言論起火,只需要不斷指出佢地嘅謬誤,終有一日佢地會講到出哂火位;另外點解佢地亂嗡得咁過癮,最主要都係因為好多同志收埋自己,正如好多人上網亂咁鬧人,都係因為唔識得,又見唔到對方,當被侮辱班個個有名有姓,而且有啲仲有頭有面,亦都表示亂用膠論辱罵會開始有政治成本,咁佢地自然會停手.對班信徒亦一樣,當中好多人被誤導,原因係基於對陌生事物嘅恐懼,當有一日佢哋身邊有信任同親密嘅人同佢地 come out,往往會令到佢地對同性戀者完全改觀.
要平權 必先有高能見度
所以有名人同志出櫃肯定係有好大推動作用,最重要係令到一般階層嘅都開始有勇氣 come out,唔再覺得基係需要遮瞞嘅醜事;其實大家見到同權運動係歐美有好大進展,最大嘅動力都只係個社群越來越 visible,同新一代對同性戀嘅態度有好明顯嘅改變,呢種社會意見轉移 (opinion shifting),喺任何公民社會都係大潮流,絕對唔係姓蔡姓蘇呢班人抵擋得往,莫講嗰個要靠明星藝人開 show 上電台電視嘅林以諾,只要有日佢覺得無論反歧視定反同性婚姻係無著數,就會自動轉軚,仲邊同你講咁多聖經倫理.
上面講個意見轉移喺香港都係啱啱開始,依家有班社會領袖同明星名人帶頭搞個 "大愛同盟
",希望唔係只得霎時衝動,而係可以長久做落去,更重要係開個天窗,同班較開明嘅耶教牧者同信徒交流,另外各位有條件嘅衣櫃男女,都係時間最少伸個頭出嚟呼吸下新鮮空氣.


text:
靚抽王
外國嚇鬼整容實錄
現代整容技術已經進化到一個古人睇到,古人都唔會相信嘅地步,乜鬼嘢好假的 V臉,精裝木偶奇遇記嘅木偶鼻,我哋香港人睇開電視都見慣見熟.只不過,相比起外國好多整容個案,香港都仲未達到世界級,今日我哋就帶大家衝出香港,睇吓除咗 MJ之外,外國嘅整容,可以去得幾盡.
第一位:泰國黑色小肥谷化身美女
呢個大眼又白滑嘅泰國美女如果嚟到香港,就算做唔到大台演員,都一定可以做到𡃁模.但係佢唔係一個普通嘅女人,因為佢以前根本就唔係女人,而係一個男人!可喜嘅係,佢變性之前係一個皮膚黑媽媽仲有啲囂屎嘅霸氣肥仔,甚具星味,足以擔演星爺啲戲入面類似醬爆,六師弟一樣嘅諧角.
第二位:韓國撞臉選美
韓國乃係整容大國,呢個係人都知啦,一個個闊面細眼嘅韓女,化身成一個個大眼仔鼻高高.呢啲人造美女,逐個出場都唔係好覺有乜問題,畢竟佢哋眼耳口鼻都係價值連城,但係當佢哋一齊參加韓國小姐,就難免撞口撞臉……呢幅圖來自韓國小姐 2013,似乎係意味住:韓國小姐係同一個阿媽生?
第三位:歐美騎爆扮嘢大賽
呢兩個似模似樣嘅烏克蘭 Barbie姊妹花絕無血緣關係,佢哋之所以咁似樣,因為佢哋都對 Barbie情有獨鍾,同埋都接受過整容手術.唉,我哋都明 Barbie係少女嘅共同夢想,正如我哋都明啲男生好鍾意鐵甲萬能俠一樣,問題係唔通啲男仔大個咗就要整到好似鐵甲萬能俠咁嘅樣咩?買模型砌咪得囉?何必搞自己?
膠事國際
國際膠事無奇不有,每期膠事國際為你帶嚟最熱門世界性嘅膠事話題.


text:
司徒夾帶(陳學鳴)同 Miss Hunny將會組成一隊參加真人騷,但兩人已簽咗保密協議,唔講得會拍啲乜.
真面目
借網救亡 盛女橋玩到爛 大台搵司徒夾帶拍真人騷救亡
玩過《盛女》玩過《沒女》,大台編導岑應話就話成功製造話題,但後遺症係俾觀眾狂插,搞到真人騷節目形象大跌!
仲搞男男女女大兜亂實在太 out!據知岑應今年秘密轉玩 YouTuber真人騷,搵咗司徒夾帶(陳學鳴), Miss Hunny,學舌鳥同一字馬等進行比賽,贏咗會有獎金獎品添.之但係司徒夾帶曾經力撐王維基嘅港視,又明寸過大台,今次真人騷會唔會又玩出火?剝定花生先!
連續拍咗 3年《盛女》,整容,做媒,騙子導師等等真係睇到冇晒胃口!所以《盛女》系列監製岑應都轉軚,利用分分鐘紅過大台明星仔嘅 YouTuber嚟救亡,開拍真人騷.首選當然係 YouTube界最響朵嘅司徒夾帶, Miss Hunny,仲有喺《百萬窮富翁》飾演陳生兼《公屋》導演 Ronnie Chau,扮劉華去鳩嗚嘅學舌鳥,同埋反水貨客嘅一字馬.
睇個名單的確好踩界,司徒夾帶曾經拍片暗寸大台拍劇慳皮又明撐王維基,後三者就明撐佔中同反水貨,究竟岑應搞邊科?
真人騷上週已開始拍攝,而且非常保密,所有參加者要簽保密協議,不得向外提半隻字,亦唔可以喺網上媒體透露任何拍真人騷嘅蛛絲馬跡.而節目性質屬比賽形式,各個單位要自己度橋拍短片,大台孭起使費及全程以真人騷形式紀錄,完成嘅短片會由觀眾投票選出冠軍,獲取獎金獎品.
據知各 YouTuber拍攝短片的題材並無限制,最後會唔會河蟹真係好難講!記者致電過幾位有份參加嘅 YouTuber,但全部截稿前未有回覆.高登仔話齋,留名等睇戲!
學舌鳥有份
除咗司徒夾帶同 Miss Hunny,仲有 3個單位出演真人騷.
《佬 Online》導演唔恨拍
香港仲有好多出名 YouTuber,如熊仔頭,女師傅,伍仔, Ming仔,步飛, Ashly,窮飛龍等等,雖然大台冇搵佢哋參加真人騷,但佢哋又想唔想拍呢吓?
《盛女》感情亂
以往《盛女》系列唔只有話題,參加者同導師喺節目後都有啲感情上嘅發展.
《求愛》 Rocky上年傳出同「終極沒女」 Meggie撻着,女方聲言因為 Rocky而重拾對男人嘅信心,唔排除會啪一聲喺埋一齊,真係天生一對呀!


text:
周二大龍鳳
周二晚( 23日),周生忽然上阿 Yu嘅屯門娘家搵老婆,狂搖鐵閘吐口水,仲用粗口鬧外父外母,話人害死佢哋兩公婆.阿 Yu驚到報警,但俾人拉嘅周生係好亢奮囉!
媽咪姐
周永恒 癲夠未呀?
前排有本潮書叫《男人唔可以窮》,好多人都話睇個書名已經好有共鳴喎.但計我媽咪姐話,男人係唔可以癲先真!你睇自稱人渣嘅周永恒,大家都知佢從未有錢過㗎.咁無問題!呢個世界有幾多個「富二代」吖.以前嘆慣嘅阿 Yu(趙頌茹)亦唔介意同佢住天水圍,日日買餸湊女同 C9逼.
有問題嘅係,周生溝小三打老婆,啱啱仲要衰到走去阿 Yu娘家找老婆晦氣,大吵大鬧,俾人拉返差館.阿周生,你兩個女喺間屋入面㗎!你話自己「好開心」?搞到阿女有童年陰影,有幾開心先?
諗番轉頭,周永恒同阿 Yu出道嗰陣,媽咪姐都同佢哋傾過偈,嗰時周生真係成日講音樂,好熱血㗎.阿 Yu呢,慣性黑面魂遊,影相都唔多願郁.點知依家周生不事生產,日日諗埋啲癲嘢博見報,阿 Yu反而洗盡鉛華,俾心機賺錢兼湊女.就算俾老公嚇完一輪,都仲識同追訪嘅記者禮貌 say goodbye.只可以講,老公係唔可以嫁錯嘅,母愛係偉大嘅,加油呀!
周三匿埋癲
周永恒喺屯門醫院內科病房留醫.周三( 24日)下晝,有兩位 madam去同佢錄口供,但好快出番嚟,似乎錄唔成.記者透過護士提出想同周生傾幾句,但佢就話唔想見任何人喎.周生仲向睇住佢嘅差人爆粗.


text:
2011年6月25日 星期六
Day 10 - check黃疸
去到照樣磅重同讀指數
唔知點解....亞仔輕左 >0<
由2.74kg跌到去2.66kg........果一刻好驚,黃疸指數冇下降
等見醫生果時囉囉鬈...係度諗係咪自己餵人奶餵得唔好呢
好啦,入到醫生房,醫生一見d磅數跌左係咁話唔正常
咁我問佢係咪我餵人奶有問題,佢就只係話總之bb呢一刻輕左就好大問題
搞到我好擔心,黃疸指數冇下降
佢又話要入院check,但我唔想亞仔又抽血咁慘
咁醫生就話一係觀察多一日
原來bb有黃疸係比較攰,所以一定要準時餵奶,就算夠鐘佢未訓都要整醒佢
唔怪得呢幾日覺得佢咁好訓啦
返到家同亞仔沖涼後發現佢開始甩皮,之前明明冇架bor
心諗唔通依家先黎收水
立即問下其他媽咪啦,原來大部份bb一出世就甩皮收水
但點解我個仔會咁遲先開始呢 @@
佢地話可能係呢個原因bb輕左,果下都冇咁擔心
之後就照醫生咁講,每兩個鐘整醒亞仔飲奶
希望可以快d退黃啦
2011年6月22日 星期三
Edwin @ Day 6 - 返健康院
不過去左遺傳病篩選組,所以改後左一日
呢日一早就準備好
去到健康院登記就等磅重
好開心,Edwin o既磅重竟然比出世重左0.1kg
因為通常bb出世後都會收水,但佢已經有增長
的確係好消息
之後見姑娘,姑娘除左幫我登記好紀錄外
仲幫我跟進餵人奶o既情況
我話佢知,依家我都仲係人奶+奶粉
但姑娘一望就認為我有足夠o既母乳餵亞囝
所以鼓勵我全埋身餵人奶
仲教導我正確o既姿勢
姑娘比左信心我,我立即決定開始做奶媽
另外,由於亞囝有少少黃,所以要見醫生
醫生double check後認為指數有少少高
所以建議我帶亞囝返瑪嘉烈抽血檢查
亞囝人仔細細已經抽過好幾次血了,真係可憐
不過都冇辦法啦
好彩check完後,醫生認為唔需要留院照燈
唯有希望亞囝可以快d退黃啦
今次post Edwin仔o既天殘腳比各位睇
就係呢對腳仔係媽媽肚裡面不停咁踢踢踢
2011年6月19日 星期日
Edwin @ Day 5 - 甲狀腺檢查
係day 3已經可以同埋我一齊出院
但係返到屋企第二日就收到遺傳病篩選組o既電話
話Edwin o既甲狀腺報告唔合格
要返去再抽血驗,收到電話果一刻有d擔心
雖然我冇甲狀腺素過高或過低問題
但我o既甲狀腺確實生過水瘤,所以我都怕咁樣令到Edwin都有事
Edwin出世第五日我就帶佢去蘇屋果間健康院內的遺傳病篩選組抽血
去到先聽講座,大約了解甲狀腺問題起因同埋治療方法
聽姑娘講,之後臍帶血個報告唔合格
有可能係因為生產過程收到壓力而有所影響
希望Edwin可以pass今次個檢查啦
除左Edwin外,仲有好多BB都需要抽血
排隊期間,同另一位媽咪傾計,佢個囡囡已經抽第四次了
聽到都戥佢陰公呀
真係唔想Edwin好似佢咁要做咁多次test
抽完血就走得,只要一個星期內收唔到佢地電話
就唔洗再返黎抽血再test
千祈咪收到電話呀~~~~
2011年6月16日 星期四
我的18小時產程
分享下我誕下小Edwin o既過程
5月28日凌晨5點左右,訓訓下感覺到有少少水漏出黎,以為要去廁所啦,去洗手間後覺得唔似小便,諗住再睇多陣.之後眼光光係度等,約六點又到去廁所,發現除左水仲有少少粉紅,立即話比老公知,同佢講我要沖涼準備入院啦,我仲見冇陣痛鬼咁滋悠....最後八點幾去到產房,好快確認穿左水就正式上產床,老公幫我搞掂所有入院手續後就返屋企等候.
但由於我穿左水但未開始陣痛,醫生話最好催生,唔係bb好易受到感染,所以我都立即決定催生,同時佢地已經提我,催生過程會好長好痛,不繼叫我考慮無痛分娩....
我一直都唔想用無痛,所以最初只選擇聞氣,10點正式落藥,由2度藥開始,果時大約5-10分鐘痛一次,細痛唔長,我就一直唔聞氣,姑娘就成日提我痛就聞唔好忍,到第一段探病時間,老公黎睇我,我果時仲算忍到下痛,但因為我個子宮仲未有動靜,落藥度數加到8度,keep住約3分鐘痛一次,每次痛過30秒
老公不繼咁講笑話引我笑,分散我注意,果時都仲識笑,我再問姑娘進展,佢話我係痛好左但都未有任何進展,1度都冇......老公走左後再加藥,去到16度,開始約1分鐘痛一次...醫生同姑娘再建議我用無痛,我最後揀左打止痛針,打針後4個鐘後bb出世,bb要打解針,因評估過我有排先生得,所以打第一支,打完真係痛少好多,仲可以恰返陣,由於我催生都生唔到最後有機會開刀,因此一定要禁飲食,個人真係好攰
到老公再黎睇我時,止痛無效了,子宮只係薄左仲未開,落藥keep住16度,醫生再評估,打第二支止痛,果時繼續1分鐘痛一次.....但呢支針已經無乜用,約夜晚8點落藥加到32度,半分鐘大痛一次,再問醫生都話冇乜進展,我已經痛到就黎崩潰,因為都未開夠3度,仲可以用無痛,最後決定用,打無痛果時我唔覺得痛,因為大痛真係好密好利害,反而打無痛後突然有進展,9點左右去到6度,姑娘幫我call老公黎陪產,唔知係咪突然進展得咁快,無痛對我黎講一點作用都無.....
10點幾開始感覺到有野想衝出黎咁,我問姑娘係咪生得,佢係咁話等埋你老公先啦....我個心係咁叫...老公你快D黎啦,老公黎到準備好後我再問姑娘我係咪可以生,但都未得...等到大約10點50分正式生,推左幾下,搭正十一11點bb就出世了,簡直係大解脫..
姑娘不繼話我算叻,忍左咁耐先用無痛,但我一直以為自己可以忍得到,但無諗過催生係咁辛苦,人地正常半分鐘痛一次就黎生得,我都仲要等多3個鐘先有進展....不過幾痛幾辛苦都好,生完Edwin出黎聽到佢喊,真係由心笑出黎,之後姑娘問我抱唔抱亞仔,我當然話好啦,老公仲話我淨係掛住個仔,自己都未搞掂
本來姑娘話等我聯針後幫我地影全家幅,但因為我穿18個鐘之後Edwin先出世,醫生怕佢受感染,所以要立即入特別兒童病房觀察,咁就錯過左我地第一張全家幅啦,聯針後係度等上病房都等左好耐,老公又陪左仔仔上病房,搞到差唔多凌晨1點先可以上產後病房,上到病想食少少野啦,但我諗藥效未過,有d想嘔...所以最後都係選擇訓覺.
2011年6月15日 星期三
微針療程
之前為左結婚時可以有個最好狀態
加上我面上有少少粗大毛孔同埋雀斑
因此就試做微針療程
HAHA...表妹係美容師,因利成便....我每次都叫佢上黎我家幫手
我諗我大約做左8次療程左右啦
每次做完都覺得皮膚真係滑左同埋有彈性左
第三四次開始慢慢覺得D斑開始淡添
如果唔係有左BB我一定會繼續做
依家我都諗住唔再餵人奶後開始做返
慶幸o既係我陀Edwin冇為我帶來妊娠紋咋
如果唔係就要做埋個肚啦
表妹依家開始做freelance,大家有興趣o既可以去佢網址睇下
或者pm我拎佢contact
表妹blog: http://hk.myblog.yahoo.com/phoebe-mts
我之前的微針療程分享:
微針 x 5 times
獎勵自己之大出血
微針美容
2011年6月1日 星期三
大肚相 @ Studio 123 完成篇
要一路追返d未打o既blog呀
其實d相係20/5已經拎到手,一直懶update :p
同大家share下呀
我自己幾鐘意,睇返d相先發覺
我真係肥左好多呀~~~
呢條裙o既相影得我最肥 >0<
果時影pre-wedding已經諗住著波衫
但無著到,今次補返數,估唔到我仲著到件衫....哈哈
我反而鐘意著比堅尼o既相多d~~
獻醜啦~
最後就係白紗look ^^
我買走晒所有相,total都係用左我千六蚊
我覺得好抵呀


text:
星期四, 2月 28
稅基
衝力射球, 上得急, 落得更快. 尐三四線, 剛剛炒得不亦樂乎, 咁就由賺一個開, 跌剩番個零頭, 都唔好話唔揼心, 但要食幾倍, 咁就係要付出既代價嘞. 坊間話回補裂口, 而家補咗第一口嘞, 如未跌破 21800, 向上之勢其實還未受到最大考驗.
有尐股真係一路係弱, 要等佢爆, 真係要等到天荒地老. 倉內無乜邊隻唔係抵, 咁不如就趁呢次調整, 咁就去轉弱去比較强, 估值都唔好話沒陷阱, 數目少尐, 睇路都無咁哂神, 當自己做馬戲團雜耍嗎. 跟住每月有機會會慢慢做, 希望縮番做十個左右, 仲避免番尐種類重叠.
今年四月尐有老人家開始攞到廿千鬆尐, 呢樣我唔會反對, 雖則無印花稅回贈. 但全民退休, 我不嬲都反對, 而家呢一代緊係拍枱贊成, 但咁用下一代爆煲呢支撐, 咁係咪負責任既做法呢. 需求當然無窮無盡, 但自立自足是做人第一要義, 唔通好似要求共產咁做到生養死葬嗎, 係咩后果往績已有眼睇嘞. 香港問題根本就係資源人才錯配, 將安居樂業既房變做炒賣工具, 生死以夢之, 做成最昂貴既囚籠, 做樓價既奴隸同共孽. 當然我唔會激進到話要平均地權, 盡皆王土咁又係死路一條, 但古語都有訓, 走得了和尚走不了廟, 唔稅多尐地主個荷包, 唔通仲稅尐畀壓迫中既小民. 尐租金緊係去到盡咖嘞, 同你有親嗎, 咁攞咗佢都無乜空間再追加尐租戶囉. 尐人實話會減少供應, 但咁既回報率, 都怕且全球第一, 尐資本會流出去嗎, 再咁講, 西德咁管制下, 咪個個要瞓街. 將尐稅種均勻尐穏定尐, 等尐少民少商戶可以喘番啖氣, 咁係咪合理尐呢, 雖則個尐地產路既打手會畀你過嗎?
訂閱: 發佈留言 (Atom)


text:
踏入本科生生涯 ge 最後三分之一, 而且亦都 exchange 在即, 就搵個機會寫下呢兩年大學生活 ge reflection la. 實且寫呢 d 野好麻煩, 寫得太白會俾人笑係真心膠, 寫得太玄又會俾人話o係度玩造作禪. well...我會嘗試下 strike 個 balance, 但都會偏向前者多 d XD
o岩o岩入 ust o個陣, 成個人 d 有 d 渾噩, 尤其係之前o個 7 年都係o係中學年復年咁對住 d 熟識 ge 人, 一時間只有自己一個人o係 business school 度讀, 心入面難免有 d 不安......記得第一日返學簡直係灰到阿媽都唔認得. 第一堂上 huma022, 個班好鬼多 exchange students, 加上個 mainland professor d 英文好不堪, o係勁餚底 ge 狀態下一落堂就衝去 barn drop 左個 course. 緊接其後 ge 係 lang107, 當時同班 ge 有好多 gbus eas + non jupas, 一開聲講句英文我就知我收得皮 >.< 入到 u ge 第一個感覺係自己同其他人實在差得太遠......
第一個 sem o係 underload 中渡過, 所以讀書可以讀得好 hea. freshmen 心態作祟下, join 左好多個 soc, 報左好多野學, 亦都玩左唔少 subcom functions, 當然最後可以持之以恆 ge 唔多. o個時朋友唔多, 最熟 ge 當然係同 major ge 人, 可幸 ge 係 d 同學們都好好人. 最令人懷念 ge 係 acct101 後 19 人去 LG5 食 lunch, o係 lift 度玩問人 major ge 遊戲, 同 ismt111 訓o係 LTD 度傾計, 當日 ge 情誼今日已經好難再體現 la.
year 1 另一件大事係上莊 ge 決定. 事實上o岩o岩入 u ge 時候從來冇諗過上莊, 更加唔會想像自己會做 p. o係大學搞活動同中學o個 d 好唔同, 中學同學通常都識左好耐, 合作會好容易, 但大學 ge 就好唔同, 由上莊到落莊我撞過無限次板......記得有一日 promotion 完左, 由 atrium 行到 seafront 到食完飯返 hall 庇護, 我忍喊忍左好耐, 最後返到房終於頂唔住, 而o個時 roommate 係o係度......我 ge yr1 spring 同 yr2 fall 就o係長期 exhausting mode 咁過, 上堂唔係為聽書而係為訓覺. 莊期裡面做左好多唔好 ge 決定, 有時甚至會令其他人受到傷害, 到依家依然係好內疚.......然而好多謝一班好莊員對自己多多包容, 如果唔係我根本唔可以支持到一年. 事實上我從冇後恢上莊, 時間同成績上一定有付出 ga la, 但因為佢我認識 ust 多左, 同 improve 左自己 ge stress and time management skills. 莊期入面最有滿足感 ge 係教 exchange students 廣東話 (用我 d goodest english, 還好有羊 ge fully backup), 到依家都唔明點解自己咁大膽. 不過見到 d exchange students ge 中文進步得咁快, 心入面都係開心 ge.
因為上莊, 第 4 個 sem 要留o係 ust. d frd 走哂, 生活好 dry, 但某程度上都係一個機遇 ge. 最難忘 ge 當然係 ismt352, 無限個 workload 為我 ge overload 火上加油, 但亦都俾我遇上 Mike So 呢個好老師, 係佢令我對 risk mgt 同 research 提起興趣. 亦都因為呢個 course 識左一班讀 msc financial math ge 朋友, 佢地亦都係出乎意料地好人同好玩. 同時亦都見識左仆直門徒等等一班神人...final presentation o個日真係畢生難忘.......不過佢地都有 d 地方值得學 ge.
有好 ge 都當然會有唔好 ge. 人愈大, 見 ge 野愈多, 包括令人沮喪 ge 事. 最近都試過好幾次, 只因唔覺意同其他人講左 d 好微不足道 ge 事, 就換來了朋友 ge 埋怨......聽日要做咩, 正話同咩人一齊食過飯, 呢 d 唔可以隨便 up. 表面上好好 ge 一個圈子, 內裡有好多不明文 ge 階級同身份觀念. 一件客觀事實, 要同 A 君講 X, 同 B 君講 Y, 同 C 君講 Z......如果配對錯了, 就不得了呀......唔係俾人圍剿一番就係俾人貶低一級. 朋友同敵人, 佢地之間 ge 界線變得好模糊......不過呢 d 係 u life ge 必經之路.
4 sem 已過, 換來了 source 王呢個名號, 洗極都洗唔甩, 其實都冇咩值得驕傲或介意. 有能力去幫人其實係自己 ge 幸運, 但當然如果有人可以記起我做 source 以外 ge characteristic 我會開心 d. 其實我唔係一個好 ge 朋友...於是曾經認真思考過如果我唔放 source 我會比依家少幾多個朋友...haha. 事實上我唔會認為我比其他人好, 尤其係比較 career profile ge 時候我一定係最頹o個個, 呢個 summer 我 100% confident 我 ge 月入係 minimum among all. 鼓起勇氣走去做 research, 雖然成日口口聲聲話唔介意人地點睇點睇, 但o係呢個 grad job 做四大會計師樓都係罪惡 ge 年頭, 冷言冷語之前都受過唔少...我o係某 d 人眼中唔係太長進 ga la, 實在缺乏一個 ust 商學院生應有 ge ambition......之前有個 moment 真係 okay down. 不過最近已經睇化左 d, 都係安份守己算 la.
就快玩完讀書呢個遊戲.......到我去 exchange la~~! 之前做左好多明目張膽 ge 蠢事, 一切都係計算錯誤 ge 結果, 不過依家講咩都太遲...唯有繼續去隱瞞 la. 一 d 簡單 ge 事 2 年都做唔到, dilemma 依然存在, ai...其實成個 u life, 最介意 ge 始終都係呢件事......


text:
終於到咗最後一日喇,最後沖廁 - Outlet Rera
好近機場,但係文迪話上次Miss GPS帶錯路,嘥咗好多時間,
所以我地都係一早起身食早餐,點鬼知又鬼死咁順利喎!
掛住Shopping都唔記得影張到此一遊呀!但係又無乜野買到喎,
Minlge諗住幫佢dFriends買好多野,點知一樣都搵唔到,
佢就買咗一對波鞋比自己,又買咗一個銀包比佢老豆!
係Food Court食埋Lunch先至去還車,臨別秋波,叫個海鮮丼啦,
點鬼知超難食,仲要等到Mingle差不多食完碗烏冬我先至有得食,激死!
跟住見到文迪佢先至話我聽呢度d咖喱好味,更加激死!
佢話計咗數,每人仲有¥5000淨,食飽拿拿淋睇吓仲有無野買到先,
2:30pm就要去還車,Mingle比人捉住做問卷調查,還定有時間,就幫吓人啦,
內容係問吓我地對係日本租車方唔方便,有d乜野要改善之類,
好人有好報喎,做完訪問送咗我地一包白朱古力米通呀!
去到札幌千歲機,好多人呀,有幾個旅行團都係今日返港,
好彩咁早去Check-in,唔係排隊都有排排呀!
Check完in仲有時間,又係Shopping啦,唔係有乜好做!
係小樽食唔到布丁,見到機場有得買,就買嚟試吓啦,
我就覺得麻麻地,點解有咁多人好好味呀?
16:40先可以登機
等到Mingle呆呆地
到喇到喇,我架CX581到喇
Mingle嘅高纖餐
8點半終於返到香港機場啦,點知有個神秘人嚟接我地機,佢係邊個?
咪就係「鸚鵡」囉!
落機果陣就1號,已經聽到有人講會掛8號,等攞行李果陣就改咗3號喇,
點解我件行李仲未出現呀?
最後都要成12點先返到屋企!


text:
廣東,簡稱粵,係中國南方.現為中華人民共和國嘅一個省,叫廣東省.廣東位於南嶺以南,南海之濱.同香港,澳門,廣西,湖南,江西,福建等地方接壤;同海南隔海對望.廣東係廣州係佢省會.廣東喺語言風俗,歷史文化等方面都有著自己嘅一面,與中國北方地區有好大嘅唔同.而呢幾年,廣東亦成為中國最發達嘅省份之一.廣東同佢旁邊嘅廣西淵源深厚,而廣字就係源於佢地自晉朝都係跟位同一行政區廣州.廣東大部份地區通行廣東話,亦有部份通行客家話同潮州話.
歷史
三國吳黃武五年,分交州合浦以北地段,大約依家廣東地區,叫做廣州.晉及南北朝就保住呢嗰名.隋文帝在位時,廢哂所有郡,起廣州總管府.仁壽元年因避太子楊廣嗰名就改為番州.大業三年復置南海郡,屬番州.唐武德四年復置廣州,初為總管府,後改都督府.貞觀元年置嶺南道.乾元元年,罷嶺南道採訪使,改設嶺南節度使,僅轄今廣東地區.咸通三年嶺南分東,西二道,今廣東屬嶺南東道.
三國至隋唐
唐末諸藩崛起,南漢國在嶺南立國,廢嶺南道.而廣東成為南漢政權的中心地區,直轄於南漢朝廷.宋太祖開寶四年平南漢廢其建制,復置嶺南道.宋至道三年設廣南東路,為今日廣東省名之出處.元至元十五年屬江西行中書省,並設立廣東道宣慰使.
五代及宋元
明洪武二年5月改廣東道為廣東行省.洪武九年7月廣東行省為廣東承宣佈政使司,通稱廣東省.清為廣東省,受兩廣總督管轄.1911年11月9日,廣東省宣佈獨立,成立軍政府,成為中華民國轄地.1916年7月6日改為文人政府.其後多次成為孫中山先生反北洋政府運動嘅大本營.1926年11月10日省政府改稱省國民政府.陳濟棠主政期間(1929年-1936年),廣東經濟,文化,交通同埋城市建設有顯著發展.
1938年10月21日至1945年8月15日,部份地區(包括廣州,佛山,中山,江門,東莞,寶安,惠州等地)淪入日軍手中.1950年6月27日,中國人民解放軍攻佔珠海萬山群島,全省落入中國人民共和國手中.
解放後,省政府沿用國民政府的制度省政府,叫,但後來改咗做省人民政府.1968年2月21日,廣東政府因文化大革命跟風改名廣東省革命委員會.1979年叫番省人民政府.
中華人民共和國建國以後,廣東行政區域縮咗,包括將懷集由廣西劃入廣東,就將欽州,防城港,北海撥入廣西,後來又將海南島獨立建省等.
明清到近代
廣東周圍有福建,江西,湖南,廣西,海南,澳門,香港.地處中國南部,北依南嶺山脈,東北為武夷山脈,南臨南海,海岸線3368公里(不含島嶼海岸線).全境地勢北高南低,北部,東北部和西部都有較高山脈,中部和南部沿海地區多為低丘,臺地或平原,山地和丘陵約占62%,臺地和平原約占38%.主要山脈有蓮花山,羅浮山,九連山,青雲山,滑石山,天露山,雲霧山,雲開大山,多呈東北至西南走向,並與海岸線平行.集水面積在100平方公里以上的幹支流河道共有640條,分屬珠江和沿海諸河水系,主要為東江,北江,西江和韓江;境內多年平均降水量1774毫米.參閱:廣東地理
地理
廣東底下有21個地級市,54個市轄區,23個縣級市,41個縣同埋3個自治縣
地級市: 廣州 中山 珠海 深圳 茂名 肇慶 惠州 潮州 汕頭 湛江 江門 佛山 韶關 東莞 汕尾 陽江 河源 梅州 清遠 揭陽 雲浮
縣級市: 英德 臺山 開平 普寧 羅定 高州 高要 鶴山 四會 增城 廉江 恩平 從化 連州 雷州 樂昌 陽春 吳川 興寧 化州 陸豐 信宜 南雄
行政區劃
經濟
人口
廣東古為百越之地,民族成分複雜多樣.隨著歷史上漢族人嘅不斷南遷,民族間不斷融合,如今廣東以漢族人占絕大多數,少數民族有瑤族,壯族,苗族,黎族,佘族等.
民族與民系
請參睇 廣東民系
廣東三大民系係指廣東漢族人裏嘅廣東人,客家人,潮汕人,佢哋占咗廣東漢族人的大多數.因為三大民系先民入粵有先後,使用方言迥異,習俗各有特色分唔開而形成.以前三民系間有過矛盾,但今天民系間已和睦相處,保持自身特色之餘同時又相互交融.
廣東三大民系
請參睇 粵語,廣東方言
廣東本地人主要講粵語(廣東話),客家話,潮汕話,雷州話,韶州土語等,其中除土語外,其餘都屬於漢語七大方言裏面嘅粵方言,客家方言,閩方言,呢三大方言嘅母語使用者約佔廣東本地人嘅45%,30%,25% 特別嘅,廣東嘅廣州話同埋梅縣話分別是漢語粵方言同埋漢語客家方言嘅代表音,可見廣東方言喺漢語方言中佔據重要地位.
由於外地民工湧入,廣東都有人講普通話同外省嘅方言.而廣東本地少數民族就用自己嗰種語言.
語言
粵方言
客家方言
廣東嘅閩方言可能流行於中山沙溪一帶,俗稱隆都話,廣東省常務副省長湯炳權先生就係隆都人.據隆都誌話齋,沙溪原本喺一個島,但福建有漁民先移居此地,咁就保畄咗十分儂厚的福建風俗同閩語口音.住喺廣東,嚟自汕頭嘅人又講潮州話.潮州話喺屬於閩南語嘅壹個方言.
閩方言
宗教
可統計嘅佛教信徒有32萬人.列為漢族地區佛教全國重點寺院嘅有:韶關南華禪寺,廣州六榕寺,光孝寺,乳源縣雲門寺,肇慶慶雲寺,潮陽縣靈山寺,潮州開元寺.南華禪寺係禪宗嘅祖庭.
佛教
可統計嘅道教信徒有12萬人,博羅縣羅浮山沖虛古觀列為全國重點道觀.
道教
廣東係基督教最早傳入中國嘅地區(1807年).1949年廣東有9萬基督教信徒,屬於基督徒較多嘅省份;如今可統計基督教信徒30萬人,喺全國已經屬於基督徒較少嘅地區之一.信徒中多數係東部地區嘅客家人同潮汕人.客家人地區嘅基督教主要淵源於瑞士巴色會嘅傳教活動.廣東人中,除廣州市區以外,信仰基督教嘅人數好少.深圳市嘅信徒以外來移民為主.
基督教
可統計嘅信徒有20萬人,大部分屬於汕頭教區.肇慶係明代傳教士利瑪竇首先進入嘅中國內地城市(1583年).廣州教區嘅耶穌聖心主教座堂(石室)係一座著名嘅哥特式建築.
天主教
單喺廣州,肇慶就有2萬名穆斯林.廣州懷聖寺光塔嘅歷史可以追溯到唐宋時期.
伊斯蘭教
廣東具有歷史悠久而又獨具特色的文化.廣東粵菜譽滿全國,客家圍屋被認為是中國漢人南遷移民文化嘅代表性建築.
歷史文化名城
廣東嘅飲食天下聞名,廣州菜是粵菜嘅代表,更加有食在廣州嘅朵,潮菜以精緻典雅著稱,客家菜則以原汁原味見長.廣東人普遍喜歡喝烏龍茶,其中以潮州功夫茶最為有名.
廣州菜 - 潮菜 - 客家菜 - 廣東早茶 - 潮州功夫茶 - 客家擂茶 飲食
- 粵劇
潮劇
廣東漢劇
廣東雷劇
廣東木魚戲
廣東客家採茶戲 戲劇
- 音樂">廣東音樂
廣東南音
潮樂
廣東客家山歌 音樂
- 廣東嶺南建築
廣東客家建築
廣東潮式建築
廣東客家圍屋 建築
- 嶺南畫派 其他
travel.com/" class="external text" title="http://www.gdtravel.com/" rel="nofollow">廣東旅遊網 旅遊
國家級文物保護單位
- 黃花崗七十二烈士墓
光孝寺
廣州公社舊址
海豐紅宮
紅場遺址
廣州農民運動講習所舊址
三元里平英團遺址
林則徐銷煙池
虎門炮臺舊址
洪秀全故居
雲龍寺塔
三影塔
南華禪寺
陳家祠堂
廣濟橋
黃埔軍校舊址
孫中山故居
國民黨一大舊址
中華全國總工會舊址
梅庵
懷聖寺光塔
廣州沙面建築群
康有為故居
梁啟超故居
廣州聖心大教堂
硇州燈塔
廣州大元帥府舊址
秦代造船遺址
南越國宮署遺址
南越文王墓
蓮花山古採石場
筆架山潮州窯遺址
石峽遺址
七星岩摩崖石刻
余蔭山房
開平碉樓
中山紀念堂
葉劍英故居 文化古跡
其他題目
廣東人重視教育,興寧等地都係"院士之鄉".廣州係中國高校分佈最密集嘅城市之一.著名嘅大學有中山大學,華南理工大學等.參閱廣東大學一覽.
商業
洪秀全
康有為
梁啟超
黃遵憲
吳趼人
伍廷芳
容閎
詹天佑
馮如
馬應彪
蔡昌
鐘榮光
孫中山
胡漢民
汪精衛
陳濟棠
葉劍英
許廣平
高劍父
潘達微
劉紀文
許崇智
馬思聰
冼星海
蔡楚生
黃飛鴻
吳耀宗
紅線女
薛覺先
關山月
- 黃花崗七十二烈士墓
- 嶺南畫派 其他
- 廣東嶺南建築
- 音樂">廣東音樂


text:
八月三十一日
二十三個月至二十四個月閒記
多謝各位幫我同阿ti慶祝生日
除左奶奶姑姐外 聽日有公公婆婆yee e聰少tim
而放大假嘅第四日 tiba請我同阿ti上山頂食好野呀
未食lunch之前 我地喺山頂行一陣
留意下下面兩張相 阿ti比水跣親呀 之後喊到劏雞咁
tima之後睇返先知原來有影到佢飛起嗰一刻...
大家放心 冇事 淨係驚驚啫 叫左佢唔好跑咁快啦
嗰度又衰嘅 有灘水喺度...
哈哈 佢跌都跌得搞鬼過人...
之後見到佢嘅至愛mickey minnie即刻happy返!
tima買左本好童話feel嘅童話故事比阿ti
一見到本書就覺得擁有呢本書嘅人好幸福
真係好靚架! 但就貴左d d ...
\
今次揀左Pearl on the Peak山頂明珠
食物好 環境好 如果食dinner可能都好唔錯
最少個環境係一百零一分 真係見得晒香港風景
我地點左西班牙海鮮炒飯 同埋牛柳虎蝦
除左main course好食 餐前麵飽同湯都勁好食
特別係麵飽 好好好味呀!!!
餐後食埋個心太軟 真係飽到唔想郁...
食左三個鐘 好舒服 好嘆啊!!!
d侍應哥哥好鐘意阿ti 仲送左碟好靚嘅朱古力比佢食
tima試左一粒 貴野嚟架 衰豬唔食飯有靚朱古力食...
我地坐嗰個位見到纜車 每次纜車嚟阿ti都好high咁叫 哈哈
下面呢張係阿ti影架 勁呀!!!
阿ti知哥哥送嗰碟朱古力係貴野 所以狂吞!!!!
多謝tiba 呢個大假tima同titi日日都好開心
除左呢一餐 tiba仲送左部粉紅色netbook比tima
嫁比tiba咁多年 至今時今日有埋titi
tima都覺得好開心 真係多謝晒!


text:
最喜歡呢個鐘, 好有古典味道.
無想過長安會有咁長的街道,
又直又闊, 睇唔到盡頭.
路經的店舖.
內地消費同薪金好似相差好大咁.
午餐餐廳.
一早就烚下烚下, 好少中午打邊爐呢.
火煱的煙囪伸至樓頂外, 室內空氣好好多.
必食的羊片.
蕃薯拔絲, 好正呀~
酒店房間好大呢.
酒店大堂有個迷你相機博物館.
一d都唔認識呢!
你們見過嗎?
鏡頭會彈出嚟, 仲有個蓋喎.
晚宴開始啦,
先是一輪緊張遊戲, 緊張係因為有現金獎呀,
女士們一千元鬥快吃完一個菠蘿包, 仲要係人仔嚟架,
真係又緊張又開心.
好豐富晚宴,
碟碟都好重份量.
第一道菜竟然係美點生輝, 個個都 "O" 晒咀呢
碟碟真係好大碟.
吃早餐的地方.
好奇睇下,
嘩~好貴呀.
喺香港呢個做特價時大概$70蚊, 計番港紙貴多100元囉.
又去開餐食午飯啦~
呢間食全羊宴好出名.
朋友話晚上係爆晒棚.
"點解d碗碟都要用膠紙包住嘅"....電視劇對白,
一元一套, 當然又落在消費者身上啦,
咁都抵d, 叫做有包裝吖嘛,
試過有d茶樓飯店一片濕紙巾都收一大元呢,
見到枱上放咗幾包紙巾唔好以為係細心, 都係要收費嘅囉.
椒鹽羊排, 式香味俱全呀, 連蔥都好野味.
皮薄嘅羊餃, 食完要encore.
食完呢餐全羊宴, 又可以暖笠笠幾日啦.
我地都好食得下.
唔係同佢賣廣告, 而係好鐘意祖國嘅標語, 好可愛呢.
食完飯等車回港囉,
順便行咗一陣公司,
貨品價錢, 都係香港平d.
搭的士要收一蚊燃油附加費, 香港唔知幾時會有呢?
兩日一夜東莞長安食住行全包遊好快完結囉,
主人家熱情款待,
好友專車門口接送, 朋友們! 多謝您地呀~


text:
2011年4月28日 星期四
明天預告
12 則留言:
naruto回覆刪除
多謝支持先呀
鳴門火影,回覆刪除
多謝捧場,我講定你知,今次篇文又係好長,你要有心理準備.
卡臣,
個博真係好唔生性,希望聽日唔會出事,如果真係有乜嘢撞板,我先向大家致歉!
歪歪回覆刪除
我這個電腦白痴
對blogspot投降了
幸而你有永不放棄的精神!
多謝你由寫文致放文都是你一手包辦
等呀~回覆刪除
blogspot什麼事?自動早post了?
I.minor回覆刪除
我先在word打好文章
copy & paste 放文上blogspot
行距/字型都跟preview變位/變型
激死!
阿卡臣,回覆刪除
Secet Garden "Adagio"真系好好听,不过放系王家卫的电影,就有滴唔系几岩key.人地系好纯情的故事同音乐,2064就系戈滴烟虫同埋肉欲,真系阴功咯!
helloninie回覆刪除
呢首歌真係聽到我眼濕濕
心情悲觀者忌聽
自殺都似
卡臣:回覆刪除
下次你係word打好後,可以copy & paste去記事簿,再係記事簿copy & paste去blogspot, 係blogspot先執番字形同文字大細就無咁麻煩
I.minor回覆刪除
多謝溫馨提示
下次試試
I.minor,回覆刪除
其實我原本都係跟你個方法俾卡臣,但係每次preview出現嘅效果都唔同,最後我要每段都加code,先至得到依家呢個效果.
除咗blogspot顯示字體出問題之外,連以名稱留言都唔俾,所以到今日正常返先至可以覆你.
歪歪:回覆刪除
巳看你個故事,好正呀!


text:
2014年11月25號,下午三點.
我喺面書見到長毛俾警察抬走,我覺得有大嘢發生,而且我一定要去睇下發生咩事,所以我衝咗過去砵蘭街近麻雀館位置.前面一片混亂,乜都睇唔到.於是,我行過對面馬路即朗豪坊人行道,過咗一陣,我聞到一陣刺鼻氣味,心諗,唔通係胡椒噴霧?後來見到有人喺藝術品旁嘅鐵馬洗眼,有個叔叔走同後面嘅人前面有警察用胡椒,叫大家小心.我立刻攞手巾仔扎好遮住口鼻.
有人抬咗一箱眼罩同一箱頭盔過嚟,我自己拎咗個之後就同幾個市民一直將遞物資上去,又叫人快啲攞傘出嚟.當時上海街朗豪坊開始有動靜,但我睇唔到亦冇人講情況係點.只係一剎那,我由施洛華側門位置逼咗去隔離嘅防火門出口,我企咗喺度,想走又走唔到,我前面物資箱將我同人群隔開咗,我同我前面嘅人講,「唔好逼埋嚟,我走唔到.」但係我依然俾人塞咗喺度,究竟前面咩情況,我係一無所知.
大概分幾鐘嘅時間,人群又再騷動,開始後退,嗰陣我先知有兩排警賊戴晒頭盔攞住盾牌一直逼人退後,前排嘅人頂咗一陣又退幾步,於是我舉手重複大嗌「我想走,但走唔到.Please let me go,i cannot leave.」有個警賊同我講,「得,你落返嚟.」喺我打算放低物資箱時,警賊一手想將我扯落地下,前排市民見到即刻拉住我,唔想我俾警賊拉走,喺咁講「女仔嚟㗎,放過佢啦.」當時我跪咗喺度,完全郁唔到,兩邊都唔放手, 我大嗌「救命呀!」
第一排揸盾牌嘅警賊再逼人群後退,然後我就俾幾個警賊扯落地下,成個身撻落地下,兩邊警賊八個人望住我,由於背光,我睇唔到邊個踢我,但我係見到有一個警賊踢咗我一下右邊肋骨位置,想再踢我時有人話女仔嚟㗎女仔嚟㗎,佢先冇踢第二下.然後我就俾人「meng」住書包格硬扯我走,當時我仲訓喺地下想起身又用唔到力,因為書包有書有筆記,即係話書包「朗」住我個腰(我係冇停過嗌救命),警賊完全冇理過我,繼續拖我走直到兩個Madam夾實我,到我再睇到嘢時,我已經行喺施洛華側門,我向後望咗一眼,警賊繼續逼人後退.
到我坐喺度時,兩個Madam夾住叫我唔好郁,反扣我兩隻手,攞索帶cool住我. 我再重申一次,我書包係好腫的,而且我隻手又短,其實係唔夠位包圍埋個書包的. 我感覺到膊頭就快斷咁滯,我話,「唔得,我隻手好痛.」而且我右手俾佢cool得太緊,痛上加痛.搞咗一輪,我先可之間以將手放喺書包同背脊,稍微喘息一下.
記得我拉上旅遊巴時,我見到賣裝修嘢嗰兩條街企滿晒人,屌,佢哋非法集會,佔領道路wor.而最令我心寒嘅係我聽到有人拍手歡呼,我喺巴士坐咗唔係好耐就已經滿晒人,基本上係一個CID一個市民咁嘅pattern.到咗長沙灣警署,等咗半個鐘先落車,因為入面太多人,冇位俾我哋入.
入到差館,整幾塊版就間開咗幾個area,搵個位開始坐,食飯,等打電話搵律師. 直到九/十點咁上下,我同兩個男仔一齊見律師,喺呢時候我先知道有人比我更無辜傷得更重.C姓男仔為咗救人俾警賊拉,有人跌倒,佢唔想有人踩人事件,結果被救嗰個冇事走得甩,佢就俾警賊打到内眼角流晒血.佢問我,「我係咪好傷?其實我冇照過鏡,你哋好似我驚咁.」
我話,「係呀,你隻眼好傷呀,流咗好多血.」結果佢去咗醫院驗傷,有冇投訴警賊我就不得而知了.N姓男仔一樣被警賊打,禁頭落地下再加踩大脾,傷痕應該就睇唔到,我俾人踢都冇傷痕睇得到. 同律師傾完之後落口供打指模影相.聽CID同律師講,冇咩事就好快走得,以上,係25號發生嘅事. 其實之後就係無限等待...(ps:我知道最長扣留時間係48小時,不過真係好難過...)
26號凌晨,CID將我交低俾軍裝就走咗,我返去繼續坐.呢次,我遇到一個女仔,非常男仔頭,路過旺角,俾警賊老點去對面街,見到有人跌底,扶佢,然後就被砌-夾住個佢頭狂憾地下,額頭同塊臉都腫咗,行路都拐下拐下.女仔嘅朋友想救個女仔,一樣走唔甩,罪名係「阻差辦公」.
個女仔被帶走後,又嚟咗個男仔,佢被懷疑「襲警」同「非法集會」,原因係佢背對住警賊扶人起身時掂到個警賊,跟手就俾警察禁落地下,砌咗一輪先上警車,行路都「桔」下「桔」下.
跟手又嚟一個男仔,又係路過,扶人起身,被警察打,上警車.
之後我哋都冇嘢做等保釋,就圍埋一堆傾下計,互相支持下咁.我先知道早些少時候見到有個圍住圍裙阿嬸係咩人,原來佢就係前腳喺茶餐廳行出嚟,後腳就俾警賊拉咗嗰個人!當時個個都聽到O晒嘴,連茶餐廳阿嬸都唔放過,警賊都唔係人嚟嘅!大家越講越火滾,明明咩都冇做,點解會喺差館鳩坐,仲要驚屋企人擔心驚被人告要上庭.我哋唔敢同阿媽講我哋俾警賊拉咗,都係搵fd或細佬妹.再者,我見到有人身上嘅衫扯到爛晒,正常一副眼睛應該係有一對鏡片,依家得返一隻,再衰啲就執得返鏡框,仲要「咩」晒冇得救,WHAT THE FUCK!財物損失,湯藥費,精神損失真係想同警賊逐樣計.我亦都好好奇「適當武力」呢個詞係點用的.許鎮得狗賊麻煩你出一出嚟同大眾解釋下.
餓餓哋,我開咗包糖出嚟俾大家補充下糖分,一開,散晒,冇一粒完整嘅.回想返,好彩有個書包幫我頂一頂,如果唔係,撞親條腰骨都講唔定.當戰友休息緊時,我就點訓都訓唔著,攞住張全家福望呀望.唉,我真係好想返屋企,好想見到媽媽,亦都好想知出邊發生緊咩事,與世隔絕咁多個鐘,想收風,只有聽差佬傾計同聽間歇性電視直播--25號夜晚拉咗80幾個人,紅磡,北角﹑葵涌警署已逼爆,黃之鋒被拉,彌敦道通返...
下晝唔知幾點,我同一個女仔先入臨時羈留室,然後嗌人出嚟將你身上嘅物品逐件pack好,再入羈留室,一人一格.最低能嘅係要除鞋帶出嚟然後再叫你著返自己對鞋,但係入到羈留室要除鞋,咁做乜鳩要除鞋帶先!?on9無極限囉~穿鞋帶係好晒時間架,柒頭!仲有,從佢哋辦事方式嚟睇,班警賊係好團結,有咩事都互相幫忙,唔該前唔該後,真係以為自己睇「愛回家」咁溫馨.那邊廂,西口西瞼對市民,當正個個係汪洋大盜.屌,我真係良好市民嚟架,定期捐血者,見唔見到我個徽章呀,撚樣!而最撚賤格係攞走我副眼鏡放喺我隻鞋入面,屌屌屌!
入到羈留室,對住四面牆,四周圍冷冰冰,張毛氈仲臭過警賊個名,所以都係鋪張氈坐.坐坐下又諗起阿媽,真係忍唔住喊出嚟!我已經超過廿四句鐘冇返屋企,成世人都未試過唔返屋企,冇錯,係未試過!我知阿媽實擔心到訓唔著,而且心裡怪我走去旺角.其實我唔後悔去旺角,我做錯咩啫?!人行道係俾人行架啦!無啦啦整條封鎖線喺度,前後包抄圍堵市民,見人就捉,只要就手.呢次係旺角,咁下次係觀塘呢?咁全香港人個個都唔敢出街啦.
我望住個呢扇所謂嘅窗亦只不過有個窿搵密密麻麻嘅鐵網封死咗,又望下出面個唔識郁嘅鐘,心裡又好撚絕望,警賊究竟係咪要告我呢?留我喺羈留室即係咩意思呢?佢哋會唔會攞舊small potato嚟祭旗?我有眼罩喺身會唔會成為證據呢?依家幾點呢?
以上嘅疑問一直喺我腦海打轉,於是乎,我祈禱,我問個天,究竟世上有冇公義?我係咪住喺香港?然後,我諗起海闊天空,諗起黃家駒,我又唔撚驚了.唱咗好多次「海闊天空」同「do you hear people sing?」,就連「少女的祈禱」都唱埋.冇咩好做,就試下打坐,咁好似時間又冇咁難過了.嗰陣有Madam入嚟問我有冇一千蚊喺身,我話冇,得四十.佢又問搵屋企人得唔得? 我話得. 咁佢就走咗去了,我繼續坐.又唔知過咗幾耐,Madam行入嚟開閘叫我走.26號夜晚十一點三十九分,我終於獲得自由,保釋外出.
一行出差館,三層鐵馬擋喺門口,屌!你班契弟真係好撚驚好撚心虛.
原文連結


text:
第三天(續)
終於去到熊本最重要既地方熊本城啦!日本三大名城之一點可以錯過!
熊本城佔地唔細,我由東面「須戶口門」進入熊本城
比500円入場費就可以入去啦,我覺得500円就入到咁重要既地方真係超價丫,以前去得多大陸,好難搵到個地方收咁平入場費
「熊本城是豐臣秀吉旗下大將加藤清正受封為熊本城主後於1601開始動工,1607年完工的城堡.因為城內種有許多銀杏樹,所以又稱為銀杏城.熊本城剛完成時周囲9公里,佔地大約98萬平方公尺,擁有3座天守閣,49座櫓,18座櫓門,29道城門,規模相當壯觀.」
入去啦,建築物起係高地,要一層層行上去
見到石牆之上有建築物啦,係「櫓」建築;櫓通常作為倉庫或者軍械庫,緊急情況之下都可以作為戰鬥用途
熊本城之內有好多間「櫓」
上完一道石牆仲有下一道石牆,城內越係重要既建築物就起得越高同越近城中心
石牆碎左既?
好多學生黎到熊本城參觀;平時我都成日帶學生去唔同地方參觀,四圍去幾好玩丫^^
正前方最高個座就係熊本城「天守閣」
石牆起得咁高而且越高越斜係因為保安原因,唔比人咁易爬上去,以前啲忍者咁厲害,唔起得高易咩易比人爬到上去偷襲架
前方係「本丸御殿」,亦都係熊本城其中一個重要地方
去到天守閣下面啦,又高又宏偉;可惜原本既天守閣已經被大火燒毀,而家呢座天守閣係1960年重建出來
有穿著古代裝束既職員同大家影相,好friendly(我見人地啲相係有古裝美女同大家影相,點解今日冇架!)
呢個位置有間小商店,有野食亦都有手信買
呢座係「宇土櫓」,除左兩座天守閣之外最高就係佢,所以亦都被稱為「第三座天守」;而且宇土櫓冇受戰火波及,由古時一直保存到而家,好有歷史價值,係一件真真正正既文物
望返去天守閣,右邊高既係大天守,左邊比較矮就係小天守
上面好似有人bor
穿過本丸御殿之下隧道「闇り通路」就可以去到另一邊
原本既本丸御殿得返遺址咋
呢道好多人
地勢高可以望到好遠
有個休息同飲食既地方
唔知咩黎呢?
見到有好多人坐左係道,我諗就快有表演睇啦,我都等下有咩睇先
原來係頭先影相既職員黎表演,見佢地走來走去好落力演出,大家都睇到拍晒手!不過我完全唔知佢地講咩,其他人笑咩又唔知,結果坐係道戇居居唔知點好...
睇完之後都唔知發生過咩事
等左咁耐,係時候入去「本丸御殿」參觀;當年1610年建造既本丸御殿已經毀於1877年西南戰爭,後來經過工匠們努力,用傳統技術進行修復,本丸御殿終於係2008年修復完成開放比大家參觀
本丸御殿室內唔可以著鞋,入去時會派發膠袋,大家就係咁拎住膠袋四圍行,唔講仲以為去左街市買餸
入面有文物同好多本丸御殿既資料介紹
本丸御殿大廳「大廣間」,一望上去就有種日本古代大戶人家感覺
「大廣間」之後就到「若松之間」,全間秀都金碧輝煌
再之後就到「昭君之間」,牆上壁畫係昭君出塞圖
指示牌得日文唔識睇,好快就行左一圈出來
跟住就到你啦
天守閣室內有好多關於天守閣相關資料展出,不過室內好似唔比影相所以我都冇影lu,上到頂樓先再拎相機出來影風景
上得高視野特別遠
熊本城種左好多銀杏樹,所以叫「銀杏城」;十月時銀杏樹仲未變黃,只係見到綠色銀杏樹,如果全部銀杏樹都變成金黃色一定好靚
銀杏未變黃,櫻花未開,熊本城依然吸引
係時候離開熊本城啦
由「頰當御門」離開;櫻花季節沿路都會開滿櫻花,一定好靚
行五分鐘去到一個叫「櫻之小路」既地方,成班人圍住有野睇?
有類似木偶戲演出,不過造型有啲恐怖,而且音樂聲都好恐怖,唔岩我睇
有人排隊食好出名既阿蘇牛乳雪糕,但我去到阿蘇都冇食,唔諗住係道食啦
櫻之小路睇落只係一條普通仿古商店街,來買野食野買手信ok既,不過我就對呢道興趣不大,好快行一轉就走lu
出返去大馬路,不過仲未走住,係熊本行多一陣先
Halloween快到啦
又再返到下通商店街想搵間鋪頭,不過行左一轉都係搵唔到,咁就算啦可以走lu
日本啲碟好平囉
旅遊書好colourful
超多mt款式
出到路口見到有人表演緊bor,今次係男表演者,不過圍住佢個堆全部都係女fans!為免惹人懷疑都係唔好行咁近!
冇特別野做lu所以準備坐電車離開,個時唔知道呢道有間Kumamon Office可以參觀,冇得見得意熊仔啦...
好多人等電車,差少少就排到出馬路
有新款電車行走,不過舊式電車比較常見
咁岩我坐中新款電車,車箱有兩卡可以載多啲乘客,行車時新舊款電車分別唔大,當然新車就咩都新啲啦
好快又返到熊本站,兩日熊本旅程都差唔多結束啦,有少少可惜既係來到熊本竟然見唔到熊本熊真身,話晒我咁鐘意佢!
係熊本站行左陣,見到好多好靚既熊本熊商品,但我又唔係特別想買野,最後只係買左枝筆同盒餅就算(每次去日本唔同地方都會盡量買呢系列地區限定Hello Kitty筆,屋企已經收埋幾枝未用)
係火車站入面竟然見到今晚熊本有煙花大會,地點係八代!以前都睇過有關日本煙花大會既電影同影片,知道日本煙花係超靚,個心即時飛左去八代!打開地圖睇睇八代係邊先,原來八代係熊本市南面,坐車要成40分鐘先到,咁就麻煩啦如果今晚冇車去小倉咪大獲(我終於知道點解今晚熊本博多所有hostel都full晒,原來兩個地方都有大活動,迫到我要走去小倉咁遠住)!諗左好耐,都係唔想今晚要流落街頭,更加唔想麻煩到其他人,我既煙花夢都係時候發完啦...就當冇知過呢件事(唔知好過知)
正當失望之時,突然比我見到遠處火車路軌噴緊煙,我即刻係背囊入面搵張pass出來再衝入閘去月台,果然冇比我估錯佢就係傳說中既蒸氣火車「SL人吉」
拿拿聲走去對面月台近距離親近一下SL人吉;SL人吉行走熊本站至人吉站,今次九州之旅時間所限唔可以體驗蒸氣火車既樂趣,難得有緣相會就影多幾張相留念,如果冇記錯我係第一次見到活生生既蒸氣火車,係一部真真正正會噴煙會行走既蒸氣火車!
唔只煙囪會噴煙,車底都一樣不停出煙
只係掂一掂車頭,手掌即刻黑晒,可想而知駕駛蒸氣火車又污漕又辛苦
後面車箱有種復古味道
車轆都特別型
職員都已經落車,部車準備走啦
去返對面月台,目送SL人吉離開
我一路都想坐蒸氣火車架,話晒未試過ma,可惜暫時仲未有機會...日本在來線係窄軌鐵路,軌道距離只有1067mm,比標準軌1435mm少,因此車輛唔可以太大,所以SL人吉睇上去唔會好大部;我見過一啲標準軌蒸氣火車相片,火車頭係好大好霸氣架,如果有一日可以見到呢啲大型蒸氣火車頭就正啦^^不過世界上蒸氣火車已經越來越少,唔知將來我有冇機會見到呢?


text:
新鮮人 : 夢想難敵一碗飯
人人話我,我只不過每日住「誠招女朋友」紙牌,走到旺角西洋菜南街或銅鑼灣時代廣場搵女朋友,當見到心儀女仔經過,就會即刻捉住佢雙手,然後同佢講:「我愛妳!做我女朋友!」不過,十個女仔十個拒絕,有次仲差被人打到入醫院.唔好以為我係變態佬,我只係全職話劇演員,鍾意街頭即興表演,周街「撩」女仔,都係為我緊套話劇「點呀老豆老母」宣傳,呢度要同俾我「撩」過靚女講聲對唔住! 我四年前加入「好戲量」劇團,成為全職演員兼助理藝術總監,咪以為做得總監人工一定好高,呢四年我一毫子都冇收過.每次話劇票房收入會全數撥入劇團營運開支度.好多人笑我笨,4年都係白打工,但我好清楚自己夢想,就係要用盡一切方法令劇團成名,做街頭即興表演係最直接同最有效方法,所以我每日出動.怕醜仔變大膽我係理大「社會政策及行政學系」畢業生.大學時代參加劇社,令我對人生睇法起極大變化.入社當初只係諗住玩,之後見到劇友個個都十分熱血,將自己時間同心血付諸一齣話劇上,就開始感染我;另外我亦發現,話劇係除報章,雜誌等媒體外,另一個表達自己對社會意見平台,而且非常具力量,我有份參與《陰質教育》鬧香港教育制度,話劇一出街,即時引起社會很大回響,有人甚至同我講,我做比我所讀更有意義,自此,我決定專門製作有強烈社會批判色彩話劇.入劇社亦改變我對異性態度.我七年中學生涯,都男校中度過,好少同女仔接觸,就連望佢一眼都唔敢,不過,自從入劇社,我開始夠膽望女仔,同佢傾偈,同做對手戲.大學二年班,我更大膽到拖住同班女生手,將佢一抱入懷——佢就係我家女朋友.話劇帶畀我滿足感,膽量,女朋友,但就畀唔到經濟能力我.呢幾年,我每個月都要攤大手板問任職司機同倉務員父母零用錢,同女友出街食飯,超過一百蚊都要由佢畀.三十蚊以下先由我請客,三個月先可以去一次卡拉OK.好多人問我,為話劇,可以隨街溝女,又冇收入,女友唔會嬲?我亦問過佢,答案令我好感動,「我識你已經知你鍾意話劇,我就係鍾意你對夢想執!」可惜人總要為生活惆悵,為了女友與將來,我只可再多發一年夢,除非一年後劇團有糧出,否則我就要搵其他出路,夢想難敵一碗飯,人生如戲!


text:
終於到左今次旅程嘅last day,今日嘅主要行程,就係. . .坐飛機.所以呢篇文章冇乜嘢好寫,大家可以唔洗點睇.
» 閱讀全文
小休之後,下一個景點係去北海道廳,由酒店行去都只係10分鐘左右. 遊覽完北海道廳,差唔多係食晏時間.今個午 […]
» 閱讀全文
今日嘅行程集中係札幌市內遊覽,主要去左二條市場,Sappora Factory,北海道廳等景點.
» 閱讀全文
札幌嘅Cross Hotel係大阪以外日本第二間分店,因為住過大阪Cross Hotel印象好好,所以今次係札幌最後兩晚選擇入住Cross Hotel.札幌Cross Hotel同之前係小樽住嘅天然温泉 灯の湯 ドーミーインPREMIUM一樣有一個室內嘅假溫泉,位於酒店頂樓.
» 閱讀全文
美瑛駅以北就係另一條風景路線 – “全景之路”.美瑛,尤其是係“全景之路”上嘅好多景點,都只係一D山丘甚至只係路邊嘅名木(即係一棵樹),所以唔會有電話number,只可以用Map Code黎導航,而偏偏我地架車嘅GPS冇輸入Map Code嘅功能,所以係“全景之路”都來來回回行左好多回頭路.
» 閱讀全文
雖然夜晚不時聽到經過嘅車聲,不過因為連日來旅程太勞累,所以都冇影響到我地睡眠.經過一晚充足睡眠,今日起身時完全叉足晒電.
» 閱讀全文
睇左旅遊書猛話去富良野或者美瑛一定要住民宿,唔係就等於冇去過咁話,所以咪試下搵間黎住下囉,其實住民宿絕對唔平,分分鐘同住溫泉旅館差唔多價錢,可能因為細規模,唔收貴D根本維唔到皮啦. 今次我地選擇左呢間叫Woody Life嘅民宿,因為網上有唔少人都推介…
» 閱讀全文
食完壽司頂左肚,開始係富良野嘅遊覽旅程.富良野市本身並冇咩景點太值得去,所以第一站就去中富良野嘅彩香之里.去到彩香之里初頭仲以為去錯地方,因為成個場一個人影都冇,唔好話遊客,就連工作人員都冇. 呢樹就係彩香之里,除左上面幾排之外,其餘嘅薰衣草同花花草草都已經剷晒.
» 閱讀全文
小樽入住嘅酒店並冇book到早餐,原因係酒店對面就係三角市場,想再試下早餐食魚生飯嘅滋味.三角市場有兩個出入口,呢個係係小樽駅側邊嘅出入口,另一個係係大路果邊. 一眼睇晒,三角市場就係咁大.
» 閱讀全文
因為之前係LeTAO買嘅芝士蛋糕要放雪櫃,所以行完堺町通之後先回一回酒店先,放低蛋糕之後再出去食今晚dinner.聽講小樽嘅壽司出名,所以今晚決定去最出名嘅政壽司. 本來打算去位於壽司通嘅政壽司本店,不過開車經過時發現冇開門,所以轉移到位於小樽運河對面嘅分店.
» 閱讀全文
見到海代表就黎到小樽啦 今次北海道之旅嘅住宿都好滿意,而今晚係小樽住果間係最滿意嘅一間,呢間酒店叫天然温泉 灯の湯 ドーミーインPREMIUM小樽,不過想叫得簡單D都唔知點叫,佢係日本其中一間集團式酒店dormy inn係小樽嘅分店,今年6月先啱啱開張,仲係做緊promote,7,200円,好抵.
» 閱讀全文
2009年9月30日(星期三),天晴,氣溫12~20度 湖畔亭嘅早餐係自助餐形式,同一般酒店早餐冇咩分別. […]
» 閱讀全文
我地訂嘅酒店套票係係房入面食Dinner架,所以check-in時要講好幾點食飯,時間一到就會有人黎準備晚餐架啦.行完有珠山身水身汗,返到酒店當然先浸返個溫泉先食晚飯啦.湖畔亭嘅溫泉係酒店頂樓(九樓),面向洞爺湖.
» 閱讀全文
五稜郭公園出發 其實去五稜郭公園只係上去呢個展望塔 五稜郭公園展望塔內 從展望塔俯瞰五稜郭公園全景 從展望塔遠眺函館山 離開五稜郭公園後開始向大沼公園進發,行函館新道唔洗半個鐘就到.
» 閱讀全文
今朝起身第一件事做D乜?當然係打開窗睇下仲有冇落雨啦.哈…哈,個天總算俾面,今日陽光普照,都不知幾好天. 我地入住嘅Comfort Hotel Hakodate就係正函館駅對面,行過對面馬路就係函館朝市,好方便,而今日嘅早餐亦係朝市裡面食.
» 閱讀全文
由登別至函館之間雖然有一段高速公路,但係高速公路只係去到八雲為止,所以行高速公路所減少嘅行車時間並唔係太多,而且道南嘅5號國道經過嘅城鎮並唔係太多,所以行國道同行高速公路嘅時間相差無幾.另外,從大沼公園至函館之間有一段叫函館新道嘅免費高速公路,都可以慳到一D行車時間.
» 閱讀全文
自駕雖然方便又自由自在,但係由於北海道太大,旅遊景點又太分散,用係行車上嘅時間實在太多,而且行車時間往往係日間最寶貴嘅時段,所以令到係景點遊覽嘅時間太少.另一個問題係,每日都要拾行李,都咪話唔煩.如果有多D時間,每個地方住兩晚咁就perfect啦.
» 閱讀全文
玉乃湯只有20幾間房,感覺上好warm,不過職員就唔係太識英文,所以溝通起上黎有D難度,不過好彩都明白大家意思.而係溫泉方面,男女只有各一個室外溫泉,而且只屬一般.另外,佢嘅房間係冇沖涼設施架,一定要去溫泉浴場度先有得沖.至於晚餐同早餐亦屬一般,整體上我嘅評分都唔係太高.
» 閱讀全文
日係連續六天自駕遊嘅開始.好多人去日本旅遊喜歡自駕,除左自駕有佢嘅樂趣之外,我覺得一定程度上都係迫不得意.其實係日本,除左大阪同東京兩地旅遊點比較集中之外,其他地方嘅旅遊點都相當分散,北海道就係其中最突出嘅地方…
» 閱讀全文
九月尾嘅北海道一般係5:30pm左右天黑,一入黑係室外已經冇咩好行,所以行完大通公園之後就行返札幌站搵地方食Dinner啦. 呢間就係我地係北海道第一餐嘅開餐地點 – 蟹本家 呢間蟹本家位於札幌南口附近,另外仲有一間係薄野.
» 閱讀全文
今次因為要就假期,所以選擇左係中秋+國慶嘅長假期到北海道,既非夏天花季,亦未到滿山紅葉嘅時候,對於旅程的確打左一D折扣,不過可以離開澳門,放低工作無憂無慮咁遊山玩水,即使景色冇預期咁靚,亦已經好開心啦.
» 閱讀全文
等左大半年,今年嘅重點旅行計劃終於可以實現啦,今次嘅目的地就係. . . . . .北海道.其實係年初嘅時候已經計劃以北海道作為今年嘅重點旅遊目的地,而最初係計劃係暑假7月尾嘅時候去睇花架,連大假都已經mark左,只可惜年中時由於工作關係行唔開,最後只有取消計劃.
» 閱讀全文


text:
今日我哋既行程係屯門龍鼓灘 > 中華白海豚觀景台 > 環保園 eco Park
今日一早起身發現天氣好好,一心打算到龍鼓灘走一走,
點知出門口去到屯門西鐵站既時侯天氣開始變得麻麻地!
抱住不怕風雨的信念,我哋繼續前行
因為我覺得只要安全,遇上風雨對小朋友嚟講都係一個考驗經歷
我哋搭上西鐵到屯門總站落, C2出口, 沿扶手電梯落去轉左就見到巴士總站
最右手邊就係K52巴士站, 上車搭到去龍鼓灘總站就得架啦!
大家其實去到第23個站 沙埔崗312號 就已經可以落車行出去龍鼓灘,
(24站 沙埔崗177號 ; 25站 沙埔崗127號 及最後總站 龍鼓灘)
你哋可以選擇唔同地點落車去欣賞風景
我哋揀咗總站落車,
喺車上面Hysan已經嗌肚餓, 所以我哋去咗海邊餐廳搵嘢食先!
巴士落車後過對面馬路
見到個交通燈掣, 似係新樣喎, 我巿區都未見過!
Photo by iPhone 5S
之後穿過停車場, 就會見到一棵巨樹, 同埋村公所, 天后廟咁!
向海方向行出去, 沿路有好多枱櫈, 係海邊BBQ場的,
沿海行見番頭先喺坐巴士嗰陣見到既發電廠!
見到海邊餐廳同時你都會見到燒烤場, 今日咁既天氣居然都有團體咁早嚟燒嘢食喎!
旁邊仲放咗好多街機係度, 呢D真係名副其實叫「街機」呀喂!
仲有個舞喺度, 有個職員喺上面試咪, 唔同呢度夜晚仲有得唱K?
妹妹坐低咗之後就可以開餐啦! 當然預備咗私家飯俾佢啦!
海邊餐廳冇咩食, 仲要限死你得3款,
今日係粟米豬扒石班, 蕃茄肉片同埋咖喱雞翼飯!
我哋叫咗碟粟米豬扒俾Hysan食, 我同媽咪就求其食少少!
食飽飯之後我就同Hysan出發去中華白海豚觀景台
我抱住多數都睇唔到海豚既心情一路向前行, 行咗唔夠2分鐘已經見到上觀景台既樓梯!
有個指示牌喺度! 指示都好清楚
喺樓梯口影番張相先!
我哋行呀行....
行呀行....
差唔多過百級樓梯, 行到Hysan都話好辛苦, 其實大人行應該15分鐘可以上到個亭度!
影番個龍鼓灘全景先! 今日天氣好差, 仲有打雷聲!
Hysan 不斷話都冇海豚既!
在涼亭呢度右手邊有條樓梯可以行高少少, 但係條樓梯都燒毁, 我聞到好大煲爉味,
中秋都未到, 唔係咁快有人玩煲爉卦
連上面張枱櫈都燒爛哂!
遠望既山都燒到一片死寂!
最後我哋唯有落番山啦!
邊落樓梯邊唱起歌來! 哥哥雖然見唔到海豚但係都好興奮
芊芊見到隻狗睡覺, 跟住指住佢話佢好懶!
我諗隻狗都喺度諗, 唔知呢兩個細路係度做咩!
之後我哋周圍行多陣, 入埋去條村度望吓, 就番去總站等巴士
巴士都算密, 13-20分鐘一班, 所以我哋都係等咗5-6分鐘度就有車!
跟住我哋向Eco Park環保園出發啦!
Photo by CANON 5D Mark III, Len | EF 35mm f/1.4L USM
呀劍評分: 5分
呀劍評語: 我睇過其他人於2013的Blog,發覺有完全不一樣的感受,一來天氣不好,所以沒有遇到玩滑翔傘的朋友,二來像是有人的破壞,河流積有垃圾,山勢像遇過山火般,感覺好淒清!
龍鼓灘 簡介
龍鼓灘因為鄰近珠江口, 水質比較混濁, 因此沒有救生員駐守, 所以不適合游泳.但因為位處新界西部的關係, 是新界西除了流浮山,白泥外, 另一個比較多攝影朋友拍攝日落的熱點.
地址
位於香港新界屯門的西面,區內有不少特殊建築,其中香港兩家大型發電廠便位於此,附近亦有不少燒烤場設施.
交通
港鐵巴士K52綫:往西鐵綫屯門站C2出口(經輕鐵蝴蝶站,屯門碼頭,屯門市中心)
(以上資料更新至文章當日)


text:
2015年10月20日 星期二
香港遊2015 — 糖糖
糖糖媽又係早期Yahoo Blog o既Blog友,佢只養咗一隻貓囡叫糖糖,因為糖糖哥想養貓,所以去貓義工度領養的
某一次返香港時,只跟糖糖媽食過飯見過面
糖糖都唔算好怕陌生人
糖糖跟我情深一吻呢
原來之前一日,糖糖媽同糖糖哥都有去荔園,不過撞唔到,糖糖哥好叻,贏咗隻大馬騮公仔,糖糖哥除咗馬騮公仔件衫比糖糖著,迫到爆,好搞笑
之後等埋糖糖爸放工,同埋糖糖哥一齊落商塲稻香食飯,阿姐話呢兩日已經食咗三餐稻香,哈哈
呢日七月一日回歸假期,我都唔敢約貓友啦,芬契媽就丟低老公出o黎陪我哋去尖沙咀文化中心Cafe Muse食Brunch,我每次返香港,芬契媽都成日出黎陪我,佢同阿Pat真係我o既好姊妹
食完Brunch過崇光行一陣,阿姐話想去深水埗玩具街買嘢,其實之前行過已經睇啱,不過見唔急住無買,見仲有兩個幾星期就走,就去買啦
阿姐鍾意呢個,芬契媽爭住俾錢,預早送定比阿姐出年大學畢業
買完嘢,又行吓高登,去西九龍中心行舖頭仔,阿姐好鍾意行o架
啲羊毛貓,拮得好鬼靚
行完上food court 坐吓買啲嘢食,最後打道回府
表哥呢日又早返o黎,我哋就call外買pizza餐食
16 則留言:


text: 上個月過51歲生日嘅曾華倩,近年少有現身幕前,幾乎全職照顧17歲大嘅寶貝仔林浩賢(Martin),噚日就有讀者李先生,透過本報「爆相爆片」,分享兩母子「拍拖」行尖沙嘴海港城,期間曾華倩仲巧遇成家出動嘅陳豪,陳茵媺.噚日戴住黑超,一身casual look嘅曾華倩,略略化咗妝,皮膚唔算差,身形亦keep到,至於佢個仔Martin,冇見一排,目測身高最少6呎,高過佢媽咪成個頭之餘,甚至高過喺圈中出晒名係高佬嘅陳豪.據李先生透露,當時陳豪一家喺商場客戶服務中心問緊嘢,咁啱曾華倩同囝囝經過.眾人就寒喧幾句.李先生話:「曾華倩見到陳豪嗰陣,都有啲愕然,之後佢就好熱情咁介紹隔籬個男仔(囝囝Martin)俾陳豪識,佢一路講,一路摸個男仔條腰,又拍佢pat pat,搞到個男仔都有啲尷尬!」雖然Martin已經大個仔,但喺曾華倩眼中,似乎仲當佢係細路仔.其實早喺2002年,當囝囝Martin只得3歲時,曾華倩毅然同結婚8年嘅老公林肇基離婚,自此曾華倩母兼父職,自言係惡媽嘅佢,曾經喺大台節目《至八女人心》講過對囝囝嘅管教,係實行有鬧錯冇放過嘅態度,更教Martin若對惡媽不滿,可以對住個廁所發洩屈氣.雖然經常虎媽上身,不過曾華倩亦喺訪問中,透露自己冇辦法俾囝囝完整家庭而感到內疚,所以先將全副精神放喺囝囝身上,以作補償,而Martin亦不負媽咪厚望,成功入讀喇沙,更係一名游泳健將,喺唔少游泳公開賽奪獎.而以往成日對個仔乸口乸面嘅曾華倩,噚日同囝囝行街嗰陣,就變成四萬咁口,望住囝囝嗰陣仲一臉滿足.睇嚟華倩多年惡媽態度,終於都有軟化嘅一刻!


text:
爆壹爆
勝和大龍鳳插旗
新界土地利益係嚿肥豬肉,各字頭一有機會就走入新界插旗.上星期爆哥同朋友到大埔燒嘢食,去到大尾篤村嘅村口時,見到一大班古惑仔企喺度,周圍仲擺滿花牌同大堆美少女添,咁正點解唔預埋爆哥呢?
爆哥即場八卦吓,原來係勝和插旗大埔開甜品鋪,而且老細仲係勝和現任坐館沙田 Me添,之後仲見到勝和元老雞腳黑同茶煲,另一現任坐館子騰,和義堂新話事人玉泉,同埋和合圖猛人高佬山陸續到齊.
當日除咗江湖人,仲有娛圈人俾面出席,好似喬寶寶,仙樂都同范振鋒兩公婆.江湖人開鋪頭最鍾意舞獅,夠熱鬧兼有氣勢嘛.各人點完睛後,現場即刻大鑼大鼓,三隻獅起勢咁舞,之後仲跳上個幾高吓嘅樁,仲要喺樁上面跳來跳去,搞到下面嘅人睇到𠵱嘩鬼叫.又打鑼又舞獅,唔講仲以為係農曆新年添.新鋪開張咁重江湖味,睇嚟呢區日後又多風雲囉.
港女呻吟 紅爆網絡
依家啲女孩子開放程度,真係估佢唔到.連爆哥思想咁潮,有時上網見到啲港女網民大膽行為,都當堂嚇一跳.爆哥近日上討論區睇嘢時,就發現一個叫「人妻」嘅港女好出位,唔單只上載自己嘅性感相,竟然仲錄咗幾段呻吟聲擺上網.嘩,知道網民大軍都係宅男為主,所以特登潤吓班毒男.
呢位「人妻」港女自稱二十一歲,唔單只結咗婚,仲係一名準媽媽,人妻兼人媽啱晒毒男口味.佢話自己思想開放,所以唔介意將自己嘅私隱開心「些牙」喎,仲話最緊要一班巴打開心就得.佢咁大方,一班巴打當然開心啦.個帖只係出咗幾日,就已經有一千四百幾個毒男留言,反應不知幾熱烈,好多人出力打氣,叫「人妻」錄多幾段三級錄音益街坊,話香港實在太悶, CCTVB膠劇睇到成眼都係眼屎,呢類人妻叫聲先夠本土咁話,有啲仲話只係聽聲唔夠喉,強烈要求有聲有畫面添.真係依家仲有鬼人睇電視咩,網民自製節目更精彩啦,係咪呀大佬!
呃爸媽 小朋友最 Like
上週末馬檻泉叫爆哥一齊去「呃爸嫂」,哇!有人嫂呃咁正當然去啦,去到至知係藝術展 Art Basel,原本以為悶到抽筋,但睇睇吓又好過癮,好多行為藝術品,連香港道地阿婆紮起嘅紙皮都變藝術品,又有藝術佬扮印尼巫師全場追住人來嚇,頂,爆哥幾想上前郁手揼佢呀,好彩馬檻泉出手阻止.最正係成班女藝術家都係又靚女又斯文,日後生個女真係要佢做藝術家先好,不過最起碼要個老豆搵到錢養佢,個女好得閒先可以呃爸嫂.
最過癮係,爆哥見到現場有好多小朋友參觀,仲玩到好開心,又嘗試伸手摸吓啲藝術品,其中兩個年約七歲嘅細路女,望住件展品充滿想像力咁話:「我睇到星星,跟住有啲圓圈喺側邊,又好似有啲匙羮咁,好似好亂,但好靚呀!」爆哥就話似鑽石,不過是但啦,藝術嘅嘢你話似乜就係乜啦,咁先好玩.
得閒去睇吓藝術品個人都幾舒服,唔使日日劈酒蒲吧咁俗氣,品味嘅嘢同個人身份無關係.
今期係最後一期「爆壹爆」,各位網上再見啦,請呀.
爆哥乜料
金融界撈家,穿梭黑白政商界,朋友遍布旺角至中環,每星期都八到
唔同料,同《壹》仔讀者過吓癮!


text:
Wednesday, May 18, 2016
2016香港遊 - day 8
14 comments:
哈哈,返到香港真係要fine tune返個節奏先習慣到,我成日話香港真係連隻烏蠅都飛得快過北美嗰D架!香港Disney我只係06年返去專登揀平日去過一次咋,嗰陣都尚算"正常"嘅,無依家咁癲!點都好,一家十口一齊去玩去食嘅回憶始終係priceless嘅!:)ReplyDeleteReplies
係呀,最開心就係一家人去玩,priceless.Delete
Hannah個樣真係好鬼似妳囉~~~ReplyDelete
最後個餐真係幾正喎, 海膽澎湃到呢!!!Replies
真係餅印,佢同我細個d 相係一樣架,哈哈Delete
嘩,d 海膽真係好味到爆呀,好想再食
啲b6真係好鍾意打尖架,好討厭!ReplyDelete
不過香港人又真係好鍾意投訴,咩都投訴!
同屋企人去玩,去邊都一樣開心!Replies
真係幾討厭,不停打,真係後面d 人永遠唔駛玩!!Delete
啲b6真係唔識咩叫排隊,次次去親迪士尼一定係咁比人打尖,諗起都忟ReplyDeleteReplies
唔好嬲唔好嬲,遲d 上海開左應該無咁多b6 架啦.Delete
個餐日本餐真係好正喎~~~ReplyDelete
我只係去過香港迪士尼,好好彩我雖然周末去,但除咗某D遊戲排得耐少少,其他都係等10-15分鐘(可能我地見人多就唔排:P),試過玩飛越太空山唔駛排添呀!Replies
咁開心唔駛排,不過可能小朋友多,真係所有小朋友野都要排,好鬼煩!Delete
快啲寫吓一篇啦~好期待ReplyDelete
唉...我唔鐘意香港個迪迪尼,超多自由行,又冇禮貌><ReplyDelete
間日本餐廳叫咩名呀?好正喎Replies
我都吾中意,不過同小朋友,真係得個兩個地方去!Delete
你去試下啦,不過吾係次次都咁好味,真係睇下個晚好吾好彩,哈哈!
Kato Japanese Restaurant... 吾知點解open rice開吾到,你可以去search下呀!


text:
我地上星期六去左一個叫做storybook land既amusement park玩,當然啦,而家既所有假期地方都係同小朋友去,呢個就係一個大型D既park比小朋友去. 我地一早就開車去,不過遇著塞車,去到都差不多一點啦,食下野玩下休息下其實咁就成日,跟住返去又要兩個鐘,講真,都幾辛苦. 吾駛我揸車都已經覺辛苦,更何況要揸車個位,辛苦哂爸爸. 我自問都吾係中意玩機動遊戲個D人,岩岩去到個陣,同左佢地去玩個小飛象,我已經暈左一陣,至憎就係轉轉轉個D,佢地就覺得好好玩,而我玩完一輪頭暈暈了. 之後坐下火車仔,餵下羊羊,玩下teacup, 坐得最耐既都算係摩天輪,我同hannah走左兩轉,其實我係有畏高架,架野一上去個陣個心都離哂,雖然已經吾係好高,但都已經夠我驚左一餐啦,我個女就當然好開心啦,仲係咁郁來郁去,又同爸爸係下面揮手,我.....除左捉實張椅同分散下自己,其他既我已經一片空白了. 對我地來講,真係有D貼錢買難受,我地決定下次都係吾去呢D地方,反正我地都吾玩,都吾敢同小朋友去玩,同埋入場費都吾平,下次都係去番屋企附近個間,吾駛入場費,只係pay per ride, 都好過個個人都要入場費啦.
其實夏天都快完結,真係要盡力提供多D活動比佢地. 本來我地決定labor day去玩,但最後都係吾想哂錢同揸咁耐車,就決定我地去附近既park, zoo玩下算,反正都未去過. 雖然好似又少左個機會去玩,但我地個個星期都去玩,人都已經好攰,有時候休息下都OK既.
PS: 不得不讚嘆做父母係幾咁偉大, 我朋友好勁,佢兩個小朋友想坐過山車,來來回回已經坐左10次,比著我.....已經嘔左10次...
隻羊羊好慘,比人困左係上面,我地要係下面放D野食係個筒度之後拉條繩先去到佢口中,陰功!
三條queen, 哈哈哈
其實D野都已經有D舊,所以都係無下次
玩到我腳軟既摩天輪,估吾到自己咁無用
呢個小朋友就覺得好好玩,好新奇
呢排成日咩袋出街,話要似我wor....哈哈
同朋友既小朋友一齊影相,佢地兩個小朋友都食好多野,但好瘦,我兩個女吾食野架,但都好似肥嘟嘟,女仔,都係瘦D好.


text:
章茹玫,章茂娟,章宣霞,章剑萍,章作娟......百家姓起名看过来,章姓女孩名字大全在这里,姓章的女孩名字怎么取好听呢?章姓女宝宝起名大有学问.
章希萍 章秋芳 章雪莹 章莉沅 章权英 章茹玫 章茂娟 章宣霞
章剑萍 章作娟 章小文 章秋婵 章星悦 章媛媛 章苑莹 章剑英
章淑婷 章怡函 章银花 章鲁瑶 章美倩 章瑶林 章宜芳 章焱艳
章念颖 章婵婷 章淑芳 章御婷 章文 章卓玲 章小怡 章姜雪
章君娅 章婧 章婷寒 章绮文 章湘芳 章维娜 章丹颖 章维悦
章婧杉 章青艳 章代媛 章志红 章淑妹 章飞秀 章桂萍 章旭颖
章丽颖 章玲初 章馨妹 章嘉英 章泮文 章百霞 章合英 章涵文
章铭洁 章恽芳 章秀玲 章承娟 章鑫婷 章宁红 章妍珍 章妤洁
章丞琳 章彩娟 章喻霞 章焰丽 章悦飞 章桂莉 章秀潼 章倩文
章燕刚 章欣秀 章积英 章娜梦 章英霞 章嫣涵 章丽文 章欣妍
章雪莹 章怡霞 章文琴 章葑琴 章佩丽 章琳宸 章雯燕 章稼玲
章一冉 章娣娜 章晓丽 章正文 章东文 章艺娜 章艾萍 章冬婷
章宁美 章瑛灏 章娄艳 章连霞 章莹心 章丁文 章子婷 章露莹
章婉萍 章明美 章奇英 章珂娅 章晋萍 章楚琴 章静芳 章蓓文
章秀萌 章慧芬 章滟文 章少红 章志娟 章亚洁 章晴雪 章芷婷
章芷怡 章李霞 章鹣芳 章静婷 章琳希 章娅郦 章敏玉 章星茹
章婧铃 章焕霞 章悦佳 章仁萍 章鸿红 章茸芬 章秀颍 章光媛
章妊萍 章羽芳 章红丽 章正媛 章丰霞 章云洁 章纪文 章薇颖
章梅玉 章淑梅 章兆娟 章瑛倬 章思妍 章雪妍 章荷美 章梦茹
章春艳 章玲颖 章凤玲 章秋怡 章泳玲 章玉瑛 章彩英 章偌怡
章昕婷 章向美 章映雪 章翠花 章怡洋 章依萍 章小玉 章晓怡
章俊文 章优芬 章哓玉 章玲毅 章丹萍 章冬艳 章孝婷 章小琴
章芬花 章滢怡 章玉琳 章月红 章莉君 章晓莹 章昱悦 章家文
章婧嫣 章茹瑜 章萍姗 章潇悦 章小芬 章雪婷 章琳智 章莉丹
章缔文 章书萍 章芮琴 章乃媛 章绮文 章哲妍 章双霞 章莉红
章洪艳 章学文 章瑜婷 章晓媛 章泽怡 章悦畅 章玉莹 章沅芳
章琴雯 章芸琳 章宏婷 章赛红 章妍淇 章曼文 章芷颖 章燕鑫
章玉霞 章培娜 章丽婷 章圣瑶 章燕琼 章娥月 章瑞丽 章悦凌
章雪婷 章雯茹 章娅冉 章梓燕 章莘颖 章徭文 章饴萍 章若莹
章莹贤 章愉婷 章福蓉 章碧蓉 章元红 章筱雪 章明娟 章韵冉
章莉 章春莉 章钰洁 章箐玲 章春英 章朗红 章悦霞 章静梅
章海妞 章亚萍 章佳丽 章卫丽 章义芬 章茜倩 章娅菱 章永丽
章秀彤 章思婷 章俊艳 章福玲 章倩刚 章秀如 章苏红 章莉慧
章彩燕 章依洁 章雪 章光琳 章悦辰 章晓媛 章红莹 章悦彦
章少英 章亦芳 章杏婧 章志红 章琼瑛 章长玉 章凤娟 章茗秀
章秀怡 章秀琴 章悦恒 章志娥 章洁婷 章君莹 章晗文 章姗媛
章福临 章玉芹 章素玲 章洋洁 章斌琳 章慧文 章钰洁 章渲怡
章睿怡 章顺莉 章琴砚 章兆艳 章妍芝 章雪艳 章维琳 章彩玲
章婉颖 章钰倩 章芳艳 章琳瑟 章书文 章彝洁 章桂萍 章兰英
章婧雅 章芮婷 章冬雪 章莉亚 章艺嫣 章骅婵 章韶丽 章文莉
章世娟 章燕钦 章楚嫣 章雄燕 章苏玲 章娅楠 章婧囡 章娅姝
章燕沌 章苒红 章浩冉 章章玲 章银文 章艾莹 章先花 章玉倩
章雅琼 章妙婷 章莎丽 章妤洁 章嘉玉 章梦洁 章燕鸣 章婧莹
章瑞琳 章冰燕 章子倩 章天玉 章李婷 章珈琳 章秀丽 章秀倩
章冠芳 章瀚芸 章伟君 章紫晴 章海琳 章亨玉 章殊琴 章玉文
章语婷 章骏梅 章鸿莉 章妍慧 章梨娜 章涵嫣 章怡 章世颖
章丽琴 章远瑶 章怀德 章舒婷 章佩蓉 章惠颖 章钰倩 章紫玉
章琳君 章志文 章朗玉 章放怡 章瑞文 章婷仪 章莹榆 章富琳
章莎芳 章洁 章丽芳 章琳芳 章素雪 章嫣 章秀萍 章峥艳
章其芳 章译文 章欣怡 章雯文 章树琴 章袁琳 章泽美 章雪琴
2013-01-04 11:26
李希弘
妇科常见病,多发病的诊断和治疗,治疗盆腔炎,宫颈疾病,反复发作的阴道炎,月经不调,功血及各种原因引起的不孕症.
潘颖媛
治疗儿科常见病,多发病.尤其对小儿消化不良,小儿发热,哮喘等有较丰富的治疗经验.


text:
2015年4月2日星期四
為南下做準備
早餐都係平時食開嘅奄列,油多,麥皮加凍奶茶,同埋Mr. Dolphin嘅沙嗲一丁等等,所以都無特别影低lu.
至於剪髮,就係將前面嘅夏枯草由掂到耳仔嘅長度剪到啱啱遮住條眉嘅長度,換句話説就係將海豚兒本來已經夠低B嘅貓樣變成更低B嘅貓樣,不禁要講句I like it 呀!
之後就係同Mr. Dolphin約埋海豚兒嘅舊同事食個late lunch. 舊同事真係勁呀!喺老公要加班嘅週六,先車個大女(9歲)去課外活動,然後就帶埋二女(6歲)同細仔(4歲)一齊嚟食飯.當媽的真係唔簡單,星期一至五返工,週末就要安排節目比D仔女,管接管送,利害利害!
食完午餐,海豚兒同Mr. Dolphin 就去買定零食準備嚟緊呢個週末行開下時食嘅.下圖四款零食當中,只有左邊兩款係會帶上路作為提神之用嘅,包括芥茉蠶豆同埋蟹仔,而呢兩款嘅大股東當然係身驕肉貴嘅Mr. Dolphin啦, 至於右邊嘅紅燒魚柳同埋奶油梅都係Mr. Dolphin 完全不染指嘅食物,所以海豚兒在未曾出發前已經消滅了右面兩款啦,而其實呢兩款零食海豚兒都好多年無食過啦,今次都係貪得意買嚟食下.某程度上,海豚兒揸車係唔駛靠食物嚟提神嘅,最緊要有歌神許冠傑嘅經典金曲同Real McCoy 嘅兩首歌就夠頂好多個鐘架啦!:D
講返呢個星期六,因為唔想太夜返屋企,我倆又再創下一個壯舉,就係喺六個鐘頭內食哂早午晚三餐啦!因為一D都唔餓,只係為咗食足三餐,我倆只係食咗好味嘅咖哩乜乜乜加個好好味嘅綠茶千層薄餅(green tea crepe cake)就回家咯!
16 則留言:
紅燒魚柳........! 正呀!回覆刪除回覆
細個時我覺得呢種紅燒魚柳仲好味過酒樓嗰D架!XD刪除
中式零食唔啱我.不過我可以食糖來開車提神.回覆刪除回覆
我哋盡量唔會揸車時食甜嘅零食,因為會一路食一路飲水,然後要揾厠所就煩啦!^^"刪除
I need at least 10x the amount you bought to keep me awake!回覆刪除回覆
我哋結果食咗好少零食咋,因為去嘅時候食咗牛肉乾... ...夠哂提神啦!:P刪除
Happy Easter!! 期待妳的南下美食shopping之旅呀~~~回覆刪除回覆
Happy Easter!! 甜魔一家嘅台北之旅都要玩得開開心心呢!:)刪除
去美國邊度呀?? 玩得開心d回覆刪除回覆
多謝Mrs. Wu!! 今次係三日兩夜短途trip,去咗Michigan行咗轉,行下街食下嘢就過,返咗嚟lu.:)刪除
大半年冇剪過?妳頂得順架?回覆刪除
為左食足三餐而食?其實食得落架啦?
我好多時都會skip左一餐,平時多數食兩餐回覆
其實唔多頂得順,每朝照鏡都以為貞子嚟咗我屋企,嚇餐C!XD刪除
食第一餐時係堅餓架,不過約咗人食lunch,所以第二餐無得skip, 如果唔係,我哋週末通常都係食兩餐咋.;P
海豚兒:回覆刪除
~包紅燒魚柳, 我非常like!!!回覆
我都好耐無食過,一食嗰刻真係覺得童年回憶返哂嚟!:)刪除
下次返温哥華都要去廣良興行返轉先!
Green tea crepe cake, 聽落好吸引喎!回覆刪除回覆
歡迎到訪!對呀!這個甜點是我近年好喜歡的甜品之一,難得可以喺多倫多食到,仲要質素幾好嘅,已經好開心啦!:)刪除


text:
2014年8月28日 星期四
FULL/half & 翠華餐廳
24/08 當日約咗朋友睇戲兼買九月去飲的衫 ,
睇戲前見有時間咁就去 tea 一 tea 先 ,
戲院對出有間 FULL/half 好耐無去喇 !
係網上見到佢近期有綠茶 Waffles 咁就一於去試啦 !
" 自家制綠茶窩夫 . 紅豆雪糕 " ( 相片借用於朋友 )
由於我遲到所以朋友幫我拍咗照片先 ( Sorry ! + Thx ! )
這店的綠茶窩夫都 ok 唔錯 , 再伴埋紅豆蓉及紅豆雪糕一齊食更是一流 ^^
" Toasted Tiger Prawns Focaccia "
嘩 ! 呢份三文治超好食香草包烘得好香脆 , ( 個人感覺有驚喜 ^^ )
個蝦煎得好金香又好好味 , 蛋沙律更加無問題啦 !
" Cappuccino "
這店的 Cappuccino 好香濃好好飲
時間啱啱好食完 tea 行過隔離戲院就可入場睇戲 ,
呢套 " 颶風中心 " 在外語片嚟講雖然唔算片長 ,
但戲裡的情節就十分緊張剌激個人感覺都幾好睇 .
好啦 ! 好啦 ! 掛住扮靚買9月去飲既戰衣搞到夜晚十點都未食晚飯 ,
咁夜都唔知仲有咩好食 , 最後就同朋友去咗附近既 " 翠華餐廳 "
" 金裝桔仔蜜 "
原本想試佢既 "香檳凍奶茶 " 可惜已經買晒 ! T-T
好彩個桔仔蜜都唔錯差甜度剛好又不會太甜 ok 啦 !
" 秘製鹿兒島風豬軟骨併鮮蝦菠菜餃米線 "
咦 ! 真係好好味喎 !
豬軟骨夠腍又夠入味 " 正 " , 鮮蝦菠菜餃比想像中大隻又好食 ^^
訂閱: 張貼留言 (Atom)


text:
2014年2月17日 星期一
Day 3 (Part 1) 好可愛的旭川雪祭
正如我所講, 我住間WASHINGTON 酒店超方便, 去旭川雪祭既SHUTTLE BUS正好係我酒店對面馬路, 一早坐9:30車去會場, 大概要20分鐘
就係呢架巴士, 雖然不是假日, 但坐無虛席
會場原本係一個公園
呢度D臨時廁所都好乾淨, 不過無得洗手囉, 記住帶濕紙巾
全場最大係呢個TRANSFORMER, 不過有點失望, 因為只係平面, 好似無咩特別
其他雪像就非常可愛, 全部都可以企埋去影
可能去到雪祭後期, 都係有點變形
怪獸公司可愛到暈
麪包超人的也不錯
不過我最欣賞係呢D滑梯, 我都有滑呢XDDDDD
好多好多小朋友隨學校黎玩, 佢地真係超級可愛, 全部都穿上雪衣,但個個D PATTERN都唔同嫁, 超KAWAII
呢個細路SIR到甩尾
除左小朋友滑梯, 仲有大人玩既滑梯, 不過我就唔夠膽玩LU, D人話好凍呀, 因為風雪打在面上非常冷
有香蕉船, 相信要比錢啊
小火車就真係小朋友限定喇
行到餓餓地, 呢度有好多食店, 咩北海道美食都有
仲有好多室內場所比大家食野, 絕對比札幌雪祭好
拉麪500YEN一碗
咖哩飯都係500YEN
雪人製作體驗CORNER
會場一早整好D雪人
遊客只要加上喜愛的圖案
雖然唔捨得走, 但要向札幌出發, 由於買唔到指定席, 只係排隊上自由席, 好彩都有位
沿路都被白雪覆蓋
2014年2月16日 星期日
Day 2 (Part 2) 旭川冰雕
由於我地由旭川機場到旭川站已經5點, 跟本無可能去層雲峽, 一落車見到對面既Washington Hotel有空室, 有理無理即刻過去租房, 好彩只係6000YEN一晚, 酒店有點舊, 但勝在方便呀! 舟車勞頓左咁耐, 已經無氣力再去遠D既地方
一行出酒店已經係冰雕了, 成十條街咁長
因為旭川既冰雕放得好疏, 要睇晒真係行到超累, 所以我地中途放棄了, 不過每一個都有燈照嫁, 配合埋顏色確實很美, 我最喜歡呢一個呀
係旭川欣賞冰雕另一個好處係無MUD人, 可以近距觀賞
不過就真係超級咁凍囉, 我估得-10度, 最凍係塊面, 如果無雪打落塊面我都可以頂耐D
下面呢個我又係勁LIKE, 有玻璃鞋
蝴蝶都係勁美, 我時刻都提醒自己要欣賞實物, 唔好掛住影相
冰中美人魚, 超級靚
點解D冰雕可以保持咁原好呢?? 其實旭川一直都下雪, 係靠職員用工具吹走上面既雪, 非常細心
行左一個鐘我頂帽都結冰了
本來想食拉麪, 但被呢間餐廳既香味吸引住
好新鮮既鰹魚
燒地雞
玉子甜甜地, 好好味
成個餐既重點, 牛腸鍋
之前24小時不是在飛機上, 就是在機場, 終於有一餐溫飽
有陰影呀.... 唔想坐飛機了
訂閱: 文章 (Atom)


text:
入場後會有一段電影簡介, 見到有小朋友嚇親, 家長要注意一下啦
第一個展區係Animatronic Dinosaur Zoo, 一睇到個名就知道係成個展覽最吸引到小弟嘅一段. 而呢個區域都有好多戶動元素, 但要留意始終呢個展覽小朋友玩得太肉緊, 部分展品有機會會被小朋友整爛. 所以... 不妨買博物館年證, 可以去多次. (喺呢方面我覺得香港政府都算做得好, 一年總有幾個大型展覽, 張飛實抵返)
草食性同肉食性恐龍頭部同牙齒結構.
食完就屙...
互動暴龍. 企喺度睇左幾分鐘, 佢嘅動作都冇重覆過亦冇停過, 仲諗緊個program 要點寫嘅時候... 行多幾步就會知道真相!
繼續Animatronic 區
玩虛擬發掘, 利用科技代替以前死板嘅資訊板, 小朋友會幾開心.
一場災難, 進入展覽另一部分...
化石發掘現場同工具介紹.
之後就係廿幾隻恐龍骸骨. 雖然唔係真身而只係複製品, 但做得好真.
另一個互動遊戲, 旁邊有幾個箱, 亦有一堆恐龍模型, 放模型入箱就會喺Screen 見到恐龍出現, 草食恐龍會俾肉食恐龍食左
後記:
我已經唔記得科學館對上一個咁大型嘅展覽係咩... 科學館對我黎講係停留喺小學時代同永遠唔會Update 展品嘅歷史博物館~ 但係今次發現成個展覽用盡科學館底層... 所以就算人多都算行得幾輕鬆. 而且連牆都重新上色, 唔講真係以為呢個係永久展覽. 黎緊幾個月嘅假日, 如果諗唔到可以去邊, 不妨考慮一下呢度


text:
當年因為髮型太有層次搞到花仔唔 like,做做下直播都要換上黃紫盈,𠵱家離職當然可梳番個有層次嘅髮型
爆 Like王
主播男神唔撈 葉昇瓚搵後路:怕被睇厭
大台唔只小生花旦流失,連新聞主播近年都成日有人走,繼女將方健儀,周嘉儀和黃紫盈等離開,上週輪到靚仔主播葉昇瓚離巢, 11月會去財經公關公司 PR Aisa返工.
31歲葉昇瓚說轉工唔係因為新聞部人事複雜,主要原因係想多啲時間陪家人.原來 31歲, 6呎 1吋高,做過 model同空少的靚仔主播,竟然都擔心觀眾睇厭.他說:「主播呢行壽命好短,冇可能一世都喺鏡頭前面讀新聞,自己都有被睇厭嘅一日.」
F:《 FACE》 葉:葉昇瓚
F:黃紫盈喊關你個髮型事?
葉:呢件係兩年前嘅事.當時有我同黃紫盈,張文采,因為我當時髮型有啲層次,一枝枝咁豎起,咁老細就唔係咁鍾意,我當初冇咩點為意啦,出咗鏡啦,自己冇再整番齊個髮型,老闆好唔滿意,就叫番我出嚟,叫黃紫盈頂替我新聞.老闆喺電視度見到, message我哋,叫我出返嚟,去廁所整下個髮型.佢唔鍾意男仔啲髮型,有層次一枝枝咁樣,佢鍾意一塊好整齊咁樣,好貼服咁樣.其實我都唔知佢點解會喊,應該唔關我事,可能佢突然間諗起啲傷心事啩!我同佢都係好朋友嚟,我事後有問佢係咪唔想幫我讀呀?所以喊呀?佢話唔係,咁我就冇再追問,因為佢已經成為大家焦點,佢好似好煩咁,我費事再煩佢喇.
F:做咗主播前後 6年多,點解又轉工?
葉:我覺得呢行壽命比較短,我都要諗下自己嘅前途囉!冇可能一世都喺鏡頭前面讀新聞呀!可能有啲新力軍加入喇,係咪要揾下後路呢?我自己都會有老嘅一日,有被睇厭嘅一日,同埋主要我有家庭喇,生咗個女,希望有多啲時間陪下屋企人囉!𠵱家返 shift多,星期六,日都要返工,希望可以有 regular day-off有時間陪屋企人.
F:你事後有份聯署撐同事?
葉:我係有份嘅,因為當時大家對呢件事都好憤怒呀,覺得點解好限制住我哋呀,做到有啲灰心,失望.點解會有聯署呢?當時驚個個記者都有喇,我哋主播冇呢,會驚俾《蘋果》寫喎,驚俾《蘋果》大造文章,講笑啫!最主要原因係我哋要支持番記者,我哋坐埋一條船,我哋想對佢有少少嘅鼓勵囉.唔係簽個名就係反老闆,係呀,老闆睇到覺得反佢,因為個個都有簽名,我諗佢唔係好記仇嘅,大家繼續做嘢,我都係冇穿冇爛.
F:女主播係咪成日爭上位?
葉:唔係好似後宮咁複雜嘅,是非唔係大家所諗,我唔鍾意你就杯葛你,連埋其他人杯葛你,絕對唔係嗰啲,唔係小學生,讀書咁樣.可能係大家太認真做嘢,喺公司唔會個個好啱傾,你又搭晒膊頭好 friend咁,咁冇咁 friend嘅就會剩係顧住做嘢囉,大家就會有個錯覺,兩個唔啱喇,唔講嘢喇,令人覺得好似有是非.
F:成日被人話無綫新聞是是但但,其實有乜感受?
葉:唔只出面啲人咁講,連我啲朋友都咁講「你哋 tvb好是但喎」,自己聽到都有少少「哽」住嘅,因為我哋出去跑嘅都係用個心去做,我哋每一個都想單新聞出到街,唔係偏側咗一邊,唔係出面所講嘅事事但但,我哋真係有落去揾料,證明到事情真相先報導出嚟.
F:主播都驚被人睇厭?
葉:呢個感覺純粹我自己覺得啫,我覺得呢行壽命好短,自己又想有新嘅發展,但最主要係想多啲陪屋企人.
F:大家好留意主播嘅外表,你覺得點呢?
葉:我覺得唔係一件太好嘅事,因為主播其實都係一個人,出到街都係平常人一個,唔需要太過着重佢啲化妝呀, set頭呀,我覺得睇番當日嘅新聞會好啲囉,人哋想睇咩想講咩,都係人哋話事囉!我哋唔好太標奇立異,太誇張,做番自己職責就 ok㗎喇.
F:七警事件,你會照讀「拳打腳踢」字眼?
葉:當日我就返夜晚,嗰時所有稿都轉晒喇,已經冇「拳打腳踢」呢 4個字.
如果當時我遇到呢 4個字,我應唔應該讀出嚟呢?我要信採主囉,因為所有稿都係採主審過呀,當時最大嗰個覺得冇問題先可以出街,咁我應該相信佢囉,我會照讀.
髮型: Kith
場地: The 59 Tattoo& Barber Shop
( instagram:THE59TATOO)


text:
宝宝取名 “宋”姓男,女宝宝取好名大全
2016-10-17 10:57:38 来源:街道网 评论:0 点击:
宝宝取名 “宋”姓男,女宝宝取好名大全
宋智佳 宋语涵 宋伟宸 宋芝瑶 宋昱宣 宋珍茹 宋慧芝 宋雲茹 宋建生
宋俏妮 宋燦禎 宋建坤 宋士博 宋合禾 宋珮柏 宋玟德 宋俊蘋 宋雅宏
宋孟伸 宋任其 宋慈禎 宋典揚 宋采意 宋季瑤 宋音蓮 宋志祥 宋百峰
宋博一 宋宥季 宋辛南 宋青昆 宋石如 宋力芬 宋添菱 宋容以 宋夙萱
宋迪萱 宋璇慈 宋雪裕 宋妮隆 宋湖汝 宋淳凡 宋雪航 宋城盛 宋宛茹
宋萱仲 宋智祥 宋學辰 宋映樂 宋夫貞 宋雨和 宋水旭 宋予能 宋駿博
宋昕睿 宋人淳 宋志亨 宋蘭劭 宋伶侑 宋湖伯 宋雲榮 宋香萱 宋德博
宋佐伶 宋林菱 宋亞法 宋宥湖 宋芳仲 宋寶杰 宋陽梅 宋怡法 宋儒州
宋思禎 宋行美 宋小純 宋音偉 宋皓萱 宋钰秀 宋啟伯 宋志元 宋志念
宋上智 宋一弘 宋芷群 宋弘惠 宋良元 宋如芝 宋德伟 宋依岳 宋瑩緯
宋其宇 宋宛宏 宋于州 宋乐嘉 宋雪春 宋星其 宋年航 宋堅易 宋元合
宋孟航 宋其岑 宋慧中 宋必以 宋歡瑄 宋芃宏 宋育依 宋翰合 宋榮凱
宋辰如 宋苓伯 宋家美 宋賢冰 宋振彬 宋博宇 宋杰铭 宋鈺芬 宋可佳
宋映秋 宋逸阳 宋香怡 宋軍行 宋世陽 宋偉全 宋薇心 宋堯娥 宋少虹
宋季玲 宋星弘 宋金雲 宋庭芝 宋品茹 宋冠江 宋方義 宋呈天 宋若芳
宋佩玲 宋世源 宋鈺城 宋于瑄 宋燕白 宋怡梦 宋冰貞 宋琬茹 宋昭琇
宋嘉東 宋品愛 宋政行 宋惟劭 宋禮玫 宋堅花 宋宛均 宋尹菱 宋旻麟
宋琳玲 宋茵貴 宋文友 宋登輝 宋致以 宋志諭 宋逸年 宋婉茹 宋一睿
宋邦姍 宋憲英 宋喜瑋 宋能萍 宋大信 宋盛發 宋真汝 宋瑤芬 宋雪冰
宋喬俐 宋紹芷 宋秋幸 宋軒琬 宋苓雯 宋法俊 宋倫剛 宋喜艳 宋仲妤
宋協恩 宋聿豪 宋姵凡 宋俞源 宋白裕 宋長廷 宋威軒 宋韋秋 宋民仁
宋盈霞 宋義彬 宋萱月 宋伊心 宋昱漢 宋琴语 宋春謙 宋豐昌 宋毓智
宋儒政 宋興怡 宋林瑩 宋堯平 宋秉妏 宋雨紫 宋雯貴 宋城生 宋宏安
宋伯菁 宋芷軍 宋亮容 宋家安 宋幼鑫 宋歡男 宋紫和 宋羽盛 宋和祥
宋志蓮 宋威春 宋智瑜 宋又宣 宋順禎 宋枝希 宋潔宇 宋信嘉 宋修合
宋協喜 宋玟定 宋辰維 宋學新 宋緯皓 宋聿毓 宋白友 宋如喬 宋博宸
宋韋銘 宋倩仲 宋承人 宋昌華 宋如宏 宋筠綺 宋宗緯 宋政禾 宋凌芸
宋秉睿 宋虹雪 宋钰琳 宋美芳 宋夙辰 宋哲智 宋家諭 宋少春 宋夢育
宋容妤 宋家羽 宋瑩軍 宋淑如 宋禎平 宋佳欣 宋琦祥 宋皓昀 宋寧任
宋義如 宋春容 宋妮美 宋芃喬 宋世蓮 宋吉瑋 宋家平 宋小峰 宋小婉
宋梅中 宋皓宜 宋俊慈 宋勇竹 宋姵茵 宋隆達 宋安屏 宋真民 宋宗倩
宋白弘 宋汝均 宋弘謙 宋新麟 宋姍成 宋亭琪 宋薇仁 宋登宏 宋明琇
宋恒希 宋俞緯 宋寶城 宋皓德 宋昕蓮 宋聖柏 宋興能 宋學琦 宋宛茹
宋于蓁 宋恭月 宋芷航 宋善育 宋仰和 宋仁屏 宋幸美 宋千杰 宋鑫欣
宋峻郁 宋峻珮 宋昇信 宋一汝 宋昱雨 宋劭玲 宋宜雄 宋峻毓 宋宥英
宋春軍 宋貞忠 宋學旭 宋盛菁 宋晉奇 宋伯聖 宋菁琬 宋月瑜 宋淳秋
宋真羽 宋采愛 宋利惠 宋昇謙 宋又劭 宋樂定 宋盛亦 宋緯桂 宋昀原
宋淑雲 宋昆奇 宋孜原 宋豪姍 宋聖靖 宋威萍 宋喬夫 宋伸卿 宋伶香
宋吉斌 宋剛貞 宋茂源 宋世茹 宋奇季 宋亮芝 宋鑫貞 宋伶新 宋延桓
宋立原 宋鑫齊 宋均宣 宋致彬 宋瑋書 宋于定 宋登廷 宋鈺盈 宋正恩
宋添青 宋瑋欣 宋雲凡 宋忠秋 宋雨源 宋子冰 宋易弘 宋一雲 宋谷城
宋星博 宋昀香 宋雨郁 宋夢謙 宋家峰 宋蕙枝 宋品秋 宋豪英 宋品皓
宋翰舜 宋嘉任 宋谷芳 宋茜 斌 宋孜琳 宋竹郁 宋琦卿 宋任廷 宋雯山
宋吟亞 宋吟茂 宋瑋辰 宋穎禎 宋桂順 宋石誠 宋尚昌 宋尚羽 宋珊萍
宋孟富 宋一妹 宋青睿 宋璇佳 宋宜珍 宋雅竹 宋桓淳 宋歡佩 宋芳淳
宋尹昇 宋台樺 宋凡湖 宋杰齊 宋菁季 宋紫瑩 宋音妮 宋火侑 宋燦凡
宋偉陽 宋弘貞 宋鑫任 宋維芷 宋天啟 宋偉蘋 宋函麟 宋茹妮 宋惠菱
宋堅琬 宋萱偉 宋阿秋 宋毓婕 宋亞谷 宋枝年 宋祥侑 宋興原 宋屏修
宋陽琬 宋恩聖 宋旻俊 宋秉喬 宋珍合 宋豐吟 宋協男 宋茵侑 宋筠俊
宋左瑞 宋岑妏 宋貞亞 宋星宣 宋玟春 宋芝勇 宋姵聖 宋學瑋 宋旻亦
宋台希 宋賢嘉 宋可瑄 宋夢豪 宋俊妃 宋惟禎 宋佳怡 宋維禾 宋盛樺
宋凡冰 宋歡孝 宋怡柏 宋夢軒 宋堅凱 宋竹福 宋辰哲 宋如伯 宋沛鈺
宋岑妹 宋如意 宋茵威 宋安婷 宋仰辛 宋均安 宋泰恭 宋阿心 宋名凌
宋郁吟 宋巧凡 宋城容 宋恒利 宋枝萱 宋中韋 宋茵甫 宋智睿 宋玲瑩
宋修昌 宋興伯 宋惠康 宋貴旭 宋行利 宋志泰 宋海啟 宋寶紫 宋彥如
宋宇強 宋柏恩 宋宏裕 宋宥希 宋胤卿 宋陽玉 宋枝然 宋鈺萍 宋群謙
宋彬雅 宋燦霖 宋家純 宋穎樂 宋映一 宋登安 宋玉山 宋依秋 宋青睿
宋誠發 宋仰靖 宋弘和 宋之禎 宋琪豪 宋珊孝 宋柏茵 宋海琳 宋軒城
宋茹皓 宋雯桂 宋康菱 宋柏妃 宋芃孝 宋勳吟 宋卉政 宋幼映 宋志維
宋誠伸 宋均妤 宋鳳琇 宋禎盈 宋聖博 宋白堯 宋春榮 宋紫夫 宋紋能
宋皇霞 宋幸男 宋茹法 宋昕志 宋禎年 宋維漢 宋致坤 宋皇幸 宋伸盈
宋為月 宋峻琳 宋吟幸 宋聖海 宋韻郁 宋白姍 宋名淑 宋為枝 宋康然
宋昇沛 宋思岳 宋靖剛 宋胤如 宋仲漢 宋綺州 宋晉桂 宋鈺惠 宋靖昆
宋陽娥 宋琇俐 宋倫芝 宋軍昌 宋家琴 宋義元 宋右卿 宋康玟 宋夢吟
宋信亨 宋怡輝 宋菁榮 宋振德 宋佐秋 宋彬政 宋瑤迪 宋凡幸 宋啟侑
宋玲嘉 宋盛南 宋清隆 宋鑫希 宋珍群 宋弘季 宋冰筠 宋淳哲 宋冠良
宋威樂 宋啟潔 宋偉妹 宋品洋 宋雪恬 宋宣岑 宋政旺 宋桓玟 宋若傑
宋振桂 宋金筠 宋呈辛 宋寶綠 宋紋容 宋山梅 宋瑩真 宋寧佩 宋辛任
宋育星 宋如東 宋予仲 宋博正 宋芳恩 宋其惟 宋辰治 宋坤光 宋宛安
宋秋枝 宋怡嘉 宋百玲 宋可青 宋凡喜 宋春安 宋吟秀 宋秉幸 宋盛海
宋乃琦 宋馨季 宋珊雲 宋木桓 宋予辛 宋茂玫 宋盈珍 宋毓以 宋桓嘉
宋采彥 宋芳豪 宋清堅 宋慈亞 宋秉美 宋綺恬 宋尚夢 宋玉傑 宋威玟
宋宛紫 宋竹舜 宋吟芬 宋俊茂 宋石梅 宋穎利 宋寶月 宋啟群 宋萱泰
宋昀杰 宋火東 宋春儀 宋瑤冰 宋鳳虹 宋啟威 宋左祥 宋紋真 宋雨岑
宋海妤 宋子月 宋琪岑 宋皓妏 宋宇铭 宋富桓 宋和陽 宋華珊 宋立菁
宋亦育 宋州諭 宋丞雪 宋琬隆 宋英民 宋亭男 宋岳峰 宋宗光 宋佑忠
宋丹菱 宋政欣 宋瑋偉 宋尹洋 宋宏如 宋谷一 宋蓉芝 宋峻雅 宋豪合
宋揚裕 宋仕婷 宋以佳 宋皓宸 宋興民 宋倫岳 宋雯福 宋右幸 宋憲宣
宋昀來 宋亞啟 宋添光 宋枝善 宋玉萍 宋昭妮 宋一帆 宋陽忠 宋弘輝
宋介東 宋安瑞 宋興昌 宋世城 宋名香 宋洋凱 宋大妮 宋建康 宋仲綠
宋登琇 宋宇雪 宋凡旭 宋昕儀 宋虹瑞 宋仲合 宋威州 宋宇發 宋妤琴
宋陽綸 宋紋劭 宋兆偉 宋庭易 宋年勇 宋庭麟 宋穎廷 宋侑宜 宋梅勇
宋英桓 宋仕哲 宋琬欣 宋喜燕 宋協玟 宋仰榮 宋芳菲 宋玄富 宋茜愛
宋映貴 宋妏禾 宋漢寧 宋彥堅 宋賢智 宋家宇 宋琳秀 宋百堅 宋松昆
宋鈺琳 宋隆定 宋义然 宋長妤 宋桓盈 宋文君 宋千沛 宋允亨 宋歡利
宋真鈺 宋凌玫 宋映吉 宋瑤喬 宋文萱 宋綺紹 宋香珊 宋苓州 宋揚貞
宋仁筠 宋建欣 宋致新 宋盈坤 宋品靖 宋瑤雅 宋順榮 宋和屏 宋旭佩
宋妏來 宋穎洋 宋鑫康 宋德能 宋海禾 宋泰禎 宋春依 宋芃容 宋正松
宋新光 宋勇桂 宋思光 宋家齊 宋天悦 宋又辛 宋穎如 宋庭羽 宋禮峰
宋姵玫 宋昭源 宋翰白 宋怡珊 宋登昌 宋佑秀 宋興法 宋軍江 宋函啟
宋聖杰 宋志寧 宋幼竹 宋旻然 宋樂來 宋堯岑 宋沛秋 宋之潔 宋榮卿
宋純恬 宋友玟 宋恆怡 宋盛潔 宋宥珮 宋建均 宋雪凡 宋行劭 宋順貞
宋香紫 宋郁任 宋文偉 宋少淳 宋清亞 宋俐康 宋綺合 宋致男 宋偉鑫
宋宥蓮 宋雯名 宋廷屏 宋力琳 宋佳瑜 宋綠漢 宋南雁 宋辛原 宋建白
宋茵發 宋治苓 宋亮華 宋旺劭 宋屏珍 宋愛毓 宋左舜 宋民新 宋江合
宋駿利 宋祥綸 宋恒玉 宋城銘 宋千利 宋仕玉 宋恭順 宋筠維 宋旭康
宋長仁 宋恩堅 宋兆意 宋惠儀 宋左帆 宋彬彥 宋俊萱 宋智霆 宋傑昀
宋若年 宋芝辰 宋東白 宋阿生 宋雯軍 宋璇秀 宋駿定 宋薇云 宋意正
宋伶緯 宋茵佩 宋家諭 宋群雯 宋仁綺 宋聖甫 宋秋宣 宋菁云 宋靖恬
宋亨群 宋豐芳 宋合亦 宋柏平 宋希俐 宋聖琇 宋傑喜 宋昭萱 宋華侑
宋方其 宋偉名 宋盛宏 宋隆法 宋璇書 宋念婷 宋克音 宋杰云 宋禾豪
宋若昀 宋興明 宋金恬 宋江修 宋昱貴 宋旺明 宋希妃 宋鴻欣 宋茹原
宋惠娥 宋百慧 宋妙桓 宋亭瑜 宋亞君 宋倩臻 宋定智 宋大聖 宋興維
宋希東 宋亭妮 宋林菲 宋亦泰 宋芸容 宋柏茜 宋宣治 宋佳發 宋佑泰
宋靖柏 宋彥源 宋漢南 宋夢豪 宋昱坤 宋盛城 宋貞俊 宋幸倫 宋偉琇
宋水冰 宋新孝 宋孝音 宋忠依 宋長勇 宋賢綸 宋介皓 宋玟慧 宋念瑋
宋弘康 宋辛瑤 宋蕙名 宋禮義 宋于能 宋原琪 宋佳富 宋慈達 宋禎念
宋元靖 宋亭樺 宋鑫其 宋登龍 宋禾杰 宋貴昀 宋盛伸 宋嬌淑 宋傑年
宋宥菁 宋松琪 宋禾雅 宋初妹 宋乃哲 宋中慧 宋俊義 宋玫夢 宋秉雄
宋芝琳 宋力強 宋蕙禎 宋少陽 宋玄侑 宋皓法 宋歡紹 宋杰君 宋甫玫
宋城安 宋仁純 宋蘭琦 宋一傑 宋馨松 宋弘良 宋尹盛 宋璇冰 宋筠婷
相关热词搜索:


text:
2016年3月26日星期六
十大認可宗教
奧地利(天主教)噚日唔係公眾假期.但係原來如果你有證明你係基督教嘅係可以攞假㗎.我都係噚日先知. (戶口登記時要填寫你係乜宗教,我估可以用登記時嘅資料做證明)
奧地利有十個認可宗教嘅指定節日.如果呢啲教嘅人士要放嗰幾日,法例係顧主or學校一定要批. 但係打工仔就要扣自己假.
以下搵到2015年嘅資料供參考.
天主教同基督教. (Easter Friday呢個list冇提,但係喺另一處寫咗)
東正教
伊斯蘭教
佛教(有幾日註明咗係邊個國家,唔知係咪只有呢啲祖籍人士先適用?)
猶太教
印度教
仲有錫克教同耶和華的見證.
但係好重要嘅農曆新年唔係宗教節日喎. 唔知可唔可以攞假嘅呢? 我未搵到答案.
30 則留言:
你都識話農曆新年唔係宗教日啦,仲想攞乜鬼假.回覆刪除回覆
咁我要向有關當局爭取.刪除
HApPy eAstEr回覆刪除回覆
Happy Easter!刪除
講開, 王子個度見唔見到有 Mormons?回覆刪除
我呢度就見唔到, 反而係老家見過回覆
Mormons成日係地鐵, 公園, 街見, 成日搵人傾計想踢人入教.刪除
反而我好鐘意睇有關Amish人既電視, 介紹佢地好多人想逃出個邪教.事實佢地真係好亂, 實行一夫多妻, 個個人都有好多個呀媽,仔女, 兄弟姊妹咁.著衫又一樣, 到依家都係唔用電動既野, 自成一國咁, 果個邪教教主雖然坐緊監, 都仲係大把人對佢死心踏地.
我度有架,夏天見多.我見佢哋係target呢度啲亞裔多.刪除
o係HK時我都同過一位吹兩句,讚吓佢廣東話好叻.
我最近睇左套有關 Mormons 嘅電視電影, 一個爸爸幾個老婆, 幾廿個仔女, 唔知佢點養得起, 仔女D名唔知記唔記得呢刪除
仔女D名會唔會係叫...陳一,陳二,陳三.....呢?刪除
宜家都成日見到好多刪除
唔知係咪target啲新香港人呢?刪除
原來奧地利復活節並非假期回覆刪除
啲鬼鬼又話講人權,有得宗教共融就應有文化共融,尊重各民族獨特習俗啦!要畀放中國新年.回覆刪除回覆
咁我要向有關當局爭取.刪除
中國新年唔合資格喎,鬼節啦回覆刪除回覆
真係諗唔到仲有乜節日刪除
外國的假期又點及香港的多……回覆刪除回覆
公眾假期HK真係多啲.但係有薪假就歐洲多好多.刪除
奧地利都幾好噃,你諗香港,佛誕對基督徒有乜意義?聖誕對佛教徒又毫無意義.意義就係唔使do囉,哈哈~ 咦! 不過好似我呢D無任何宗教信仰係奧地利生活咪好蝕?死都信返一個先,或者可以信多過宗教嗎?Wakaka~回覆刪除
農曆年? 王子你頒布係咪得囉,哈哈~回覆
我度就唔好信天主教.另要交稅.刪除
點解無瞓教嘅?:p回覆刪除回覆
100% o既人都係呢個教.刪除
香港咩教假期都有放假 , 哈哈稍為勝過你地少少 .回覆刪除
呢邊都多摩門,仲用中文同我傾計.回覆刪除回覆
亞裔可能多數冇宗教. 我估佢哋係target啲亞裔.刪除
香港摩門的人,公園週圍瀏人傾偈,目標是後生仔女回覆刪除回覆
後生仔女可能未有信仰,易落搭.刪除


text:
09 January 2012
越南,柬埔寨 2011-12-25to2012-01-04 - Part.02(26Dec)
早一晚問過6點半先有得食早餐但我要6點9到Café(越南Travel Agency既另一叫法),而且由GH行去要10mins,所以基本上諗住去食佢幾塊面包算,點知6點半落到去仲整緊話要多10分鐘先得,算了,求其係街見咩就買咩食好了
出到去原來越南既檔口都算遲開,眼見鋪冇咩開路邊小檔亦唔算多,而且根本唔夠時間坐係度食,所以揀左越南出名既夾肉三文治(banh mi thit)食,再買埋凍咖啡一路行一路食,三文治辣辣地但d肉仲有d過左,味道濃左少少
去到Café已經好熱鬧,門口幾架車加一大堆人,有人羅住行李買ticket又或者登記,撞黎撞去好迫好亂,唔理咁多搵左個counter比飛攪左陣confirm攪掂,因ticket冇寫車牌都唔知邊鬼架車,出到門口一邊食埋仲未食晒既三文治一邊搵定架車上,最後搵到一架貼左cai be vinh long 01day tour既車,應該係依架,等等下就上得車,當然上時梗指指張飛個名問問係咪果個tour,唔係都唔知去左邊
上到去原來大部份都係韓國人,有少少台灣日本新加坡同埋越南人(怪不知買飛時問我黎自邊度,可能group埋差唔多國藉既人方便d掛,見第2架車多西人依架一個都冇,嗯)
坐左個零兩個鐘車成9點先去到湄公河,去埋廁所上船,河水好黃但就算乾淨而且非常繁忙,買賣既船耐唔使都見,水位其實都算幾高,唔知關唔關前排flooding既問題定本身係咁
anyway,係船度坐左個零鐘就上岸,係河邊既路一路行一路睇下沿途既屋,入面試左honey tea,蛇酒,睇左米紙,椰子糖,爆谷既製作過程,都算有趣之後就去左食lunch,間野都幾靚下,而且d食送算唔錯,食左生春捲(Cha Gio),有條唔知咩河魚,由waitress拆肉再包米紙,雖然有d浮誇但其實幾好食,我叫左個越南咖啡,慢慢滴真係食完個lunch就差唔多了,同台既新加坡人早飲過我話好甜,仲話凍既好飲d,所以我就未攪前了左一d糖出黎,不過仍然都係好甜,雖然好飲但都係凍既好了,嗯
休息左陣就再坐船去Vinh Long,途中經過類似bohol既Floating Resto,但感覺上冇bohol果個咁靚,果個大d同原始感重d,船程都要差唔多一個鐘,所以係太陽加海風下又訓左陣,去到Vinh Long就自由活動但得1個鐘左右,因lunch專登唔食飽既關係,去到vinh long已經見肚餓,行過見雪榚(5千)本身已甜仲加練奶,甜死了,再去前少少既街市,走左入當地人食野既小檔,大大話話都十幾廿十檔,我當然搵d多本地人食既檔口,如果食既野有興趣就會坐低指指要食同樣既,攪掂(因冇可能講得掂ed檔口仔,所以人食乜我食乜就最方便了,仲有如果佢地都食應該唔會太難食掛),太熱關係食左個朦粉同埋食左條春捲同埋唔知咩肉捲,人人都食咁我當然唔會錯過,原來真係好好食,嗯,計埋2萬5走人,算抵食過hcm市中心
2點左右就走人了,原來番去既車程要3個半鐘,想死.途中訓左幾覺又睇到好多稻田(原來有墓係當中)又見好多休息處(一排一排吊床,有趣)番到市區仲見各式各樣既電單車載貨又好載人又好,真係咩貨都可放上車同埋最多係一家5口全部係部電單車上,嗯
因時間問題番到gh都過左dinner order時間,算,唔理咁多放低野就出發去檳城夜市(Cho Binh Tay),途中經過一條十字路口,好多好多電單車,我卒之見到交通燈係有用的(原來市區大街先有人跟燈,哈),影左陣好似電單車遊行一樣好死大堆車之後就繼續行去夜市搵野食,當中經過一個公園,入面好熱鬧出就好黑但見到有d地灘賣緊野食,就去睇下有咩好野,食左個鵪鶉蛋薄煎餅,辣辣地好好食呀,行行下就去到夜市,賣既野一般我完全冇興趣搵食只見門口有檔極遊客感重既海鮮火鍋檔,唔中意,圍住檳城夜市行左幾個圈都唔見有咩食檔,唔信邪就行遠少少但結果係令我失望既(手上資料可能過時),搵左間幾條街外感覺幾舊下既鋪食(Hoa Dong),見都幾多當地人食應該ok的,佢有英文menu不過睇左陣都唔係好岩我食,行去整野食既位置睇指左春捲同甘蔗蝦(chao tom cuon mia)加埋人食乜我食乜,嗌左個粉應該係叫Banh canh咁上下既野,比河粉粗d有咬口d,仲飲左支好似沙士既soft drink,野食都唔錯但頗貴(13萬vn)
食晒野番到PNL都係9點,所以又搵左檔路口檔飲下咖啡休息下,第日終於可以遲少少起身,不過因為冇咩做而且朝早早起身,所以都係未夠11點就訓了

Photo Link <<<<<<<<<<<<<<<
No comments:
Subscribe to: Post Comments (Atom)


text:
22 January 2012
越南,柬埔寨 2011-12-25to2012-01-04 - Part.11(04Jan)
晨早6點左右起左身,打開窗簾走出露台睇睇咁岩見到朝早既金邊,又係紫紅色既天,冇咩厚黑雲應該又係一個好天,good
係old market附近食過早餐後就番gh checkout,放低行李約好去機場既時間後就出發行埋剩番落黎既行程,因我係包兩日車而ed景點就非常之近我gh,加上7點機既關係,當然唔會浪費第1,2日既車錢去d咁近既地方,所以我先有時間去左金邊既郊外,時間安排得非常不錯,哈
ok,第一站經一條short cut出番去Wat Ounalom(烏隆寺),因之前一晚行過依個社區時見到好多舊樓而且非常之地道街坊感覺,但因太黑咩都睇唔到所以今日一早就行依條路出番去烏隆寺,果然好多舊建築而且感覺比較寧靜,不錯
出番路邊行過去烏隆寺見正門位關左所以就唔浪費時間搵門口入(都唔知開幾點同埋本身都係plan有時間順手先睇埋)
跟手跟住馬路行去National Museum(國家博物館,usd3),入面都幾多野睇而且相當值得入去慢慢行慢慢睇,入面有好大個既側身毘濕奴像,八手毘濕奴像同埋我最中意既闍耶跋摩七世雕像,佢雕刻得非常之靚,線條表情真係靚得好緊要,另仲有其他係吳哥搬黎既石刻又或者門上面既雕刻,依度可以近距離咁慢慢睇真好
用左成個鐘睇完d展品後就出番去諗住行下皇宮,點知睇番本書先發覺原來11點至2點半關館,oh no錯晒,應該睇左皇宮先去museum,anyway,快快手行去皇宮,但搵個門口都搵左一排,而且仲要未夠11點已經關左counter,諗住買定ticket2點半後可以直入去都唔得
只好行番出去睇下邊度有地方比我hea下食埋lunch,行番出河邊時有個講國語既人行埋黎問我係咪去睇皇宮,我答佢係但已經關左要晏d先有得睇,佢就話如果我未買飛佢可以讓張飛比我因為佢話之前入左去入面冇收佢張ticket喎,我梗係唔信佢啦,我唔會慳果少少錢都唔知係咪假飛,ed野點信得過
行番去河邊搵左間比較舒服既餐廳坐下飲下咖啡睇下書咁,之後見肚餓又嗌埋lunch慢慢食,卒之等到1點半左右就慢慢行番去買飛既門口排隊,好彩早到所以算係頭幾個,因我攪錯左次序得番好少時間睇皇宮銀宮等等,所以時間要control得非常好
用左非常貴既6.5買左飛入皇宮睇(包埋銀宮入場費),時間唔係用左太多,睇下d建築又入左登基大殿睇睇就走人lu
係果度再入埋Silver Pagoda(銀宮,銀佛寺)睇,首先睇左銀佛寺主殿,入面既銀磚地板,金銀佛像同埋其他金銀製品鑽石皇冠等等好靚好貴,我最中意係佢既玉佛像,成個翠綠色真係好靚,但因唔比影相所以我只好不停咁遠望,佢d綠色實在太靚,再之後出左去睇左黃金佛腳,好大隻,出面仲有其他國王既佛塔同埋非常古舊而且好長既壁畫,最衰唔係得太多時間所以只可以睇左一部份跟唔晒睇埋成張圖
離開銀佛寺時已經3點2,因我仲諗住沖埋涼先去機場,所以快快手行番gh,順手經過買左支粟米諗住食埋佢地最出名既野先離開,番到gh羅左要換既衫快手沖埋涼後就出發去機場,果然有少少塞車但未到5點交通還可,去到機場4點3左右counter都未開,依個機場雖然細左d但感覺還可,等下睇下相睇下書就ok check in.最後大約6點半左右準時上機,但番到香港都成10點幾而且仲連日本既機一齊,所以行李真係等左好耐,嗯
整個行程雖然比想像中貴,但勝在自由自在,見咩食咩而且都幾岩我食好彩冇肚痛,但天氣就非常非常之熱,好難想像夏天時點去越南,柬埔寨,anyway,吳哥我會再去不過要睇下連埋咩地方,或者Laos(老撾)又或者Burma(緬甸)都唔錯,嗯
吳哥比我印象最深係d石刻,特別係偏遠少少既細寺,佢d雕刻非常細緻,好多像就好似人一樣你完全知佢本身如果係真人佢個樣係點,表情精細,好值得慢慢去睇,我相信冇咩地方可以比你咁近距離冇任何阻隔可接觸ed咁多年前既古物,但都希望d遊客可以小心d保護ed古蹟留番比後代可以慢慢欣賞而唔係為左自己既一張半張合照去破壞佢地,我亦希望果d導遊可以盡番保護ed古物既責任而唔係去教d遊客點去爬上去羅個好角度,ok?

Photo Link <<<<<<<<<<<<<<<
No comments:
Subscribe to: Post Comments (Atom)


text:
知唔知呢幅相同今日既主題有咩關係吖?
多謝爸爸報料啦!
呢部係流動式起重機黎,好似坦克車咁,以履帶推動前進.
咁有咩特別?睇下車轆中間!
睇唔到咩?
好,再放大d,見啦掛?
其實我主要係叫大家睇兩個角落頭既凹陷位.
見啦麻?嗄?仲未?咁呢幅清楚啦掛.
再zoom近d,仲唔一目了然.
真係估唔到呀,呢個蜂窩已經係度好耐架啦.
佢地絕對唔係過客黎,我點知?
呢架係建造業議會既訓練車黎,據導師講,呢個蜂窩都係度好耐架啦.
因為架車成日俾人開黎開去,佢地出咗蜂窩,返轉頭又要四圍搵先入得返去.
係咪算幾精彩呢?
爸爸靜雞雞走埋去影既,先有咁既實況報導架咋.
爸爸一早就話要去花展,我就冇乜興趣啦,去咗幾年,又咪咁上下.
況且我都係醉翁之意不在花既,我次次都係去買有機菜之麻.
一諗起要陪爸爸行晒果幾列盆景,真係要借d意唔入場至得啦!
上面幅相呢,最右面果隻蜜蜂對腳度,粘咗好多花粉喎!
你估爸爸真係咁曉賞花咩!
佢只係咗想買d開咗花既盆栽返黎,睇下d蜜蜂啱唔啱食之麻.
無啦啦問我屋企有冇蜜糖喎!你估佢真係要沖野飲呀?十成九想拎去玩啦.
其實佢地毛絨絨咁,都幾可愛既.
只要佢唔好得閒黎錫你一啖就得啦.
城市已經冇乜樹林啦,搞到呢隻咁潮既蜂后黎到呢度落腳,將就一下,將佢既王國建立於此.


text:
全知言
感情嘅嘢 你識條_咩?
鋒菲戀兩位主角謝霆鋒同王菲,兜兜轉轉 14年,同樣結完婚又離埋婚,點估到佢哋會再次撻得着,仲要鬼咁甜蜜!有霆鋒同王菲呢 pair成功例子,全知言都堅信凡事有可能發生,梁振英會即刻「×痛」落台㗎!
至於問到最想邊一對情侶復合,一班明星都各有心水,其中舒淇同黎明就成為復合首選!不過感情嘅嘢,出人意表先夠經典啫!
崔碧珈:黎明舒淇• perfect match
之前睇過佢哋套《玻璃之城》,佢哋喺入面係做一對好 sweet嘅 couple,我覺得如果喺現實都可以咁樣,成件事都會好 match.而且佢哋一個靚仔一個又靚女,兩個外表都好好,年紀又係差唔多, career又係去到好高嘅位置,所以好 match!
小寶:黃宗澤胡杏兒•天生一對
我會揀黃宗澤同胡杏兒.因為我由細到大都係睇佢哋嘅劇集大,知道佢哋都一齊咗好耐嘅時間,所以好希望呢一 pair可以復合.佢哋外形就的而且確係天生一對咁襯!
黃美棋:城城只配•熊黛林
我最想郭富城同熊黛林復合.其實佢都幾襯,因為我覺得城城可以畀到幸福熊黛林,加上呢一 pair太經典,如果要講城城嘅女朋友,遲多幾年,我都只會答熊黛林.
街坊:最想阿嬌同 Edison復合
明星揀完又到街坊揀,答案個個唔同,最估唔到連當年淫照風波嘅主人翁 Edison同阿嬌都有人揀,如果咁都俾佢噏得中,不如估埋 689幾時落台
Bu
最想阿嬌同 Edison復合(編者按:其實當年陳文媛先係正印!).覺得佢哋之間應該有啲嘢嘅,因為淫照事件先至分開.其實佢哋外形都襯,都係靚仔靚女,加上兩個都係玩得嘅性格,所以最想佢哋正式公開喺埋一齊.
Wind
我最想黃宗澤同胡杏兒復合.因為佢哋都有幾年感情,性格之類都覺得幾襯嘅,所以都想佢哋復合.
Olivia
我最想楊千嬅同鄭中基復合(吓!各自結咗婚喎!).因為佢哋嘅性格都係大癲大肺,佢哋一齊嘅笑聲係會產生共鳴,我自己都會睇得好開心!


text:
後生仔有邊個唔想有個日日對住無敵海景嘅安樂窩,但若然自問唔屬於「人生勝利組」,即係冇個富爸爸,同你畀首期兼供間海景戶的話,想日日返屋企對個全海景,就一定要靠自己.
其實,就算冇「父幹」,想平住海景樓都唔會係好「離地」啫!除咗要努力儲首期,識得入手亦係重點.青山公路及屯門碼頭一帶公認係全港最平價海景盤集中地.睇晒5張圖,就可以一次過了解呢啲至平海景盤嘅入手價.睇完就會即刻講句「我都做得到」
講到銀碼最平嘅海景盤,一定要提黃金海岸對出嘅龍珠島,四面環海,都幾有世外桃源Feel架.島內嘅龍珠島別墅最平3球有交易,不過只係開放式單位,實用面積280幾方呎,夠唔夠住就見仁見智喇.
不過,事先聲明,住得呢度就預咗位置隔涉,打工仔唔想返工遲到就要早啲出門口囉;仲有打風日子隨時有家歸不得,真係唔好唔注意呀.
「3字頭」海景盤仲可以揀位於青龍頭嘅豪景花園,背山面海,最貼海嘅1期提供飽覽無敵海景嘅2房盤,實用面積300幾方呎,而家最低消費330萬元,喺市區買個劏房盤都未必得,算唔算係窮人恩物呢?
若然Budget充裕啲,屯門碼頭一帶係另一個可考慮嘅位置.好似臨海嘅邁亞美海灣,除咗充滿度假氣息之外,行兩步有輕鐵站及商場,衣食住行算係方便.而家2房海景盤最平383萬元可做業主.
追求空間夠大嘅居所,就要放眼鄰近屯門嘅青山灣,呢帶樓價出名低水,最平可揀出入要行條斜路嘅海景花園,380萬元可買個2房海景戶,實用呎價只係6,500餘元,平通青山公路海景盤.個單位實用面積有近600方呎咁多,剩係個巨廳已大過唔少市區細單位.
2016年4月29日 星期五
地產:3字頭住無敵海景? 5張圖孖你睇最平價 __,
後生仔有邊個唔想有個日日對住無敵海景嘅安樂窩,但若然自問唔屬於「人生勝利組」,即係冇個富爸爸,同你畀首期兼供間海景戶的話,想日日返屋企對個全海景,就一定要靠自己.


text:
9月8日, 我心愛的招財仔仔開始唔舒服...
9月9日, 我帶左招財仔去睇醫生, 一來就話要俾D氧氣佢吸, 跟住一路見BB係個氧氣罩度(好似洗梗面), 一路聽醫生講野都好心痛... 不過到最後都係唔知究竟仔仔咩事, 醫生話唔清楚實際咩原因開唔到藥, 同埋話呀仔可能過唔到24小時, 又可能有成個禮拜都唔定唔知o架... 之後俾左2個建議我地, 一係留院吊鹽水, 打皮下水針等等, 一係人道毀滅... 人道毀滅我就冇唸o架喇, 我唔想剝奪佢生存o既權利, 同埋又見佢仲想食野呢! 至於留院, 因為情況唔多樂觀, 真係唔想佢係果度冇人冇物咁走, 會好可憐... 最後就打左支皮下水針, 因為驚佢脫水, 同埋問醫生要左D HARRISON, 唸住帶仔財返屋企好好照顧佢, 陪佢行埋佢生命裡面最後o既一段路! 又或者有奇蹟等等, 唔想放棄, 另外夜晚都有餵左D益力多俾佢睇下有冇幫助...
9月10日, 凌晨同朝早我都有彈起身照顧招財仔, 覺得都係唔係咁樂觀... 又抱呀仔仔仔去看看熟悉o既陽光, 個心都唸唔知會唔會係最後一次呢? 不過好難話請完1日假又1日假, 咁就唸住冇計啦, 幾粒鐘頂硬上唯有快D返... 放工呀爸打來話餵梗呀仔飲水樽D水, 佢肯舔來飲, 咁都放心D聽落好似幾精神咁! 返到來即刻餵佢飲電解水呀食野果D呀, 呀爸呀媽都有同佢玩下支持下佢 ~ 招財行行下咬我爸, 佢好似從來都冇咬過我爸, 我都話唔通係想say goodbye? (之後佢都有試過想咬我鼻, 都有試過想咬我嘴, 不過俾我避一避咬唔到...) 跟住呀財都好活潑, 又要我抱又要去書木台, 我地都覺得會唔會真係有奇蹟呢? 冇耐我抱佢返入籠, 佢唔制, 又爬到好高, 嘩咁驚嚇我梗係即刻放佢出來啦! 但佢唔係想去書木台又唔想返籠 (宜家唸返可能想搵地方匿埋咩咩都未定...) 最後都係俾我抱左去書木台休息左一陣, 到我訓就抱返入籠摷下食物兜咁啦...
9月11日, 凌晨即係我訓左之後, 唔知幾點曾經隱約夢見仔仔B想飲電解水, 但又唔知唔係好夠力定點, 好似飲唔到咁... 到8點度我起身(本來較左7點...) 即刻望下我隔離o既呀仔啦, 望來望去都搵佢唔到, 原來佢係其中一個角落頭, 果個角落頭係我唸果時o既佢唔係咁容易去到o既位置, 應該都要大力D先得! 係匿左係屋仔後面... 離開左了... 最後依part仔仔冇俾我同佢一齊過... 雖然我好想, 但我覺得咁一定有佢o既原因, 我會理解, 我會尊重佢o既決定! 之後就同呀媽一齊親自送招財仔最後一程, 上去最終有您搞好佢o既身後事... 我冇要返D骨灰, 佢地話會有師傅送去種樹, 同埋都有整返條DNA鍊留念!
其實我都唔係話你地唸得咁傷心, 我知佢年紀大, 一早唔多唔少都有心理準備... 見到佢冇啦啦咁唔舒服個樣係好痛, 但知道佢離開前好似都好開心咁同我地玩, 又唔洗再受依D痛苦, 佢離開左我o既心情都冇睇住佢唔舒服o既時候咁沉重... 我知道我咁鍾意養寵物係要慢慢學習睇開D, 講真, 望都望係佢地走先唔係我走先, 如果唔係邊個悉心照顧佢地喎... 仲有之前我周不時同招財講如果有彩虹橋呀天堂果D, 咁可能我地第時都會再見! 而如果有投胎果D, 我都叫佢要做個善良o既人呀, 同埋愛護動物 =)
我打算繼續養鼠鼠, 睇下有冇合眼緣o既熊仔鼠仔仔, 又或者物色定有冇領養岩心水, 我都有同招財仔講過我地o既新伙伴會叫李來福 =] 我超鍾意招財來福呀, 好好聽, 名係送俾寶寶們o既第1份禮物來, 所以我都係鍾意改D好意頭o既名, 係一種祝福!


text:
終於講到生日會了... 我媽成日話 人生得一個一歲 你點都要幫BB 搞個生日會啦...
問奶奶 佢就話: 之前BB 都無擺百日宴 不如擺幾圍同佢慶祝生日啦@@
我全部都reject 了 唔係覺得佢一歲唔重要 但始終佢未識性
生日會就算請人來都係我自己的朋友 好似無咩意義
人生雖然係得一個一歲 但兩歲三歲甚至三十歲其實都係得一個
擺幾圍更加唔駛諗 擺周歲酒我覺得好老土 係大陸人先做的...
我地又無咁多親屬 兩家人食餐飯咪算囉...
好啦 咁我就諗住提早兩家人食餐飯啦 但我奶奶係極度抗拒出街食的人
佢想屋企煮 但佢屋企根本容納唔到我一家人
咁我明白佢覺得女家就唔係家人.. nevermind... 咁分開食啦 唔駛煩!
結果星期六就返左奶奶屋企食 星期日就返娘家食
正日我地自己在家幫BB 慶祝算了!
星期六
除了夜晚去奶奶家食飯 我們白天就參加了902 BB 生日會
有2X 個BB 一齊參加呢個生日會呀 會場都有好多野玩
有車車 煮飯仔 波波池 隧道 諗得出的都有了
仲叫左到會俾大人食的
可能劉BB 在家成日都有波波池玩 出到去就無興趣了
反而佢STAY 得最耐就係煮飯仔 不斷搵D食物出黎放入SINK 盤度
好可愛 仲同爸爸玩琴添...!!
劉BB 好中意就係同人玩 見到咁多小朋友在場
佢當然撩啦 見到女BB 更加想錫人地添 要媽媽出手阻止先STOP 到佢
劉BB 唔好太熱情呀~~ 會嚇親女仔架~ 知道嗎?
由兩點半玩到五點半 最後急急腳食埋生日蛋糕影埋大合照就走人了!
都未行到MTR 就已經攰到訓左了
訓醒已經返到奶奶屋企 當然有禮物收啦 不過因為BB 末識玩啊!
遲D 先拎返屋企了!
星期日
晚上同娘家食飯 我哥請晒 因為佢仲欠我一餐生日飯呢!
我地去左食泰國菜 好味呢! 不過唔算特別平呀~~
食完飯就返屋企唱生日歌同埋食蛋糕 亦係劉BB 人生第一次食CREAM~
佢當然覺得好美味啦 食完仲想再食 不過第一次我唔敢俾佢食咁多呀!
生日前一天 姨姨一家都幫BB 簡單慶祝一下生日 BB 好開心啊!
到了正日
我原本打算夜晚出街打邊爐的 點知下午開始劉BB 就發燒了!
第一時間當然帶佢睇醫生 出門口時佢仲突然嘔奶 把所有食過的粥同奶都通通嘔出來
我本能反應第一時間拎隻手去接 佢嘔完可能唔舒服仲扭計要我抱
我望住成架充滿奶的BB 車 成身都係奶的BB 唉 頂硬上啦 照抱
又折返屋企幫佢沖涼 換過另一架後備BB 車又趕快出門口了
睇完醫生食藥後佢好快就訓左 不過就扭到爆 唔肯自己玩一定要抱
老公以為我無時間煮飯就走去TASTE 買壽司我食
我地就拎埋之前食剩的餸一次過清晒佢啦~~~~~~
BB 媽媽唔會忘記你第一次生日就送咁大份禮物俾媽媽的!
明年唔可以再病了~~ 要身體健康呢!!
仲要多謝大家送俾BB 的禮物 BB 有排玩了~~


text:
又過咗一個星期喇.....
啲BLOG 一路都追唔切
一路都只係被擱置在草稿箱........
要加油......
好開心
蛇仔媽最愛嘅秋天悄悄到來喇
每朝起身涼風陣陣咁
真係人都特別有衝勁
經過中秋懶惰勁guilty後
決了心放假可以的話都帶寶貝看世界
前星期適逢重陽有long weekend
縱使蛇仔媽要返工開OT
都暫時忘記工作, 忘記疲累
帶蛇仔明同細細去玩玩
蛇仔明話想去睇動物
本來諗住去動植物公園
但一來之前呢個地方已帶蛇仔明去過
二來係當日中環有fomula E 賽車
担心會好塞車塞人
所以放棄咗去香港島呢個念頭
而香港有動物睇的地方嗎.............?!?!
咁去濕地公園啦~
由於一早諗住要去玩
所以已一早將原先下午上的游水堂轉咗去早上
游完嗱臨沖涼跟住食個快飯(湊仔真係忙過返工....)
就出發去濕地公園喇
兩兄妹上車就補眠
肉肉嘅細細真係好可愛, (媽媽覺得)百看不厭
可能早上游完水放過電
到咗都叫極唔醒
唯有俾佢訓多陣
個頭盔係個傻豬堅持要戴住....
佢好期待可以喺濕地公園玩Scooter
但其實園內係唔俾玩囉, HAHA
公園嘅入口
地方好大哦
有啲雕素
幾可亂真喎
哥哥未醒
同細細selfie吓先
入到場有各式各樣展覽
一片寧靜的景色
望住都覺得內心好平和
嚟濕地公園最想就係睇貝貝喇
原來已經咁大條
忍唔住喇
要整醒蛇仔明喇
通常如果夾硬整醒蛇仔明
佢會狂扭計
嗰日一聽見有鱷魚睇
即係零扭擰醒晒
連垃圾筒都係貝貝呀
睇完貝貝就繼續周圍參觀
濕地公園環境真係好幽美
一幅牆都已影咗好多相
沿途兩父子硏究螞蟻
濕地公園另一不能不睇 - 彈塗魚 (總覺得呢隻魚個樣好卡通)
經過大大個荷花池又影吓相
笑吓啦細細
跟住去觀鳥屋觀吓鳥
有職員指導講解添
紅樹林吊橋
會見到好多彈塗魚同招潮蟹
另一必到影相位
好詩情畫意呢
山長水遠去玩, 最開心係見到小朋友好投入
蛇仔明真係會用心去睇
去觀察, 去發問
去分享佢啲天馬行空
呢張相係佢又唔知見到啲咩同爸爸分享緊
又點少得全家幅呢?!
成個濕地保護區個範圍好大好大
仲有蝴蝶園/濕地工作間等等地方
當日人流唔多 (可以講幾疏添)
又唔太熱
我哋都行咗好大圈
跟住都攰攰哋 (我講我....)
就返入室內範圍
戲肉嚟喇
園內有個遊戲室
(蛇仔媽去咗汽水機買飲品冇入去, 蛇仔爸陪仔, 蛇媽在外影咗一張相)
裡面有長長的滑梯 (目測都幾高)
但都有俾年紀細啲小朋友玩嘅滑梯
根據蛇仔爸口供
蛇仔明入到遊戲室好開心
見到個大哥哥就追住人玩
人家爬上高滑梯佢又爬
人家sir 佢又sir
點知sir 落嚟可能都真係有啲高
佢呆咗...........
5 秒
跟住蛇仔爸問佢 "好唔好玩"
蛇仔明就答 "爸爸, 走喇"
wahahahahhahaha
唔緊要啦
慢慢再試啦
跟住去紀念品店行吓
之後我哋就搵咗個對住個靚海景位坐底歇一歇
蛇仔媽帶備咗啲水果/ 零食
細細都有份呢
之後就四圍參觀
館內設有多個展覽區
有唔同主題
又談心?!
好大條龍吐珠呀~
仲有好多工作坊
蛇仔明呢個係摺蝴蝶
仲有一大片位置係有好多益志又富教育意義嘅玩具區域
例如手抓皮/拼圖等
主題都係圍繞住濕地各種生物
耐何時間唔早
蛇仔媽又想去館外的綠林迷宮行吓
所以就同蛇仔明講下次再去
偷雞玩幾吓 (館內設免費寄存服務, 唔玩得唔就先寄存, 好貼心嘅服務)
細細有點餓, 所以喊喊
哥哥錫返啦
就係呢個迷宮
影相一流
呢張相係臨走有部機影
影完輸入電邱地址就收得返
好好玩喎~
濕地公園絕對讓蛇仔家有 "喜出望外" 嘅感覺
玩足大半日都仲意尤未盡咁
場內展品多, 主題廣, 又有教育意義
亦照顧到不同年齡層的人
就算一家老嫩去都唔會悶親任何人
而且有每項設施都有義工講解
員工都親切友善
拖男帶女的如果行裝太多又有免費寄存
厠所足夠又乾淨
仲有個好企理嘅育嬰室
餵奶換片完全唔洗愁
蛇仔媽超高度推介
(泊車仲好平添, $8 一小時)
票價仲好平
成人$30
3歲以上小童$15
仲可以買年票
一家4口全年都只需$200
下次一定買年票!
同場加映:
離開濕地公園我哋去咗元朗YOHO MALL
個商場好新好大
都幾好行
去PIZZA EXPRESS 食埋晚飯先開心滿滿咁回家
亦順度推介吓
PIZZA EXPRESS 個兒童餐十分唔錯喎
$86
可選PIZZA (半份)
或意粉 (半份)
仲有果汁
甜品亦有3款揀
最後仲有babychinno
連平日食嘢好慢好唔專心嘅蛇仔明都食得好好
(還是因為放咗電肚餓呢?!?!)
點都好, 見到仔女開心
做父母就開心晒
又有動力帶著寶貝多點出外走走看世界啦


text:
近幾年有好多外國嘅Tea
Room進駐泰國,聽講話貪泰國租平同埋遊客又多,所以會搵泰國做試點.Sweetie上一次去泰國就試咗Twinnings,今次黎到就試試英國熊bear bear做生招牌嘅Harrods.2間分店都非常方便,分別喺Siam
Paragon同埋Central
Embassy,Sweetie諗住行下新嘅shopping
mall,所以去咗Central
Embassy呢間.Harrods
tea room一啲都唔難搵,見到一大隻著住綠色制服嘅熊bear
bear就知喺邊.
裝修帶有英式簡約嘅風格,餐具成套用晒Harrods自家嘅品牌.可能真係太好生意,喺4點左右好多種Afternoon
tea set已經售罄,剩低一款2人份量嘅The
Embassy Garden Set.而個set可以揀2款茶,Sweetie揀咁Earl
Grey & 雲呢拿味嘅茶.
Tea
set 賣相尚算吸引,因為有好多唔同嘅顏色.最突出應該係個黑色嘅scone,第一次見.
因為scone同蛋卷比例太多,個set太飽肚了.至於味道方面,Sweetie就覺得普普通通同埋欠缺一啲精緻嘅鹹點,不過話晒Harrods係英國大品牌,點都要黎試一試.除咗服務好,價錢又合理,個set只需890
bath (約HKD220),點都平過喺英國食.
tea
room 隔離仲有Harrods嘅精品店同埋cake shop,臨走仲可以去掃掃貨當手信.唔想飛去英國咁遠試Harrods嘅afternoon
tea,黎泰國就係最方便嘅選擇.
地址:Level
2, Central Embassy, 1031 Ploenchit Road, Pathumwan, Bangkok, Thailand
如果你想keep住知道OL每日會發生嘅趣事,就要入去Sweetie個fb page睇下,同like我個page啦!


text:
晏晝同 Miss 食完 lunch 之後,明仔就 join 埋我同 Winnie 一齊行街睇嘢,不過今次真係辛苦哂明仔喇,因為佢原來唔慣行咁多路,到臨走時仲頭痛 o添,見到佢 "紅都面哂",真係幾驚佢爆血管呀,果陣我都唔知點算好喇!! 明仔,你應該一早同我單聲你習慣四,五點後先出動嘛,不過下次我會醒水 o架喇!
果晚我哋就去咗銅鑼灣嘅「鳥羽」度食日本嘢.呢間日本料理係明仔嘅心水之選,佢專登帶我同 Winnie 一齊去試吓 o架!
一出 lift 見到呢個 feature wall,我就好肯定喺電視節目《大廚出馬》度見過呢間舖,我仲記得個節目度馬浚偉跟個大廚學整味噌關東煮,係呢度大廚嘅首本之作.原本我都想叫嚟試吓,不過因為明仔同 Winnie 負責點菜,況且我點咗佢哋又未必鍾意食,所以我就無出聲,留番俾明仔做推介啦!反正喺個節目度都有詳細教點整,一於下次自己試吓整嚟食.
舖內環境都好舒服.
呢碟味噌蘿蔔唔知係咪每枱都有嘅前菜呢?我同 Winnie 去到時已經
見到有一碟,到我哋兩個坐低時又再拎多碟過嚟.原本每碟都有
兩件 o架,不過因為明仔同 Winnie 各食咗一嚿我先至影相.
明仔推介嘅白桃乳酸特飲同巨峰乳酸特飲.
呢碟係「手羽先唐揚」,明仔話係鎮店之寶,果然真係好好食呀,唔會好肥,
香辣味又啱啱好,節目度都有介紹,係大廚首創 o架!
呢個炸蛋黃天婦羅真係一絕,好食到震!! 外面果層腐皮炸到脆卜卜,
裡面個蛋黃就仲係流動 o架!節目度都有介紹製作過程.我見 Winnie
唔係太鍾意食蛋,所以我就食多一件,咁就可以讓佢兩個
食多隻雞翼啦,皆大歡喜.
呢個係雜菜天婦羅,又係勁好食,番薯同南瓜都好香甜,
仲有一件唔知係咩菇,香到呢 ……
叫咗四款燒物,分別係露荀豕肉卷,雞肉丸,牛脷同廣島蠔.露荀豕肉卷好正,露荀 "好荀",又爽又甜,外面豬肉唔覺得 "漏";雞肉丸非常彈牙,因為節目度介紹係用山薯溝雞肉嚟整,唔會好似中式肉丸咁用生粉整而變得太過實.至於牛脷同廣島蠔我就無食到,不過 Winnie 食緊串蠔時都聞到好濃蠔味,難怪佢都話 "好蠔"!
呢碗係鯖魚茶漬飯,又係另一驚喜,咪睇見啲湯咁清,以為無乜
味道,查實好鮮味 o架,件鯖魚亦都好鮮甜,"好魚" o架!
屋企冰箱都雪咗條鯖魚,搵日試吓自己整先!
明仔真係無介紹錯呀,非常好食,埋單每人差不多 $200.雖然呢一餐對我嚟講都係一餐 "出血" 餐,但就真係物有所值囉.我自己少出街食飯,唔係好知行情,佢哋就話算係平 o架喇,有興趣嘅朋友不妨一試,值得推介!你哋可以 click 番上面各條 link,睇吓各款食物介紹.
P.S. 食完飯之後,我哋三個繼續行街,行到以前「大丸」對出果條路時,明仔見到周麗淇喺條街度一邊唱歌,一邊拍 MV,佢話好少見到明星,於是就拎部電話出嚟影相,我同 Winnie 就無乜興趣.不過我同 Winnie 就見到啲勁攪笑嘅嘢囉,有條 "佬" 好似成世未見過 "靚女" 咁,一路揸住杯嘢一路行,個頭係咁擰歪望住周麗淇,突然間 "嘭" 一聲,佢撞咗落個路牌度,之後就一邊傻笑,一邊捽個額頭,街上有幾個人見到都喺度勁笑,當然,我同 Winnie 都勁笑爆嘴啦!!唉,真係一個行路唔戴眼嘅 "鹹濕佬"!好彩周麗淇見唔到咋,如果唔係,肯定笑到拍唔到落去呀!!!!


text:
趣味新聞
NY 既金豐大酒樓因為食物中毒﹐搞到唔開得門﹐以後上去都唔知去邊飲茶﹐NY飲茶無間好既﹐上次同老豆﹐媽媽去﹐好多人既大廳﹐好似好多野食﹐但係車車都係個D野.HONDA架ELEMENT係HK係無得買既﹐要買只有水貨﹐多謝HKD480000﹐五萬幾美金買架HONDA ELEMENT﹐哈哈﹐BURNS 發達囉.
我既做人態度
我做人好鐘意咁架﹐所以之後就會... 咁囉... 好彩架車夠堅遮
槍
好細個已經鐘意架啦﹐可能老豆帶我睇得戰爭﹐動作片多啦﹐個D咩中國軍事揭秘﹐戰火屠城﹐RAMBO﹐大隻佬既獨闖龍潭﹐再後期D既DIE HARD﹐或者鬼佬王敏德同阿老容既飛虎.套套都火力棠橫﹐觀能刺激齊備.第一支槍同老豆係佐敦興記買﹐當時有兩個CHOICE一支膠野打得既﹐一支鐵野唔打得既﹐最後買左支鐵野M16不過要自己砌既﹐複什到嘔﹐砌左我老豆成晚﹐因為我當時好細個.後尾亦都係呢個原因﹐我以後都唔買模型砌﹐因為怕麻煩﹐我呢D即食文化人都係鐘意D完成品多D.槍砌好啦﹐都好似真﹐好墜手下﹐前幾年移民先掉﹐事格好多年﹐我中二既時候﹐係勝利道發現支好型既英軍步槍STEERLING﹐外形突別﹐STAR WAR D白兵把槍都係用拒黎改裝.槍買左番去喇﹐但係發覺JAM JAM 地﹐後尾玩完唔想要之際﹐見到廣告收舊槍﹐於是一試﹐細路唔識講價﹐比人以低價收買左﹐令我被爸媽責罵一頓.經過呢次﹐不敢亂黎﹐到左中學畢業同快必成日一齊行街﹐大家也是愛槍之人﹐見到支台製M92F﹐因為日本槍貴﹐所以退而求其次﹐同快必一人一把﹐買番去覺得物有所值﹐是為我第三把槍.最近﹐槍癮再起﹐見到網上有呢把恨左好耐既MP5A4﹐重要係成把鐵做﹐之前其實買左把膠版﹐但係真係非常之咁膠﹐所以把心一橫﹐買把鐵既﹐間間都無貨﹐終於沉日收到啦﹐好開心﹐因為真係好靚﹐好似真﹐好重﹐重好鬼行添﹐有支電筒仔係前面.嗜好太多﹐好在都唔算係不良既﹐唔知下次我又搞邊科呢.
巴士背囊團
有好多人鐘意流浪架﹐參加呢D團﹐但係就咪搞我啦﹐我聽到都驚﹐看WHYY台見到D友仔去歐州就係採用呢個方法﹐個背囊鬼死咁大個﹐行成日﹐嘩﹐個種辛苦法真係.你話我少爺仔都係咁話啦.
路比BUFFET
又食BUFFET﹐係呀﹐鐘意食﹐費事阿媽辛苦晚晚煮飯﹐其實阿媽唔想煮咁多﹐所以出街食﹐聽到譚志侃告白﹐即晚去露比BUFFET﹐地方話時話﹐還時還﹐好過慎禮度﹐食物呢﹖都係﹐地點呢﹐就腳.食左蒜容拾海鮮﹐好多大帶子係裡面﹐不過D大蜆就唔夠軟熟(唔關拒事﹐D大蜆係唔好食既﹐抄蜆好好多)﹐壽司呢﹐好多﹐大量﹐用料都唔錯﹐不過衰係整個個師奶度﹐舊飯同舊魚分開既.熱盤都係食得過﹐都係個D菜式﹐西蘭花X X ﹐宮保X X﹐個渣例牌野.生蠔都可以食下﹐無乜蠔味﹐無乜海水味﹐唔好食咁多﹐廢事頂唔泡.平時好少食BUFFET D沙律﹐個次見到拒D思裟撈得幾靚﹐都囉黎試下﹐羅馬生菜新鮮﹐落左好多OLIVE OIL﹐醋﹐芝屎﹐好夠油水下﹐所以味道唔錯.湯﹐海鮮湯﹐見到粉紅色好靚﹐好似真係混蝦打出黎咁﹐好味﹐少味精﹐連飲三碗.生果有好深色﹐肉夠實既車哩子﹐正啦.軟雪糕﹐落夠料落去搞﹐所以好杰﹐好夠奶味.間野岩岩新開﹐遲D未必保持﹐食要親早.係咁﹗
風風雨雨我都不退避
大家記唔記得一個禮拜前個場暴風雨呀﹐當時大家係咪係屋企舒舒服服捱緊冷氣呢﹐我就好彩少少﹐當時渣緊車﹐我一出到門口就見到一D狂風猛風﹐怒似狂龍既情況.但係未落雨﹐所以都照渣車﹐但係去到“不思ROSS橋”就開始大雨﹐上到橋最高處重大雨到見唔到前車添﹐水潑最快﹐但無用﹐見到前車迫力燈﹐大家前前後後都無再行﹐係呢個時候突如其來既暴風加雨就黎啦﹐重有一D好似冰薄既野打落架車度﹐情形係好難形容﹐因為我都未見過﹐車搖搖﹐馬蕭蕭﹐路上無人欲斷橋﹐再加豬羅紀暴龍搞條橋+明日之後+龍捲風暴係隻眼裡面咁上下啦.希望大家可以PICTURE到.最衰落雨無帶相機﹐唔係一定錄比大家再擺係EAST TUBE再整個PLAY制係中間比大家噤下.連AM1540 都停埋﹐過左成十分鐘度﹐前車開番啦﹐我渣落橋底避雨﹐廢是落95咁危險.天有不測之...雲﹐祝大家出入平安.
正正常常禮拜一
大家無見幾日點呀﹐繼續沉醉緊係自己既生活定係開始思想緊未來既動向呀.正正常常既禮拜一都係適合我多D﹐定時開工﹐定時食飯﹐定時作文﹐定時讀報﹐定時買野﹐非常有條理.好耐見唔到我既唔衰要為我擔心﹐好似阿月亮咁﹐定時黎我個喜趣台就知我最新既動向.話時話月亮呢個名對我黎講相當OLD SKOOL下﹐點解你會用呢﹐裡面又含有咩意思呢﹖ 見到我既都唔衰要為我擔心﹐因為本人自制能力極棠﹐我眼訓自然會去訓覺﹐想買既野自然會去買﹐想結婚就自然會結﹐係適當既時候就會做埋D唔合邏輯﹐非常無聊既事架啦﹐唔會涯殘自己請大家放心吧.PS以家等緊D軍火送黎﹐好緊張.
白色遊艇同中式遊艇
我到今時今日都好鐘意白色遊艇﹐因為好靚﹐可以係船尾就禁跳落水﹐真係好玩﹐但係我都未試過.玩黎玩去都係中式遊艇﹐好幸福可以係香港跟住老豆阿媽﹐好幸運八十年代D公司多數有隻公司遊艇﹐感謝主比我老豆阿媽係個度打工﹐如果唔係我無咁既機會可以出到海.個時D公司真係好﹐因為混到錢﹐多多福利﹐有得遊船河+美心到會+南丫島食海鮮.我上到船好少坐後面﹐多數坐最前有排位﹐因為我會雲.但係前面就唔會﹐有澳門水翼船經過﹐就會有大浪過黎重拋下拋下添﹐好玩過過山車.沿途望番個維港﹐望下西灣﹐個種感覺﹐真係好好.去到D無人既沙灘﹐見到有白炸﹐船長又會車去第二度﹐車到去一個更加淨既沙灘﹐十幾廿年前﹐我重見過一個係望到海底既添﹐香港喎﹐而家邊有.D美心到會夠好食啦﹐D肉醬意粉﹐CREAM DOG同日本野食都應該鐘意到爆啦.同D女一樣好怕晒黑﹐但係偏偏好易黑﹐因為呢個原因﹐令我係NORTH PHILLY安全好多﹐拒地以為我自己人﹐讀左咁多年﹐出出入入都無比人打死既原因.
RON LI
強細佬RON LI 走啦﹐要番北京做野﹐拒出世既時候我重係中文大學抱住拒影相﹐係香港拒最鐘意玩拒部專收飛機訊號既WALKIE﹐飛機就係拒性趣﹐過到黎重有機會玩小型飛機添﹐今次一別﹐唔知幾時再見﹐祝拒順順利利.
高級駕駛員最憎既事
尾隨車輛著高燈尾隨車輛跟得好貼對頭車又高燈渣得慢行快線頂住我﹐我去唔到渣得慢頂住我原來講緊電話一渣好嘈既HARLEY DAVIDSON 經過﹐以為好型﹐其實好嘈﹐最怕嘈
hohoho
hohoho 彩玉 都市閒情﹐重唔係我﹐ 我名列第一同第二位呀.多謝﹗
KO屋內所有報紙
阿媽煮左D好正既蘿蔔牛腩﹐訓足精神﹐睇晒全屋中英文報紙.
慎禮BUFFET
禮拜五晚做完節目已經係傍晚七點啦﹐阿媽唔煮飯﹐全家去慎禮BUFFET食飯﹐發覺加左成2-3蚊﹐多左好多野食﹐HI LEG都有﹐壽司又好充足﹐食食下見到我同學阿六月同男友﹐之後見到七七﹐表姐同幾個唔識既人一齊食飯﹐氣分熱鬧﹐慎禮整晚見到咁多生意都笑口噬噬﹐同真個個差唔多.
我最喜愛的DJ
碑梨﹐謝昭仁﹐余宜發話說余宜發原來係NY人﹐最近番過黎添﹐咁AM1540個DJ阿凡咪混拒做訪問囉﹐番到香港阿余生話有個係NY既FANS﹐好鐘意聽拒做節目﹐而家做左DJ﹐阿余生竟然用前輩既口敏同阿凡講拒惦既﹐繼續努力啦.發式早餐余宜發﹐哈哈.
長城GREAT WALL
晏晝最鐘意食既外賣牙菜抄蝦宮保雞丁什菜蝦青椒牛肉左宗棠雞祖母豆腐嘩華桃味冰茶酸辣湯蛋花湯可樂皇牌漢堡薯條洋蔥圈
越級挑戰
一天一天的我在祈待放學﹐一轉眼﹐卻要告別校園﹐好快又到左我人生既另一階段﹐中學啦﹐我都重係懶下懶下﹐個個以為我考到全級十名內啦﹐我個勢都好似﹐但係都係躂Q.見到人囉獎﹐我D咁浮誇既人當然恨囉﹐全級第一﹐科獎﹐嘩勁呀﹐個科既專家﹐結果我又無囉過﹐但係年年囉服務獎.因為做班長﹐PERFECT丫嗎.不甘心.好啦﹐機會黎啦﹐又有時事常識問答比賽﹐發達啦﹐決賽係周會舉行我班中一D對中二D﹐全校人望住死咪.緊張難免﹐最抵死係學校唔知係邊度班到套噤燈番黎﹐唔使玩舉手搶答禁兒戲.結果我班勝出﹐開心過識女仔.同年再玩辯論比賽﹐中學生應否談戀愛﹐哈哈﹐呢D題目當然唔會出現.怨家路窄又對住中二D﹐我同我既隊員﹐以一貫開始懶有道理﹐但係聽落其實係歪理既作風應戰﹐結果拒地仍然衰係我地手上.呢D越級挑戰既情況當然唔係常常發生﹐再數﹐要去到TI年代阿姨丈啦﹐話說我地商業系有足球比賽﹐我對足球興趣就有﹐但係總係躂得唔好﹐但係我都好支持我班老死﹐例如阿MARK雷同埋我最敬重既姨丈﹐拒地熱愛足球﹐愛打WINNING.幾經辛苦又黎到決賽啦﹐對住既係高我地一年既師兄﹐呢班串串師兄﹐係威係勢﹐著晒隊衫﹐甚有台型﹐既然咁串大家難免有火药味﹐有火自不然好睇﹐我班個隊又無隊衫﹐又成班什牌軍咁﹐比人睇小係必然既事﹐MARK雷衰然係幾肥下﹐而且因BROMINE既關係﹐重唔係好夠氣添﹐但係拒都緊首剛位做好本分﹐係一個稱職既球員﹐而我最敬愛既姨長岩岩同肥MARK相反﹐體能好好﹐重高我小小添﹐處理中場既位置(即係BIG咸﹐施丹個位)揀直恰如其分啦.我班重有個首籠好叻既SHAQ Q O NEAL添﹐個樣真係好似﹐但係拒係撻波既.打到半場﹐我班古惑仔已經搞惦一球﹐中場時﹐對方一位高佬開始暴燥﹐唔耐煩﹐個位人兄似住自己高大靚仔就懶係野個隻.可能當時有D女擂在場﹐唔輸得所致.下半場我地再整多一球﹐個高佬重撻垃圾筒添﹐笑到我丫.完場成班去大快活食RICE BURGER慶祝﹐YEAH.
囉獎﹐彩
今日想講下讀書時既幾件事﹐我讀書就唔算叻既﹐但係我中四之前都係一個好乖既學生﹐中四以後受到青春期既激素影響底下﹐開始步向黑將軍既路﹐但係都係鐘意僚下人﹐搞下事遮﹐唔係做咩犯法野.所以就算囉唔到勤學獎﹐都有品行獎﹐如果瘋收而家有呢個獎﹐我就一定無分架啦.
番查往績﹐原來我係小學三年班開齌既﹐當年油尖區清潔香港運動委員會主辦之“清潔小學生選舉”中﹐我係表現優異﹐特頒予獎狀用示嘉勉.係真事黎架﹐唔係講緊笑.但係我最唔明個樣野係我究竟係幫D小學生清潔丫﹐抑或我自己本身清潔.可能阿媽燙得件校服直掛﹐咁應該阿媽囉啦.當時一講我個名﹐當唐打個突﹐未囉過﹐都唔知比D咩反應﹐好在唔使講感受.有張證書﹐重拿拿臨囉去過膠添.個晚三仔哪重去左尖東間BURGER KING慶祝添﹐個賣飽姐姐重送左碌玩具青瓜比我﹐真係溫馨.
同打藍球一樣﹐開左齌﹐自然好快又再入波﹐呢D野囉開就囉架啦﹐D老師先入為主丫嗎﹐連續幾年都有囉品行獎﹐重有一年囉勤學獎添﹐個位老試真係用心良苦﹐想用激將法黎幫我醫好我既懶惰.我永遠都會記住拒.係人都想做第一﹐唔係講馬個個﹐又唔係整飽魚個位﹐係真係全級考第一﹐我當然...無試過﹐但係我都做過全校第一﹐個次係咁既﹐當年校慶整左個校慶知多D既問答遊戲﹐每人一張問答紙﹐答中有獎﹐獎校刊一本﹐重要係過期既添﹐真係豐富.裡面既題目全部係關於我地校園既﹐例如﹕本校有幾多位女教師未婚﹐校務處格黎碌樹係咩品種﹐題目相當騎呢了能﹐讀書就話唔識遮﹐呢D課外野開正我個飯啦.最後我就係為一一個錯一題既學生啦﹐重貼左係最高既位置添﹐為人生寫下長輝既一頁﹐名留青屎.
台面有杯蔥
之前講過話泰國D食翅鋪會有杯蔥係台面比你加﹐最近見到呢幅相啦﹐有相為正.
MP5A4
間槍鋪真係無覆我喎﹐唔通市道真係咁好﹐D槍唔憂賣﹐幾舊水都費事賺你.
台灣FRIEND
IPOD﹐DVD常聽﹐常睇既兩位台灣朋友﹐周董﹐蔡同學.希望你地可以再度合作啦.
MARK 文生日快樂
阿MARK文生日快樂﹐五個月後希望可以JOIN你個婚禮.
等左好耐呢
等左好耐呢﹐又要鬧﹐又要睇﹐黎啦.忙於編織﹐舊幾水.編織﹐使成為故事.係鏈人婚禮上﹕侍應﹕FISH OR CHICKEN﹖我﹕DO YOU HAVE EELS﹖侍應﹕YES我﹕GOOD﹐I NEED ONE﹐ PLEASE侍應﹕ HOW WOULD YOU LIKE TO COOK﹖我﹕MEDIUM RARE侍應﹕WHAT SIDES﹖我﹕BIG BIG SIZE侍應﹕NO﹐ I MEAN WHAT SIDES﹖我﹕哦﹐ DOG YELLOW PLUS BEAN SPOUT侍應﹕OK﹐ THANK YOU我﹕THANK YOU
好睇
岩睇又好唔岩又好﹐我就是我﹐非常自我﹐當禮拜六﹐日﹐個個臺到都閂晒既時候﹐周圍無野食﹐我都照開當係度﹐等大家多一個選擇.多謝光臨.
一城的日子
追塑番去我小學既年代﹐當時我重係好乖乖牌﹐唔喜歡搞事﹐日日番學放學﹐中午自己坐羅叔叔架保母車番歸﹐自己禁飯煲仔焗隔夜飯食﹐食住睇婦女生資(重未變都市閒情﹐未有彩玉)﹐教育電視﹐一貫悠然自得﹐做下功課﹐夜晚830做劉華既楊過已經上床訓覺﹐無得睇拒點練玉女心經﹐因為第二朝又要晨做起身番學.個時沙田係一個新市鎮﹐每次係九龍棠坐城巴番屋企﹐經過獅山隧道去到沙田都有浸涼風送埋黎﹐好舒服﹐後尾越多人就無啦﹐當然.途經獅山郊野公園﹐細個都好想行下﹐但係到學校帶我地去既時候﹐我已經係高年班﹐要去香港仔郊野公園.途經又會見到紅梅谷個圓圈﹐曾大屋﹐一渣屋村﹐最尾以一城為終點站.我係住一﹐二期既﹐一路住到拒起晒為止先搬﹐咁大個屋園﹐當然會有好多人住﹐好似之前提過我兒時既偶像賈思樂﹐就因為幫過我搬單車而令我封拒為偶像.後來我老豆同朋友係一城睇樓﹐重見到阿羅樂林添﹐因為就係拒放盤.之後姻緣際會又識到阿歐陽睡眠﹐同拒一齊係一城泳池游水﹐點鬼知拒而家做埋無線添呢.係個度住既同學並唔係太多﹐同我最FRIEND個個就同我日日坐保母車﹐中秋煲蠟﹐游水﹐踩單車﹐我個時買左部世嘉﹐拒有任天強﹐重有DOCTOR添﹐所以多數去拒到玩.咁大屋園自然會有熟人住﹐好似有我老師阿洪SIR咁﹐就係住係個度﹐不過細個都幾怕同老豆阿媽見到D阿SIR﹐MISSY﹐因為驚拒唔知係我老豆面前講我乜﹐但係我個時根本係個乖仔﹐怕乜遮﹐細膽.住左好幾年個度都好平靜﹐好安全﹐無乜恐怖野發生過﹐但係終於係某年某月既一個星期日﹐早上八點鐘﹐好深刻﹐一聲巨響﹐搞到全一城既人醒晒﹐原來係格黎一座某單為發生媒氣噤鐘爆炸﹐當時好震撼﹐我走左去阿媽間房﹐之後就聽到好多WE WU車聲﹐事後原來係有人開媒氣係屋企自殺﹐有電器令到大爆炸﹐重有兩部冷氣機飛左落街添﹐重整瓜地面兩件添﹐真係得人驚﹐我屋企望唔到﹐有人望到話好恐怖﹐所以我以後都唔敢係個到行過同埋係個公園仔玩.係個個年代係7仔重出過一隻叫餸菜包既野﹐係陶大出既﹐唔係好多人知﹐因為唔係間間都有﹐拒既原意係想當時既師奶唔使日日掛住買咩餸而煩腦﹐每日拒有不同既餐單﹐之後個餸菜包就擺係7仔賣﹐裡面有3餸一湯﹐材料預備晒﹐個師奶一買番去可以即煮﹐我阿媽都試過好多餐﹐發覺都唔錯﹐但係分量少D﹐你知我食成碟菜架啦﹐點夠食遮﹐陶大終於賣左一個月度﹐之後無埋.係一城拍過既戲都唔少﹐好似有最佳拍擋﹐同埋聖誕奇遇結良緣﹐阿LAM﹐張曼玉做既﹐當時德寶公司拒地係臨時街市隔黎起左好大個假遊樂場﹐我先頭都唔知咩事﹐以為有野玩﹐後尾先知拒地係到拍戲.
無聊問題
我想問下﹐究竟彭健新得閒D﹐抑或區瑞棠得閒D﹐拒兩個都係唔使點做﹐一個吊魚﹐一個音樂農莊.
無貨賣
哈哈﹐買支槍無貨喎﹐間野又唔出聲﹐搞左我成個禮拜﹐真係麻鬼煩﹐最慘諗住有得玩家嗎﹐買野最怕等﹐唔會訂貨﹐有錢有貨即買﹐無貨即刻取消張單.
止戰之殤
光 輕如紙張 光 散落地方 光 在掌聲漸息中它慌忙 她在傳唱 不堪的傷 腳本在台上 演出最後一場 孩子們眼中的希望 是什麼形狀 是否醒來有麵包當早餐 再喝碗熱湯 農夫被燒毀土地跟村莊 終於拿起槍 他卻慢慢習慣放棄了抵抗
hohoho
曹查理, 宿營度假屋, 松哥, 軟硬天師時裝店, 澄碧村度假屋, 富臨野圖片, 稻香火&, 車保羅
是是非非
已 經 三 度 主 持 無 世 界 盃 的 李 克 勤 , 今 屆 是 最 多 是 非 一 次 . 被 林 敏 驄 咬 住 唔 放 , 連 環 發 炮 攻 擊 , 克 勤 依 然 無 回 應 : 「 搞 咁 多 事 做 乜 , 我 自 己 鍾 意 唱 歌, 只 係 想 做 好 節 目 ! 」
多舊野之後
自從加多個SITE METER 之後真係生活多樂趣﹐想整好耐架啦﹐真係無時間.今日終於出左成積啦﹐笑到我丫.Willingboro, New Jersey (自己友)Collingswood, New Jersey (自己友)Norristown, Pennsylvania (唔知係阿衰抑話鏈人呢)Conshohocken, Pennsylvania (泰凱唔通﹖)Cherry Hill, New Jersey (唔使講都知啦)Toronto, Ontario (又唔使講都知)Philadelphia, Pennsylvania (阿姐)Hong Kong Central District (快必)Hong Kong Hong Kong (識架呢個﹐港島區﹐我鐘意)Taipei, T'ai-pei (可能周董或者菜衣或者勝文或者小潘潘﹐憲爺﹐小豬﹐大小S﹐張菲)Hong Kong Hung Hom (唔識﹐不過和文歡迎你)Hong Kong Cheung Shue Tau (直頭唔知邊度﹐連我香港專家都唔識呢個地方﹐長沙灣又唔係﹐章木頭又唔係﹐容樹頭)Spain Placencia, Pais Vasco非(皇馬D人﹐CAMPER高層)最好笑有人SEARCH 車保羅﹐富臨飯店同埋澄碧村走左入黎﹐多謝你地“給我們一個機會“.
八掛友
我最憎人八掛我架啦﹐有咩唔明即接問我﹐我就好樂意答你﹐但係瘋收就偏偏好多八掛友﹐但係咁都有好處既﹐如果唔係邊有咁多新聞.岩岩周末見過阿肥蛇班友﹐八左兩單野.記唔記得邊個車王呀﹐唔係反斗車王喎﹐好鐘意車人架呢﹐去過SPRING CAMP﹐個頭包住條頭巾﹐原來重係到呀﹐阿霸見過拒係強人街.另外就係阿RICHARD呢﹐兩兄弟﹐又黎過HG﹐個細佬岩岩結左婚啦﹐恭喜晒.


text:
啱啱過咗嘅星期六係艾菲生日,無咩特別地方想去又帶住燒腩仔,艾菲就決定用生日免費入場優惠帶燒腩仔去海洋公園﹗其實之前米高生日已經想去,但佢生日咁啱又係星期六,再加上米高不停反問艾菲係唔係好想去同大陸人逼所以去唔成,不過事後艾菲睇月暦見出年大家生日都係星期日,咁即係米高更加唔會畀我哋去啦,於是艾菲今次一定要爭取最後機會go go go!
對上一次來海洋公園係2009年艾菲生日,當時嘅大門口裝修緊沙塵滾滾,今次來已經整好咗,門口仲多咗個好騎呢嘅噴水池,不過燒腩仔就睇得好開心,不停想撲去搞D水.
我哋十一點左右到,有人睇錯海洋劇場時間,所以一入去就拉我哋排咗半個鐘隊坐纜車上山開飯,不過錯有錯著我哋早咗到餐廳,遲半個鐘都已經排晒長龍等位,真係多人到好誇張﹗
食飽飯就四圍行吓,睇吓中華鱘,睇吓水母,睇吓人哋掟公仔...燒腩仔睇得好興奮,不停指住魚缸同沿路D聖誕樹係到叫,然後我哋行去海洋劇場先發現下一場表演係3:30pm(原先以為係2:15pm),見仲有兩個鐘剩就落返山玩,點知就咁出事miss咗無得睇...
上山時見燒腩仔好like坐纜車,所以米高就建議坐返纜車落山,可能食飯時間無乜人,完全唔使排隊超smooth,Good﹗
hehe...見燒腩仔最近終於學識錫咀咀,有個媽媽就儲心積累學大爺媽,要佢送個半空中的Birthday kiss畀艾菲﹗冧爆﹗
落返山之後路過香港老大街,剩機叫燒腩仔去賣吓生果,又扮吓交通警,不過行咗陣就開始落雨,唯有撤退去室內地方.
我哋去晒兩個熊貓館,不過老那兩隻暱係房入面唔肯出來見人,嬾呢兩隻就趴係到喪瞓,一隻瞓住痾便便,另一隻就瞓到睡姿勁搞笑,連燒腩仔見到都忍唔住笑.
之後去咗威威天地(即以前嘅兒童王國),見時間啱就去咗睇海獅表演,起初燒腩仔有D呆滯無乜興趣咁,但艾菲以為佢唔鐘意想走時,佢見海獅返入後台又會同我哋講無嘢睇喎,睇完表演就爭取時間出去玩,不過同佢玩旋轉木馬同摩天輪都喊,唯獨係扭軚盤就鐘意到唔肯走.
見差唔多時間夠鐘睇海洋劇場就趕返上山,而為咗慳時間所以選擇咗坐海洋列車,多人但第二班車已經上到,一落車大家目標都好一致咁向住海洋劇場進發,但我哋冒住雨抱住燒腩仔行咗一大段路,終於趕到海洋劇場門口時,職員居然話full咗唔畀入場﹗﹗﹗而當時只係3:00pm,距離開場時間仲有半個鐘﹗真係去咁多次都未試過囉﹗﹗﹗
呢一吓...艾菲真係有D火﹗勁唔滿意海洋公園嘅安排﹗海洋劇場幾乎係入海洋公園指定動作(艾菲入場前仲不停幻想燒腩仔見到海豚表演會有幾開心﹗),就等於迪士尼嘅parade一樣係必睇,從來只有遲咗入場無位坐要企後面睇唔清楚都未試過唔畀入﹗如果full咗係唔畀入場嘅,點解唔學迪士尼咁要用fast pass拎飛入場?又或者早少少宣布等D遊客唔使專登趕上山呢?艾菲沿路見到好多人推住BB車或者輪椅咁趕過去,呢段斜路絕對唔係易行㗎﹗
無得睇海洋劇場表演,燒腩仔又咁啱無電瞓著咗,我哋唯有抱住燒腩仔係D凳到呆坐咗陣,等佢快叉完畢(只係瞓咗半個鐘﹗)就去冰極世界睇企鵝,好彩燒腩仔都好like企鵝,先成功將艾菲D怒火淋熄﹗
睇完企鵝出來,係小食亭同燒腩仔食完下午茶我哋就坐返海洋列車落山走人,由於我哋無帶BB車所以一定要排隊,點知就勁好彩咁遇到班好強嘅強國人﹗強到職員一放我哋去月台等車,明明放得你行就一定上到下班車,佢哋都要鬆晒踭咁亂推亂撞,就算大家都企定晒等車佢哋都仲要繼續推,艾菲同米高都畀佢哋批咗幾吓踭,然後有一吓佢哋差D撞到燒腩仔,米高終於忍唔住出聲鬧個女人,佢哋先識停落來唔再推﹗之後上車同落車都無人敢同佢哋爭讓開畀佢哋行先,佢哋依然成班人推上車同推落車﹗所以帶小朋友同行或者大肚媽媽去海洋公園,真係一定要帶BB車同行或者唔好坐海洋列車﹗
離開海洋公園,米高帶咗艾菲去尖東Hotel Icon食buffet,米高上年已經話想試呢間buffet,但佢唔接walk-in客,仲要至少兩個月前book同落訂先有位,難得今年終於book到有得食啦...啦...啦...冷盤同熱盤同樣出色又多選擇(唯一無生蠔),食物亦fill得好快,最like佢個北海道帶子刺身同埋三文魚籽,而燉湯同蟹粥都好足料,不過甜品就一般,因為絕大部分都係艾菲唔like嘅朱古力同榴槤.
Book位時講明兩個大人一個小朋友,所以酒店一早準備咗BB凳同餐具畀燒腩仔,仲有畫紙同顏色筆添﹗平日同燒腩仔出街食飯艾菲都係煮定飯仔帶去食,煮唔到就畀佢食和光堂BB飯盒,但今次就膽粗粗咁畀佢試吓全餐食餐廳食物,我哋拎咗碗湯麵(有蝦,魚片同烚蛋做餸),白飯,菜,雞,麵包同西瓜畀佢食,真係唔好睇少佢嘅食量,佢係可以跟我哋由頭食到落尾,顏色筆都係畫兩畫就唔要來問我哋拎嘢食,所以帶埋佢去食buffet真係好抵㗎﹗
雖然今年生日無禮物收(明顯投訴緊﹗),不過難得米高有安排節目同買定生日蛋糕慶祝,第二朝又畀艾菲瞓到十二點先起身,而燒腩仔除咗扭眼瞓之外全程都算合作,可以同呢兩父子平平靜靜咁一齊過,艾菲已經好心滿意足啦﹗話都無咁快又大一歲,真係要好好珍惜眼前擁有嘅嘢,特別係同燒腩仔相處嘅時間呢﹗


text:
本文只適用於香港地區的美國簽證申請人,將全篇使用廣東口語.
發文預告
今個星期除呢篇之外會多發一篇極光apps及網頁介紹,咁復活假嘅加拿大極光之旅就正式寫晒喇!
旅程預告
下星期突然好忙,因為老公個美國公務trip終於成行,我成日恨做跟得夫人同佢一齊出trip,但每次我都要番工跟唔到,今次終於跟到喇!yeah!
簽證同機票都喺今個星期搞掂晒,開始覺得實在!於是我要喺出發前處理晒自己工作上嘅手尾先,仲要番公司執吓嘢,再有時間剩的話,plan吓喺老公番緊工嘅時候我可以去邊度逛,所以下星期一定出唔到blog喇,仲以為喺未有新旅程前要寫吓食評間場添,宜家唔洗lu!
申請美國簽證流程
話時話,從來冇諗過自己會去攞美國簽證,若果唔係上次加拿大之旅會順便攞埋,世事真係難以預料嘅!
第一步──填表
下為申請美國簽證官網,有中文版,英文版,喺版頭右上方自己揀想睇中定英.
亦可以直接跳到以下網址填form,呢份非移民簽證表格叫DS-160.
份嘢啲英文唔深,可以完全唔洗查字典亦唔洗用佢網上個翻譯,但有心理準備啲問題煩到嘔.如果想睇中文的話,喺右上角可以揀,揀完係唔會全份變中文嘅,但你將滑鼠指埋去啲字度,好似下圖咁,就會譯咗做中文.
跟住逐題做,啲題目多到無可能逐題講.呢份咁嘅form,實在係form中之極品,將你由面起到落底之餘,仲起埋你阿爸阿媽底!我從來都包辦全家嘅form嚟填嘅,雖然講唔上好鍾意填form,但一定唔抗拒,遇到呢份form中之霸,我填到失常咁大叫咗幾次,相信以後都唔可能遇到一份比呢份更煩更癲嘅form!如果你可以keep住正常狀態一氣過填晒,你EQ絕對係屬於無敵級別,恭喜恭喜!
第二步──交簽證費
填完份極品form,列印張繳費單去7-11交現金,視乎唔同簽證有唔同價格,大部份人係攞旅遊,商務簽證(即B類簽證),嗰種係160蚊美金(1280港紙),如果幾個人一齊申請,可以一齊交錢都得,到約時間見領事時要輸入16位數字交錢code,入埋同一串數字就得喇(其實個系統已經自動map埋串交錢code,如果出唔到先要入).
唔好一交完錢就約見領事喎,因為處理收費要時間,睇下面截圖.
第三步──預約簽證面談
入到去上方連結嘅版面後,要開個賬戶,然後跟指示入資料,要入護照號碼,俾錢收據上嘅16個數字,同DS-160份form確認頁嘅10個數字,如果有家人一齊申請,可以一齊約見,到時一齊埋櫃位.
之前新聞報晒話美國簽證個database炒咗,變咗我哋預約見領事要等個幾月(放心,呢個係十年唔逢一次嘅情況).另外,如果你揀個日子唔合心意,可以一得閒就登入望望,隨時有人改咗時間就會放番啲唔同日子嘅位出嚟.
第四步──見領事
香港嘅美國領事館喺中環花園道26號,纜車站附近.
礙於我係專線司機只揸幾條線,於是決定搭地鐵去到最近領事館嘅中環J2出口.經過公園,過馬路,跟住行上斜,到領事館門口已經成身汗!
過程:
- 保安守門口,要show預約信,再嘟埋預約條碼紙就入得.
- 上樓梯,有保安check袋.
- 去到平台,工作人員會幫你貼label落本passport度同提你拎啲乜嘢埋counter.
- 埋counter後,工作人員會問你去美國做乜,要交公司信俾佢,然後佢會將所有要交俾領事嘅文件成疊用橡筋箍好交番俾你,沿途不斷有工作人員提唔好拆開條橡筋.另外,呢個工作人員都會決定你之前上載嘅相得唔得,但我同老公都俾佢叫再影過,話唔係近照,其實我睇極都一樣樣,張相都唔知影咗夠唔夠兩年,我見多數人都係被叫再影過!嗰度得一部快相機,排晒長龍,美國簽證規格嘅相只得兩格,收費50蚊.貴都算喇,佢話張相唔得,你都係要侷影,最麻煩係部機只食50蚊或以下嘅紙幣,冇的話要過對面馬路花店或咖啡店唱散.就算好似我哋咁兩個人,都冇得入100蚊,要一個還一個.我哋都冇散紙要過去咖啡店唱,咖啡店職員話要幫襯先得,老公話同時間遇到個男仔都係嚟唱錢侷買樽水,於是兩個好似競飲大賽咁想拿拿林飲晒過番嚟,因為領事館係唔帶得食物同液體嘅!所以大家記住帶定50蚊紙幣,包冇衰!
- 影完相要過番counter,有個工作人員會同你scan張相.
- 入領事館(入到領事館過埋安檢先需要講英文,之前全部係本地工作人員.)
- 過X光機同放低手機俾保安
- 埋counter打手指模,十隻手指都要打晒.
- 去另外幾個counter排隊見領事,當日開咗三個櫃位,唔算private,一路排一路聽到最近嗰兩個窗啲領事問乜同啲人答乜.
當日情況:
最近嗰個櫃位個領事幾靚女,剛啱一對老夫婦埋櫃位見佢,伯伯恭恭敬敬好用心咁講出佢預先準備好嘅一句英文,表示英文唔好.個靚女領事竟然同對老夫婦講普通話,仲肯定講得好過我!
另一個櫃位嘅領事係肥肥哋可愛鬼妹,埋櫃位係一對打扮比較時髦嘅老夫婦,佢哋埋counter企咗好一陣子,我努力偷聽對老夫婦答乜,但都係聽唔清,我估可能對時髦老夫婦答唔到領事問嘅嘢,大家估之後有咩出人意表嘅事發生?!
我諗大家都估到,冇錯喇,老公同我都好清楚咁聽到個領事轉咗用唔鹹唔淡嘅廣東話嚟問問題!緊接住時髦老夫婦嘅係一位操流利英語嘅太太,聽到佢之前已經攞過visa去過美國,好快問兩句就走得,跟住到我哋喇!當中第一個較遠嘅櫃位傾咗好耐未轉過人,亦都睇唔到領事個樣;第三個轉咗普通話台嘅櫃位仍然未問完.
到我哋喇,先問我同老公係咩關係,然後問男先,問佢去美國做乜,喺呢間公司做咗幾耐,然後問我哋結咗婚幾多年,最爆笑係我同老公一齊答,但兩個答案唔同,我強調番我嘅答案先啱,隨即以凌厲眼神睥一睥老公,個肥妹領事見到咁嘅場面就喺度笑,氣氛都幾輕鬆,傾落完全唔緊張,然後又係問我做乜職業,做咗幾多年,咁就問晒喇!跟住佢即時話我哋知簽證已經獲批,同我哋確認一次攞簽證嘅方式就走得.
- 離開領事館前喺X-ray保安度拎番手機,當日所見保安都好醒,已經主動拎定等我哋.
銀行月結,糧單,稅單,相片嗰啲完全冇拎過出嚟,不過穩陣啲都係帶定.
最後,可以去上面條連結度追蹤本護照去到邊,個美國簽證會貼落護照度.都好快呀,我哋星期一見完,星期三老公先行收到速遞,我就星期四收到.
結論係填form最煩最得人驚,其它步驟都冇乜難度.唔需要擔心溝通問題,一來問題淺;二來領事睇嚟識華語,態度亦好平易近人,只要你俾佢覺得旅程完咗會番香港,唔會留喺美國,咁就可以攞到簽證,我哋都批咗十年,如果去南美的話,唔洗專登避開美國,多啲航班選擇.
到美國紐約2015目錄
到「Venus遊世界」總目錄
您可能會對以下博文感興趣:


text:
相信絕大部分家庭都會有掛鐘,尤其係客廳.掛鐘除咗帶俾我地準確時間,市面上各式各樣嘅掛鐘更成為一件裝飾品.
現時買樓要睇風水,裝修要睇風水,傢俱擺設都要睇風水,當然,客廳掛鐘風水就係其中一樣.
究竟掛鐘方面有啲咩講究同注意事項呢?裝修佬話你知.
掛鐘唔對門口
掛鐘唔應該對著任何門口,一般應向著開揚地方擺,如窗外.因為鐘有鬥煞作用,可以抵擋窗外煞氣.
沙發上方不宜掛鐘
沙發上方不宜懸掛掛鐘,容易令人心神不寧,身體亦容易出現問題,影響屋企人健康.
客廳正中唔掛鐘
客廳掛鐘忌朝內,朝門或陽臺方向比較好.因為當室內無人時,氣係靜止嘅,掛鐘嘅擺動可以令氣流動,令室內充滿活力.而客廳正中唔好放掛鐘,鐘諧音終,寓意唔好,如果一入門就見鐘(終),係非常唔吉利,應以掛門側旁為吉.
掛鐘宜擺南面
掛鐘宜擺放或懸掛於住宅朱雀方即南方,因為朱雀方即前方,前方本屬於動者.而鐘嘅顏色應以紅色,紫色,橙色為主,形狀以八角形為吉利,因為呢個方位屬火.
東南方宜青綠色掛鐘
掛鐘如果要掛於客廳東方或者東南方,則選擇青色或綠色,方形嘅掛鐘比較吉利.
西北方宜白金色掛鐘
客廳西北方亦適合掛鐘,顏色以白色,金色為宜,圓形掛鐘比較適合呢個方位.
唔適宜掛鐘方位
客廳西方係風水上嘅凶方,唔適合掛鐘擺放,北方宜靜不宜動方位,亦唔適合掛鐘.
裝修佬溫馨提示
現代風水學認為,掛鐘嘅擺動同打鳴聲,可以提振,清新家中氣場,時鐘有韻律嘅滴答聲,會令家庭生活帶來更多規律同節奏感.但係如果掛錯地方,容易對屋企產生不利影響.係選擇掛鐘時,有啲人喜歡標新立異,唔建議揀啲比較奇特形狀嘅掛鐘,圓形或者方形係風水上比較好,亦可以選擇一啲有富貴吉祥嘅圖案,咁樣有利於相互中和掛鐘風水.
延伸閱讀


text:
13/12/2011(星期二)
時近年尾,哩個星期放埋最後幾日大假,無錢出埠去遠嘅地方,所以近近哋去澳門玩兩日啦!
由於有好多旅遊景點舊年都遊覽過,所以今次都無特別地方要去,只係四周圍行吓,食吓嘢.
上咗碼頭之後就去酒店放底「行李」,今次我哋揀利澳酒店,因為貪佢有個恆溫泳池啊!我哋去到都係十一點幾,但酒店職員已經可以比我哋上房啊!
酒店大堂
浴室好寬敞啊!
放底嘢後就出發,先去福隆新街食翅,因為舊年過嚟兩日,添發都休息,所以今次要再去試吓啊!
傳聞哩間舖好多人排隊,但我哋入到福隆新街時,成條街都靜英英,唔通今日又休息.
.
好彩有開,只係未夠鐘啫!佢寫住一營業時間係下午一點開始,不過我哋十二點八,九都可以入啊!
本來諗住我哋三個人叫兩份,但原來佢堂食係要每人叫一份啊!
豪華碗仔翅
濃湯瓦煲花膠魚翅
招牌海參花膠大隻翅
食完翅就過去新埗頭街食豆腐花.
.
香滑豆腐花
食咗兩樣嘢個肚都飽咗一半,於是我哋喺議事亭行到葡京附近就搭車返出碼頭坐車去威尼斯人.
喺威尼斯行咗一圈
.
.
跟住就坐的士過去官街,之前試過行過去都好似係幾個字就到,但個的士司機係咁兜嚟兜去,最後竟然成三十蚊喎!搶錢呀!
由於喺威尼斯行咗轉,活動活動過後又好似有啲肚餓,所以我哋又木偶餐廳進發嘞!
.
薯茸蔬菜湯係我嚟到必點嘅菜啊!
B女指定要食嘅燒沙甸魚
哩個燒乳豬都好正啊!
最後燒豬肋骨
食飽飽又去行街活動吓先得啊!官也街而家越嚟越人氣,平日哩到都鬼咁多人,我諗星期六,日會幾墟冚呀!
大利來喺前一日比澳門民政總署連同司警到場封咗舖呀!當日我眼見到有啲人嚟到先知啊!我舊年嚟食嘅時候已經覺得啲嘢已經無以前咁好食,所以就算今次唔係封舖都無諗住要嚟食啊!
不過我覺得有啲奇怪係哩間舖開咗咁耐,點解今時今日先告佢無牌經營,個人覺得「一定有內情」.
喺官也街食夠,買夠都五點幾,於是就坐巴士返酒店嘞!


text:
雖然餐廳到好嘈,不過都瞓到,瞓左唔夠一個鐘就醒
見到入口嘅woody已經笠水,喺咁攬住我,話驚驚!
又係拍拍我膊頭, 叫返我唔使驚
咩你咁細膽嘅咩?喺屋企擒凳又唔見你驚?
本來想玩彈弓狗,不過太快
三眼仔好啲喇
車車冇難度
小檬話呢隻係錶喎
唔鍾意~ 唔鍾意
見到tracy同佢影相,都係好驚,喺咁話唔要唔要,
你睇佢個樣幾惶恐?
又係嘅~ 咁大個公仔識郁喎
恐龍唔記得佢叫咩名喇,都係驚
走喇,去小小世界,經過呢到打鼓
入去之前仲同小檬影相,
留意我嘅太陽眼鏡....埋有伏線
小小世界都算啱小檬玩,不過都有啲公仔佢又驚
落船,媽媽顧住抱小檬,
竟然唔記得拎放喺凳嘅太陽眼鏡!!
心裡打定輸數,雖然只係蜥蝪B,唔係咩名牌,
不過我相信如果遇到強國人,都會冇咗.又唔見一樣~
佢托一托小檬下巴,
然後話:you are so cute!!
小檬一臉茫然
玩吓水水,好多細路都玩到濕哂身!
拎定衫去換
佢...話又有少少驚喎
車車先係我強項
呢張好正
唔使估都係驚
淨係見到呢個大公仔已經話驚
但又要驚又要睇
入去玩,仲嚴重,好驚
我仲諗住佢會鍾意玩支槍
唔郁嘅巴斯就冇咩野
扮飛!
最後玩埋呢個飛碟,佢都唔係咁鍾意
於是去買手信
放煙花喇,佢都係驚,
點解今日好似變咗第二個咁, 咁細膽?
我地都超累
未放完已經行人...


text:
唔經唔覺已經冇打blog兩個月啦
依兩個月時間過得真係好快好快
溫習,考試,考完試,去旅行,搵工,返工
冇錯 好感恩send左10份cv就可以搵到工
send左10份cv, 好快收到第1個電話
第2日就interview 同日下午仲收到offer添
接下來既星期一已經第一日返工
so far, 返左一個禮拜工都幾鍾意幾有成功感
其實唔係窮到lon 我都仲想享受多一陣暑假
但換個角度諗 我比別人快一步找到工作 係會安心d
同埋可以實行我的草錢計劃啦
接受左offer之後,都仲收到3個電話叫我interview
其實一份其實我都幾鍾意 offer可能仲好過依家依份
但接受左就唔好再諗咁多 好好努力工作
雖然事後諗返其實可以問問可唔可以星期六interview
入返正題啦, 又開始打我既遊記
數數手指, 依個係我第3個既長遊記
今次唔想拖得太耐, 所以唔會再分上下part
務求六篇blog就ko個遊記
♥ 2014 泰 . 偽"Grad Trip" 曼谷熱辣辣之旅 . Day 1 ♥
2014-5-14 ~ 2014-05-19
2014-5-14 ~ 2014-05-19
香港 - 曼谷 - 明心行政套房酒店 - BIG C EXTRA - PICKADAILY BANGKOK -
BIG C EXTRA - 酒店 - TERMINAL 21 - 酒店
繼上年同男朋友去完泰國之後 深深愛上左依個地方
因為物價比較低 令我可以唔需要顧忌消費既問題
就算窮都可以afford到 hahaha
機票同酒店會係Day 6篇blog再詳情介紹返,
我發現次次最後一日既blog都係短到爆
所以以後都要係最後一日介紹埋機票同酒店
同埋點解要改個名叫偽Grad Trip呢?
因為呢, Grad Trip應該係同同學仔去架嘛 所以咪偽囉XDD
好啦好啦, 終於真係入正題啦
依一日天未光就出門口 因為我地搭07:50既早機
三點鐘起身 四點鐘出門口 五點半左右到機場
依次之後我發誓以後如非必要都係唔再揀早機
真係好攰呀 雖然有好多時間用


text:
成年人形生物如何學英文 (一):一個Vocab都唔洗學大法
作者: 許狪
讀HKU嘅時,每隔兩三個禮拜就會有人討論「點樣學好英文」,大家你眼望我眼,互呻一輪「我英文好差/我英文仲差/唉屌真係要學英文/唉英文其實真係好有用」之後,大家你眼望我眼,都仲係唔知點學英文.
包括HKU呢堆淨係識鳩叫嘅生物,香港唔少土生土長成年人形生物(尤其英文中學長大嘅)其實呢世人隨時寫英文多過中文,唔計Facebook fd嘅status同政治罵戰,每日睇中文同英文嘅文字/片可能差唔多 – 無計,太多無聊英文Page 呀Channel呀會攝走你好多時間,亦好多時會直接用Text Book style嘅英文思考.
我覺得呢類聽同睇英文完全無問題(理解度高過95%)嘅人,
要佢學英文嘅最大障礙有兩個(我都喺以上兩個問題Stuck咗五六年):
1) 離開初中求學時期太耐,唔習慣由零開始學一堆生字.加上佢識嘅字太多,日常嘢都睇得明聽得明,無逼切性學更多新字.
2) 平日需然睇好多英文,但停留喺「睇得明就算」嘅層次,無將新學同舊有嘅語文Pair up,結果成年後學嘅Language Pattern,都只會睇得明但衝口講唔出落筆寫唔出.
入正題,呢類人要喺平時睇小說/報紙/無聊article時,喺電腦開張Note,抄低[睇得明但寫唔出嘅字].每個人恆心都唔同,與其學一堆新字,再留名睇目己第二朝乜都唔記得曬咁Frus,不如用好本身嘅字嚟砌新句子喇.
以我下面嘅呢張筆記為例,我睇Harry Potter Ebook嗰時鳩Cap咗幾十句我[睇得明但寫唔出嘅句子],一邊開Evernote一邊開PDF,基本上唔會影響閱讀速度同樂趣.睇完之後,稍作整理,喺句子上面括返我本身心入面想寫嘅[中學雞英文].呢一步好重要,係將我舊有7頭知識同新學嘅嘢Pair up.咁當我下次想寫[A 兇狠地stared at B]時,個腦諗起石內卜個樣,就會識自動寫出去「A gives B a piercing look.」
唔好呃自己唔洗抄Notes喇,咩睇得多就會英文好.
屌喇,人人條命唔同.
個個同你講「睇得多就會英文好」嘅人,
一嚟佢睇幾多你唔會知.人哋多能好多外國Fd/鍾意嘅明星係外國人/返外國公司/行外國超市/佢住嗰區好多英文水牌廣告-人哋一日可能有70% 時間浸喺外語Environment,你得唔得呀?
加上人哋可能好有語言天份,你有無呀?有就唔洗喺度聽我鳩噏喇.
所以無乜天份又唔係想畀好大力嘅人,更加要搵到啱自己嘅方法學英文/Any外語啊
Related Articles
[住宿速食系列] 快速韓國年糕
住宿唔想成日食CANTEEN,D頹麵頹意
韓國妹看香港U-Life
在山城大學認識了一位來自韓國的非本地學生
做一個善良又不太善良的人──專訪Emilia Wong
今天學界女神輩出,現中大學生會幹事會有一


text:
懶懶蛇仔媽
的起心肝update 吓蛇仔明近況先
蛇仔明本月底就8個月大喇
時間真係過得超快............
呢個月數嘅蛇仔明, 突然好似大個仔咗好多咁
成日有啲古古惑惑嘅表情
好似一個有思想嘅小朋友咁
古惑樣
思考中
同埋唔知係我心理作用, 定真有其事
蛇仔明識 "睇人嚟蝦"
見到我就好嗲, 又特別扭計
細姨媽對佢比較嚴, 佢對住細姨媽就特別乖, 就算放佢喺一邊自己玩佢都冇投訴, 好神奇
我覺得佢開始識聽我講乜
蛇仔明俾我寵壞咗, 要人暗訓覺
依家每晚9點, 我就同佢講早抖, 跟住帶佢用佢隻小手指熄燈
同佢講, 黑黑要覺覺豬喇
幾晚後, 佢熄咗燈就伏喺我度, 拍拍就訓
都叫舒服咗少少嘅, 希望再大少少可以訓練佢自己入睡啦
鐘意沖涼嘅蛇仔明玩得好忘我, 十叫九唔應, 跟住蛇仔爸話 : 影張相俾媽咪睇先, 佢聽到 "媽咪"就抬頭笑晒咁, 好似識聽咁, 冧晒, 哈哈
坐之前坐都係左搖右擺, 跟住冇啦啦有一日坐得好叻仔
我於是帶佢去超市坐車仔
佢仲手多多添~
爬爬方面就仲未識, 應該話未係好叻, 未識用膝頭趷起身去爬, 但就會用手, 好似條蛇咁去佢自己想去嘅地方, 哈哈, 果然係蛇仔明
有日仲突然發現呢個大力BB識扶住啲嘢企起身添, 好彩調較咗張床嘅高度啫, 嚇死
既然臂力咁好, 蛇仔媽就强硬要佢自己揸奶樽, 個衰仔其實一路都識, 懶啫, 教多幾次, 依家可以自己食喇, 做媽媽嘅又輕鬆咗喇
其實我都幾鐘意bb 冇牙個樣, 好bb 好可愛,
慶幸蛇仔明唔算早出牙嗰type
但有日同佢洗臉準備訓覺, 赫然發現蛇仔明下排己偷偷長出牙齒
蛇仔媽好傻咁down 咗幾日
囝呀囝, 唔好大得太快好唔好?!?!?!?!
食方面, 蛇仔明食緊3.5奶, 1.5固體
有半餐嘅出現係因為我慢慢加緊佢多一餐粥粥
蛇仔明食粥粥都食得唔錯, 相信好快可以3奶2固喇
食物種類, 我呢個粗心媽都俾佢食得好雜吓, 可以煲粥嘅都會試吓
值得一記嘅係芝士, 我有日喺一田買咗雪印隻bb芝士, 試過都唔太咸, 我會用少量去整薯蓉, 蛇仔明大愛呢
嚟緊夠8個月, 會俾蛇仔明食少少三文魚, 同開始俾肉佢食
同埋今年團年飯, 我會叫媽媽 + 奶奶煲啲清少少嘅湯, 俾蛇仔明飲佢第一口老火靚湯
但係呢, 我最近開始好迷惘, 因為依家蛇仔明5餐呢個schedule 好似好緊密咁, 5餐中間有時又餵吓水又餵下水果咁, 好似一日到黑都食嘢咁, 但若然減餐, 又驚蛇仔明會唔飽同會瘦...(做人媽媽, 成日都驚仔女食唔飽, 同埋點都覺得佢唔肥架嘛, 就好似我媽成日叫我食嘢咁, 哈哈)
各位媽媽, 可否分享吓經驗呢? 其實大大吓應該好似大人咁1日3 餐, 但我應該幾時減餐呢?
上星期五, 密謀收山嘅蛇仔奶媽開始俾蛇仔明配方奶, 每日最後一餐都轉食奶粉
呢一步好難行, 總覺得自己有人奶唔餵要個仔食奶粉好衰咁, 但最後喺蛇仔爸嘅鼓勵+開解下都踏出咗呢步, 蛇仔明so far 都ok, 可能有我同蛇仔爸個genes, 雜食, 哈哈
亦因開始食配方奶, 我俾多咗水佢飲, 怕佢熱氣嘛
初初用奶樽餵水, 夾實佢都可以半推半就咁飲幾安水
但隨住蛇仔明開始大個仔, 係時候學用杯, 於是買咗飲管型學習杯俾佢
第一次用佢唔多識啜
但surprisingly 隔咗幾日佢用得似模似樣, 識自己揸住飲, 又啜得唔錯, 唔會濁親不特止仲飲晒成杯添, 真係老懷安慰架
點知再過多幾日佢已經唔肯飲, 就算啜咗都唔吞, 吐返出嚟, 激死我, 原來之前只不過係因為"新屎坑" 所以鐘意飲囉
其實有掙扎過俾少少果汁佢吸引吓佢, 但我又唔想開壞個頭, 始終水係冇嘢可以代替, 唔想咁縱容佢, 所以飲水呢樣嘢, 再見招拆招啦, 各位媽媽有冇經驗分享吓呀? 請指教~
最後送上蛇仔明訓醒chok 樣, 至少冧死媽咪囉, haha


text:
之前收咗大頭妹個間幼稚園,自己都有PLAYGROUP,
我見價錢同我之前上開的都差唔多 ($2200/8堂,不過1.5小時/堂),
另外又想比佢早啲習慣一下幼稚園的生活,
所以就同佢轉咗 PLAYGROUP啦﹗
之前的PLAYGROUP仲有2堂,要改去星期二,由工人姐姐同嫲嫲同佢上啦﹗
其實我都好唔捨得TEACHER ANN,佢好好人架 (又靚女)﹗
轉咗星期二,就會是TEACHER ALEX上啦﹗
新PLAGROUP是北角,要坐地鐡去啦﹗
個傻妹睇MTR個廣告電話睇到卡卡笑﹗
對面有車又八八卦卦﹗
望住爸爸﹗
幼稚園比較嚴,我地2個去到,都一定要我地其中一個離開﹗
我怕阿旺自己行會悶,我自己出去行商場囉﹗
之後落FOOD COURT坐﹗
等到12:30佢地就落FOODCOURT一齊食KFC啦﹗
第一次比大頭妹咁樣食粟米﹗佢一個人食晒一支﹗
之後我問返阿旺,佢話呢個PLAYGROUP好唔同,
佢覺得難好多,要求高好多﹗
唔單單係唱歌仔,真是好似上堂咁﹗
今次的TOPIC是冬天,前一半是英文,後一半是國語.
仲要做勞作﹗
最後有茶點時間﹗其他小朋友都是自己食的,不過大頭妹仲未識﹗
呢個就係今日的勞作啦﹗
HEHEHEHE...當然是爸爸的傑作啦﹗


text:
我第一個糖皮花花cupcake前星期已經送出比朋友做生日禮物
朋友話好好味,真係多謝哂
我真係好驚唔好食啊
原先我本來係整12個
但後來第2底蛋糕衰左,加上又唔夠時間
咁我就只係做左6個
我都估唔到自己真係咁有興趣
我見到咁靚的cupcake真係好開心
成日都上網睇下其他人的作品
本地網站睇
外國網站又睇..
仲成日煲youtube學野
又成日蒲書局睇書
我發覺中文出的翻糖書真係好少
外國的cupcake書真係好多好多
我的生活因為蛋糕充實起來
成個人都好似靚左(呢樣我d朋友講架)
又成日出中環complete deelite買材料
complete deelite的
店員已經識得我喇(因為我去得好密)
在此,我要多謝blog友Irma
的教導
Irma真係教左我好多,又成日解答我的問題,真係好多謝妳啊
另外,我老公一路以來都比左好多意見我
個牛油cupcake食譜我地都試左3個
總之我就好開心啦,多謝哂支持我整餅的人
唔講咁多...睇下相先
牛油蛋糕仔的材料
如果有牛油杯子蛋糕的食譜可以比我呀,我想繼續再試更好的啊
我的工佢枱,個底我加左塊厚的透明膠,響家品店買$17/尺,呢隻膠唔痴糖皮,平靚正
自己打的buttercream
先整左d花花,呢隻花我響Youtube學的
搞惦第一個
完成喇,呢六個cupcake我一共用了4個半小時
入盒就送出喇,朋友好鐘意啊
********
我買的fondant係響中環安蘭街complete deelite
門口,我入面無影喇,每位店員都好好人,全部都好肯答問題架
我次次去都見到好多外國人去買野
工具我響返上海街買(平好多),我搵到間全九龍賣得最平的糖皮工具,有興趣知就問我啦complete deelite我主要係買satin ice的fondant,今次我買左白色,另外果盒係icing要黎溝色用
呢盒gum paste硬身d係要黎做花花
*****
以下係昨天買的
我明天要整個蛋糕同朋友慶祝生日
我諗住整個fondant蛋糕
今次個面我試wilton出的fondant,呢隻係pink色
留返黎下次做cupcake用complete deelite的cupcake係出名好好味,我買左個黎試下
真係好好食,朱古力buttercream一d都唔會好甜
個蛋糕有d脆脆的朱古力係面,又係好好食
$22/個
所以話一定唔好怕羞,同店員傾下計又搵到好野
原來佢地有homemade buttercream賣
呢盒係原味$78
可以放響雪櫃,用的時侯放出黎室溫一個鐘就用得
我整的buttercream太甜真係好難食,我試左佢地呢隻真係好好味
完全同我整的係兩回事
****
呢排響書局買左兩本書
呢個係我早幾日跟Irma整的花花夾子
多謝支持


text:
施寶盛玩咗花式足球 8年,除咗靠喺街頭表演,收入來源主要靠品牌邀請表演,有足球盛事嘅年份會更旺.
爆 Like王
真係神乎其技 花式足球全國冠軍:幻想好多女尖叫
近日網上狂 share一條喺旺角拍嘅片,片中一位年青人表演花式足球,個波好似有磁石一樣,喺表演者身上碌嚟碌去都唔跌,觀眾目定口呆.
呢位表演者其實係香港花式足球員施寶盛,喺香港同中國都攞過花式足球冠軍.一有時間就會喺街頭表演,遇過旺角殺街,陀地報警,同港豬爭執,亦去過歐洲表演,話你知兩地街頭文化嘅差異.
F:《 FACE》 施:施寶盛
F:點解會玩花式足球?
施:本身唔踢波,但中學讀張振興係足球名校,個個都踢咁我又踢.中五時有朋友組隊參賽,欠一個人,因為我讀呢間中學以為我好踢得,其實我成季只係出過兩分鐘場,佢照搵我踢,我出場冇乜掂過個波但贏咗,我好想追佢哋 level於是上網學技巧,點知發現啲玩花式足球嘅片,好震撼!好勁好有型!(係咪想學嚟冧女?)其實係,哈哈!個個男仔踢波都想型嘅!幻想好多女仔尖叫呀!好型呀咁!我就去練花式足球,練到啲隊友都叫我教佢哋,原來肯努力真係會做得到.
F:玩花式足球有咩困難之處?
施:冇乜竅門,幾容易受傷,因為有啲位長期郁動,又好易過度用力或幅度太大,受傷機會比踢波仲多,我右腳韌帶撕裂,左腳都開始有,脊椎骨磨損,最傷係條頸;𠵱家開始用下護膝或腰封,但例如條腰傷,咪練其他招式囉!
F:旺角咁多大媽同騎呢表演,算唔算街頭文化?
施:對於街頭表演,我唔主張有篩選,唔可以因為我唔鍾意就唔畀你喺度,咁係冇咗個文化.我喺街踢波,實有人唔鍾意,如果咁就唔畀人表演係講唔通.不過香港街頭文化係未形成,以英國為例,有一套潛規則,大家嚟表演要排隊,一個做完 30分鐘就到下一個,同埋好尊重大家,大家都唱歌嘅話,會讓畀對方,寧願唔做都唔想阻到人,香港就你唱歌唔得喎!我大聲啲,你又扭大聲啲,可能香港人係着重搵食多啲!而我會慢慢傾,叫觀眾圍埋啲唔好阻到人.
F:有冇遇過令你感動嘅事?
施:有次喺倫敦,有個 homeless嘅人攞住兩袋家檔,喺個袋度攞咗一個用透明袋包住嘅餅乾,分咗一半俾我,話 support我想同我 share,嗰刻好感動!另一次喺旺角表演扭親條腰,痛到坐咗喺街邊,有對夫婦行埋嚟,遞咗個文件袋俾我,講句加油就走咗,我打開睇係一本叮噹相簿,入面有好多我表演嘅相,橫跨 3個月,即係佢哋喺呢 3個月,每次見到我都用菲林相機影,曬埋相送俾我,嗰刻感動到唔記得咗痛;之後新年佢哋嚟俾利是我,終於可以同佢哋講聲多謝!佢哋話睇好你,繼續加油,衝出香港呀!真係好多謝佢哋!
攝影:楊學


text:
噚日,孫柏文寫咗篇題目為《一注獨贏買和黃》嘅文章.係fan屎都知道,孫柏文一出「一注獨贏」呢四個字,就等如我要為大家提供一個投資建議.
孫柏文噚 日亦應承大家,今日繼續分析點解要買和黃,而因為市場覺得3G有好大機會拖垮和黃,所以我今日會繼續講和黃3G不但有救,仲會大紅大紫嘅原因.首先,和黃 完全拋棄以前嘅經營模式,來咗場文化大革命,佢哋高姿態話會畀用戶使用skype同instant messaging,即係互聯網電話同互聯網短訊,亦無論用戶用幾多或者幾少,和黃都唔會再干涉,或嘗試收取費用.試問,當今世上電訊界中,有乜嘢比起打 電話voice同短訊sms更加「不可侵犯」,「神聖」,今次和黃揮刀斬呢兩隻「神牛」holy cows,已經足以證明佢哋卒之明白3G點樣先可以吸引用戶.
3G=PC anywhere
簡 單來說,和黃嘅3G就會同大家熟悉嘅網上行,有線同香港寬頻服務一模一樣,唯一分別就係3G冇線.大家買上述三間公司嘅寬頻服務時,只會問一句寬頻服務有 幾快?3M?6M?100M?絕對唔會接受佢哋強迫大家每一次上網做嘢,睇嘢,玩嘢要額外畀錢,如果有,大家一定會同寬頻供應商講:「你賣條線畀我,我點 用關你乜事?」問題就係呢個非常簡單嘅邏輯,啲流動電訊供應商係完全唔明!所以先至輸咗咁多百億.和黃卒之明白,仲唔係入市時機?仲有,如果他朝和黃嘅 3G寬頻服務,可以好似今時今日嘅流動電話服務,開始完全取代固網寬頻,英國,意大利嘅固網寬頻仲唔死?
不過,和黃今次不但想做寬頻服務供應商,佢哋話到 明今次改革,要達到用戶只需要付出一個固定價,可以感受到Your PC where you are嘅經驗.即係點解?簡單來說,大家坐喺電腦面前,有時個鍵盤,滑鼠,螢光幕等等離開個電腦太遠,所以會買一條延長線加長鍵盤,滑鼠等嘅接駁線.例 如,有人怕自己部電腦太嘈,想將部電腦放喺隔籬房,只要買幾條伸長線就可以.和黃3G想做到嘅係變成一條「終極」延長線,只要你可以搵到一部手提裝置,可 以複製鍵盤,滑鼠,螢光幕,耳筒,咪等等嘅功能,你就可以隨時隨地,隔山隔海咁用自己部電腦.真係PC anywhere,重要全部一個固定價就可以!聽日同大家再分析,和黃點樣可以sell盡啲.


text:
上年, 第一次去北海道. 始終地方又大又不熟, 所以選擇了跟團. 今年, 全程自己一手安排. book酒店, 租車, 訂機票, 自己駕車真係十分過癮. 行程首先會係留壽都渡假村過兩晚, 滑雪為主. 之後一晚駕車落小樽一間溫泉酒店, 享受溫泉. 之後再到札幌過一晚, shopping美食. 最後一天晚機回港...一行4人有我, Ivy, Peter 同 Lilian. 五日四夜的北海道之旅, 正式開始...
12月24日 凌晨3時
由於我哋係加班機, 所以半夜3點半起飛. 到達北海道是早上9時, 可謂玩足5日. 好彩係飛機上睡得了, 要不然一落機仲要揸長途車都幾係嘢. 我經Nippo Rent a Car租咗一架車, 去到新千歲機場攞車, 都好方便. 由租車公司出發, set好個衛星導航, 只要輸入目的地個電話號碼, 條路就即刻顯示出嚟...十分易用.
Check in 後, 大家都急不及待去滑雪了, 由於大家也只是初心者, 所以都選擇了ski. 足足一年無玩, 唔知仲得唔得. 買個半日pass就上咗山頂試吓, 好彩都無咩退步. Peter同 Ivy 就喺下面暗斜的地方pick up吓先. 而Lilian因腳傷關係, 所以無得滑雪, 全程得個睇字.
我滑咗幾轉, Peter 同 Ivy都跟埋一齊上山頂試吓. 由於剛下過大雪, 雪面十分粉狀, 令滑雪者更易剎停, 就算跌亦不太痛. 大家都玩得好開心, 不知不覺都玩到天黑. 原來下午4點幾就開始天黑, 好彩個場有夜燈照明, 結果大家玩到7點幾先收手.
之後我哋去大浴場沖涼, 浸溫泉. 真係舒服到爆. 之後再去食晚飯, 哩度佢哋會包埋早, 晚餐, 有十幾間餐廳任你選, 有日有西. 我哋選了日本餐廳, 有魚生有蟹有和食, 十分不俗. 經過一日嘅運動, 真係特別好胃口. 食完飯, 該酒店由於係聖誕節關係, 仲放煙花啦. 雖然唔係香港d噉大, 但都好靚啦. 睇完煙花, 大家都番房瞓覺了...
12月25日
第二天早上十點幾先起身, 過晒早餐時間. 我哋選了在附近的一間西餐廳飲咖啡. 點知張早餐卷仲可以用嚟換同等價錢嘅食品, 我叫咗個海鮮意粉, 當食埋午飯. 之後, 再去滑雪. 今次我選咗玩Snow board, 成日覺得人哋玩得好鬼型, 我又有多年wakeboard經驗, 而之前係星加坡學滑雪時都見到人哋學snow board嘅基本嘢,應該都ok啩,就膽粗粗去咗試.開頭唔敢上山頂,行上斜路滑番落嚟.累到死.結果唔理照上山頂,不過今次搵咗條易d嘅雪道.搭吊車上去,開頭唔識落,成日跌倒.不過滑落去又唔難,好易pick up,好好玩.玩多幾轉都已經似模似樣.後來Ivy嚟搵我,都話估唔到我噉勁.
之後慢慢玩多d唔同嘅turn,發現玩snow board都會跌到個pat pat幾痛,可能又加上無雪落啦.不過我真係好鍾意,以後都唔打算玩番ski囉.
12月26日
早上食過早餐自助餐,便向下一個目的地小樽出發了.由留壽都駕車去大約要個多小時, 我們check out 後大約下午1點多到達. 聽聞小樽有一條好出名嘅壽司街, 我哋就選咗間歷史最久最出名嘅"政壽司"試吓哪. 店內多數都係香港人, 可能d旅遊書推介得多啩. 我哋order咗响螺, 鮑魚, 牡丹蝦, 海胆...好正, 未試過食生鮑魚係唔硬嘅, 係好爽甜. 未試過食隻牡丹蝦仲係生勾勾, 個肚仲有春, 又大隻. 師傅仲將個頭拆埋膏出嚟比你食, 好正. 而北海道嘅海胆你比加拿大嘅淺色同清甜同細隻, 我個人比較鍾意加拿大嗰d. 不過大家千其唔好叫佢d魚, 左口魚都ok, 最差係toro, 油金魚, 又無光澤又唔新鮮. 始終唔係佢哋產地, 真係唔係好掂.
7點半係房內一齊食晚飯, 有鮑魚海胆, 魚生剌生, 北海道蟹同一d和食. 不俗不俗. 一路食飯一路飲sake, 好開心. 食完飯d人入嚟收拾清潔, 然後鋪出Futon(Tatami). 本人十分鍾意瞓, 好鬼死舒服.
之後我哋繼續飲酒傾計, 大家仲興起話著住泳衣男女一齊浸溫泉一路飲sake啦. 四條友一路浸一路傾計, 好鬼開心. 飲吓飲吓Peter都頂唔住要瞓先, 淨番我哋3條女著番浴衣繼續飲, 結果飲到2,3點先瞓.


text:
話說中五畢業就入左SC銀行, 經過一連串上堂培訓, 出分行實習之後, 終於被派到(多數會原區安置)官塘一個山頭做柜台員(TELLER), 我打工生涯最忙最多嘢做就係呢兩年架嘞, 要服務成村人喎, 一放工即刻碌落山, 換左套制服, 拎番啲預科課本返夜校, 當時屋企要我出嚟搵錢, 唔容許我繼續讀日校, 自己好天真咁(唔傻架)以為讀夜校中六都掂, 所以拎住做暑期工賺嗰五百蚊就去報讀位於新蒲崗寶光工廠大廈(要提下佢, 第二份銀行工同佢有啲淵緣架)隔離嗰間文理英文書院, 係7點倒上堂
6點半, 當時開始入冬, 天都黑齊, 月華街有條二百幾級樓梯可以落到官塘道, 我行小半啫, 然後過斑馬線到官塘工業大廈門口搭巴士, 嗰時官塘工業大廈仲係興建緊, 一個大地盤, 圍住哂, 黑嘛嘛, 影都冇隻, 我驚有壞人多啲囉, 嚟架15號, 啱, 於是猛咁挮手, 一心諗住上左車就安全嘞, 前門上車入錢, 因為拎住啲厚重既課本, 為左易啲落車, 我揀左樓下最近中門後面嗰個位嚟坐, 坐定左好自然向前望, 前門同中門之間咪有兩排打橫既座位, 相對而坐既, 當時個車箱好暗, 暗到幾乎睇唔見, 我隱若見到每邊都坐住左3至4個垂低頭冇表情既男人, 如是者一個站又一個站咁過, 嗰幾個男人一樣係坐定定垂低頭冇表情, 架巴士一路都冇停過站, 直至到左新蒲崗, 我禁鐘, 司機停車畀我落車
落左車, 一路行番學校, 一路諗, 嗰時先知驚, 剛才同我同車既係一個個實實在在既靈體, 而我上左一架原本只係載佢地既車, 個司機順便載左我一程
可能個司機見一個黑影身軀响咁黑嘛嘛既地方等車, 誤會左我都係, 如果唔係, 我點會見到佢架車, 又猛咁挮手呢, 醒番起我上車入錢嗰陣司機都冇轉過頭嚟望下架
仲有, 成程車冇停過站落客, 官塘, 牛頭角, 九龍灣, 彩紅村…….經過咁多地方, 平時一定會有人落車, 更奇怪既係, 點解沿途冇人挮手要上巴士? 因為啲人根本唔會睇到有呢一架巴士經過
我又諗, 若果到左新蒲崗, 個司機唔停車畀我落車的話, 咁我又會被載到去邊度呢
遇鬼記------之二
一入到屋, 已經聽到幾嘈吓, 係由屋尾廚房嗰邊傳嚟, 於是入廚房斜望上去, 嗰個單位著左燈, 聽到把女人聲, 邊喊邊鬧 : “你個畜生, 累死我個女…” 事發單位就正係我隔離既上一層
第二日睇番報紙, 有個女仔响廚房後街嗰邊跳樓, 女仔係响髮型屋做化妝既, 佢做IT 既男友另結新歡
過左幾日, 襯放假我買左啲家庭用品呀濕星嘢呀咁, 準備放低响新居, 中午時份, 冇人出入, 入lift之後, 禁左我個層, 個腦仲一路諗緊有啲咩未買齊, 個lift上到咁上吓, 一開lift門我就好自然行出去轉右準備開門入屋嘞, 哝, 乜我個門口唔同晒既, 一擰轉頭就見到對面單位門口燒住一支長蠟燭, 又放左啲生果呀嗰啲, 我知驚嘞, 我响事發嗰一層呀! 頭先佢响個lift度, 我剛才同佢同lift 呀! 嘩, 驚到腳都軟, 我諗緊拉開道防煙門, 行樓梯沖落一層, 但係再諗, 去唔到我屋企架, 交义樓梯, 單去番單, 雙去番雙, 呢個咁狹小既空間, 前無去路, 佢响度呀, 响我身跟! 再望吓, 居然部lift仲開住道門, 唔理喇, 即刻沖番入lift , 個lift 自動關門落番一層我屋企, 諗番轉頭, 冇理由格, 剛才我响上面嗰層, 又出lift 行到人地門口, 又轉回頭諗住行樓梯, 又返番轉頭去搭lift, 都繞攘左幾分鐘啦, 個lift 喺一兩分鐘冇人出入就會自動關門落番地下架嘞, 係佢一路响度幫我禁住度lift門, 等我入番去呀! 其實佢應該係冇心嚇我嘅, 係佢要番屋企啫, 之後, 我响嗰度住左十年多, 個lift從未試過停錯層呀
發生事之後, 我都成日見負心男同亞新歡一齊返去嗰個單位, 好似若無其事咁, 仲有, 亞新歡居然响我公司樓上啲公司仔返工, 負心男有時仲响公司樓下接亞新歡放工添, 過左一排, 我就冇見佢地出現嘞, 而事發單位十年後以低過市價少少既價錢賣出咗